Maradhoo "Bodoge" mihaaru varah furihama | Mihaaru\nމަރަދޫ "ބޮޑޮގެ" މަރާމާތަށް ފަހު: އެތަން މެނޭޖްކުރާނެ ބަޔަކު ހޯދަން ވަނީ އިއުލާންކޮށްފައި\nމަރަދޫ "ބޮޑޮގެ" މިހާރު ވަރަށް ފުރިހަމަ، މެނޭޖްކުރާނެ ބަޔަކު ހޯދަނީ\n31 އޮކްޓޯބަރ 2016 - 10:216comments\n"ބޮޑޮގެ" ރަސްމީކޮށް ހުޅުވަން އަންނަ މަހުގެ 11 ގައި ހާއްސަ ރަސްމިއްޔާތެއް ބާއްވަން ކައުންސިލުން ވަނީ ނިންމާފައި.\nއިނގިރޭސީން އައްޑޫގައި ތިބި ދުވަސްވަރު އެ މީހުންގެ މުވާސަލާތީ މަރުކަޒެއްގެ ގޮތުގައި ބޭނުންކުރި މަރަދޫ "ބޮޑޮގެ" ގެއަކީ މިހާރު އައްޑޫގައި ހުރި ތާރީހީ މުހިއްމު ތަންތަނުގެ ތެރެއިން އެއް އިމާރާތެވެ.\nއިނގިރޭސިން ރާއްޖެ އިން ފޭބި ފަހުން އެ އިމާރާތް ހުރީ ދާއިމީ ގޮތެއްގައި އެއްވެސް ކަމަކަށް ބޭނުން ނުކުރެވި ވީރާނާވާން ދޫކޮށްލެވިފަ އެވެ. އެކަމަކު އެކި ދުވަސްވަރު އެކި ކަންކަން އެ އިމާރާތުގައި ހިންގި އެވެ. ސިއްހީ ހިދުމަތް ދޭ ތަނެއްގެ ގޮތުގަ އާއި މަރަދޫ މަކުތަބާއި އަތޮޅުގެ އާއި މަަރަދޫ ސްކޫލާއި ރަށު އޮފީހުގެ އިތުރުން ސިނަމާއެއްގެ ގޮތުގައި ވެސް އެތަނުގެ ބޭނުން ހިފާފައިވެ އެވެ.\nއެތަން ފަޅަށް ހުންނަތާ އެތައް އަހަރެއް ވީ ފަހުން 2008 ގައި ގައުމީ ކުތުބާހާނާގެ ގޮތްޕެއް ހަދަން ވެސް ވާހަކަދެއްކި އެވެ. ނަމަވެސް އެ ވާހަކަތައް ހަގީގަތަކަށް ނުވި އެވެ.\nއެންމެ ފަހުން އޮތް ރިޔާސީ އިންތިހާބުގެ ދުވަސްވަރު ޕީޕީއެމްގެ ބައެެއް ހަރަކާތްތައް އެތަނުގައި ހިންގި އެވެ.\nމިދިއަ ހުކުރުދުވަހަކީ "ބޮޑޮގެ" އަށް އަނެއްކާވެސް ތާރީހީ ދުވަހެކެވެ. ބައިނަލްއަގްވާމީ ޝެފުންގެ ދުވަހާއި ކާބޯތަކެތީގެ ދުވަސް އައްޑުގައި ފާހަގަކުރަން ކުރިއަށް ގެންދާ "އައްޑޫ ފެސްޓިވް މީލް ޗެލެންޖް" އިފުތިތާހު ކުރުމުގެ ހަފުލާ އޮތީ އެތަނުގަ އެވެ.\nމަރަދޫ "ބޮޑޮގޭ" ގައި މިދިއަ ހުކުރުދުވަހު އޮތް ކައްކާއިންގެ ހާއްސަ އިވެންޓް\n"ބޮޑޮގޭ"ގެ ހައިބަތު އަލުން ފެންނާނެ ގޮތަށް އައްޑޫ ސިޓީ ކައިންސިލުން މިހާރު ވަނީ އެތަން މަރާމަތުކޮށްފަ އެވެ. ކައުންސިލްގެ ބަޖެޓުން 1.6 މިލިއަން ރުފިޔާ ހަރަދުކޮށްގެން، އާބާތުރަ ފިލުވައި، މުޅި އިމާރާތަށް ވަނީ ރީތިކަން ގެނެސްފަ އެވެ.\nއެތަނުގެ ޒަމާންވީ ފާރާއި މަތިވަޑާންގަނޑާއި ދޮރުތައް ޓްރީޓްކޮށް، ކަރަންޓް ލައި، އިމާރާތުގެ ވަށައިގެން ފާރު ރާނައި، ފެންސް ވެސް ވަނީ ޖަހައިފަ އެވެ.\n"ބޮޑޮގޭ" ގެ މައި ހޯލްގައި ކުރީގެ ވައްޓަފާޅި ދައްކުވައިދޭ ގޮތަށް ޖަހާފައިވާ ލަކުނޑި ގޮނޑިތަކުގައި 137 މީހުންނަށް އިށީދެ ތިބެވޭނެ އެވެ.\nކައުންސިލުން މިހާރު ނިންމާފައި ވަނީ އެކި ހަފުލާތަކާއި ފިލްމު ދެއްކުން ފަދަ ކަންކަމަށް މައި ހޯލް ކުއްޔަށް ދޭ ގޮތަށެވެ. އަދި މުޅި "ބޮޑޮގެ" މެނޭޖްކޮށް، ބަލަހައްޓާނެ ފަރާތެއް ހޯދަން މިހާރު ވަނީ އިއުލާން ވެސް ކޮށްފަ އެވެ.\nމަރަދޫ "ބޮޑޮގޭ" ގެ މައި ހޯލްގެ ސްޓޭޖް\nއައްޑޫ ޑެޕިއުޓީ މޭޔަރު އަދި މަރަދޫ ކައުންސިލަރު އަބްދުﷲ ތައްޔިބް "މިހާރު" އަށް ވިދާޅުވީ ކައުންސިލްގެ އަމާޒަކީ ކައުންސިލުން އިމާރާތް ހިންގުމުގެ ބަދަލުގައި ބަޔަކާ އެތަން ހަވާލުކޮށްގެން ހިންގުން ކަމަށެވެ.\n"ބަޔަކާ އެތަން ހަވާލުކޮށްގެން، އެ ބައެއްގެ ބެލުމުގެ ދަށުން އެތަން ކުއްޔަށް ދީގެން ހިންގާ ކަހަލަ ވިސްނުމެއް ކައުންސިލުން ގެންގުޅެނީ،" ތައްޔިބް ވިދާޅުވި އެވެ.\n"އެގޮތަށް ދޫކޮށްލާ އިރު، ގޯތި ތެރޭގައި ރެސްޓޯރަންޓެއް ވެސް ހިންގާ ގޮތަށް އަދި އިމާރާތަށް އެއްވެސް ބަދަލެއް ނުގެނެވޭ ގޮތަށް ޝަރުތުކޮށްފައި، އެތަން އަޅުގަނޑުމެން އިންސްޕެކްޓް ކުރާ ގޮތަށް ބަޔަކާ ހަވާލު ކުރާނީ."\nމަރަދޫ ބޮޑު މަގަށް ވާ ގޮތަށް ހުރި "ބޮޑޮގެ" މެނޭޖްކުރުމުގެ ޝައުގުވެރިކަން ބައެއް ފަރާތްތަކުން މިހާރު ވެސް އަންނަނީ ފާޅުކުރަމުންނެވެ.\nމަރަދޫ "ބޮޑޮގޭ" ގެ މައި ހޯލްގައި ބަޔަކު މަޑުކޮށްލައިގެން.\n"މިތަނުގެ ބޭނުން އިގުތިސާދީ ގޮތުން ވަރަށް ރަނގަޅަށް ހިފިގެން ދާނެ. މިއީ އައްޑު އަށް ވަރަށް މުހިއްމު އަދި އައްޑޫގެ ތާރީހާއި ސަގާފަތާ ވަރަށް ބޮޑަށް ގުޅުން ހުރި ތަނެއް،" ތައްޔިބް ވިދާޅުވި އެވެ.\n"މިސާލަކަށް ތާރީހާއި ޓޫރިޒަމް ކަހަލަ ކޮމްޕޯނަންޓްތައް މީގެ ތެރެއަށް ލައިގެން ބޮޑޮގެއަކީ އައްޑު އަށް މަންފާ ލިބޭ ތަނަކަށް ހެދި ދާނެ."\nކައުންސިލުން "ބޮޑޮގެ" ރަސްމީކޮށް ހުޅުވަން ހަމަޖައްސާފައި ވަނީ ނޮވެމްބަރު 11 ވާ ޖުމްހޫރީ ދުވަހު އެވެ. އެކަމަށް ހާއްސަ ހަފުލާއެއް ބާއްވަން ވެސް ވަނީ ނިންމައިފަ އެވެ.\nއިތުރު ލިޔުންތައް އައްޑޫ ސ. މަރަދޫ އައްޑޫ ސިޓީ ކައުންސިލް


Aqsa miskithugai hamanujehun higai 100 ah vure gina meehun zakham...\nއަގްސާ މިސްކިތުގައި ހަމަނުޖެހުން ހިނގައި 100 އަށް ވުރެ ގިނަ މީހުން ޒަޚަމްވެއްޖެ\nމިހަަަމަނުޖެހުން ހިނގީ ދެހަފްތާ ވަންދެން ފަލަސްތީނު ރައްޔިތުން ނަމާދަށް ދިޔުން ހުއްޓާލާ އަލުން ނަމާދަށް ދިޔަ ދުވަހު\nކ. މާލެ | 28 ޖުލައި 2017 | ހުކުރު 13:47 | 1,448\nޒަޚަމްވި މީހަކަށް ފަރުވާ ދިނުމަށް ގެންދަނީ - އޭއެފްޕީ\nއަލް އަގްސާ މިސްކިތައް ނަމާދަށް ދިޔަ ފަލަސްތީނު ރައްޔިތުންނާއި އިޒްރޭލު ފުުލުހުންނާއި ދެމެދު ހިނގި ހަމަނުޖެހުންތަކުގައި 100 އަށް ވުރެ ގިނަ ފަލަސްތީނު ރައްޔިތުން ޒަޚަމްވެއްްޖެއެވެ.\nރިޕޯޓުތައް ބުނާގޮތުން 100 އަށް ވުރެ ގިނަ ފަލަސްތީނު ރައްޔިތުން ޒަޚަމްވީ އިޒްރޭލު ފުލުހުން ކަރުނަ ގޭހާއި ސްޓަން ގްރެނޭޑް ބޭނުން ކުރުމުގެ ސަބަބުންނެވެ. މިހަމަނުޖެހުންތައް ހިނގީ ބުރާސްފަތި ދުވަހުއެވެ. މި ހަމަނުޖެހުން ހިނގީ ފަލަސްތީނު ރައްޔިތުން އަގްސާ މިސްކިތައް ނަމާދަށް ނުދާތާ ދެހަފްތާ ދުވަހަށް ފަހު ދިޔަ ދުވަހުއެވެ.\nބުރާސްފަތި ދުވަހު ގިނަ އަދަދެއްގެ ފަލަސްތީނު ރައްޔިތުން އަގްސާ މިސްކިތައް ނަމާދަށް ދިޔައީ އިޒްރޭލުގެ ފުލުހުން އަގްސާ މިސްކިތައް ދާން ހުންނަ ގޭޓްތަކުގައި ހަރުކޮށްފައި ހުރި އާދަޔާ ހިލާފު ގިނަ ސެކިޔުރިޓީ އާލަތްތައް ނެގި ފަހުންނެވެ.\nއިޒްރޭލު ފުލުހުން އާދަޔާ ހިލާފަށް ގިނަ ސެކިއުރިޓީ އާލާތްތައް އަގްސާ މިސްކިތުގައި ބޭނުން ކުރަން ފެށީ، ތިން ފަލަސްތީނު ރައްޔިތުން އިޒްރޭލު ފުލުހުން މަރާލުމާއި ގުޅިގެންނެވެ. މިހާދިސާ ހިނގީ ޖުލައި 14 ވަނަ ދުވަހު އެވެ. މިހާދިސާ އަށް ފަހު އަލުން މިސްކިތައް ނަމާދަށް ދެވޭ ގޮތަށް އިޒްރޭލުން ހުޅުވާލީ ދެތިން ދުވަސް ފަހުންެނެވެ. އެހެންނަމަވެސް އާދަޔާ ހިލާފަށް ތަފާތު ސެކިޔުރިޓީ އާލާތްތައް އަގްސާ މިސްކިތުގައި ގިނަ ކަމަށް ބުނެ ފަލަސްތީނު ރައްޔިތުން ވަނީ ފާއިތުވި ދެހަފްތާގައި އަގްސާ މިސްކިތުގައި ނަމާދު ކުރުމަށް ދެކޮޅު ހަދާފައެވެ.


Poland in Raajje ah dhathuru thah fashaifi | Mihaaru\nޕޮލެންޑުން ރާއްޖެއަށް އައި ފުރަތަމަ ޑައިރެކްޓު ފަލައިޓަށް ހޫނު މަރުހަބާއެއް ވަނީ ކިޔާފައި-- ފޮޓޯ:ހުސައިން ވަހީދު/ މިހާރު\nޕޮލެންޑުން ރާއްޖެ އަށް ދަތުރުތައް ފަށައިފި\n20 ޖޫން 2019 - 14:59 1 comment\nޕޮލެންޑާއި ރާއްޖެއާ ދެމެދު ބަޖެޓް އެއާލައިން، ބްލޫ ޕެނޮރާމާގެ ސީދާ ދަތުރުތައް ފަށައިފި އެވެ.\nބްލޫ ޕެނޮރާމާގެ އެންމެ ފުރަތަމަ ފްލައިޓް ރާއްޖެ އަށް އައިސްފައިވަނީ މިއަދު ހެނދުނު 10:45 ހާއިރު އެވެ. މި ފްލައިޓަށް މަރުހަބާ ކިޔުމުގެ ގޮތުން ވެލާނާ އިންޓަނޭޝަނަލް އެއާޕޯޓުން ވަނީ ފެނުގެ ސެލިއުޓެއް އަރުވާފަ އެވެ.\nމިއަދު އައި މި ފްލައިޓުން ޕޮލެންޑުގެ 246 ފަސިންޖަރުން ރާއްޖެ އައެވެ. މިއީ ރާއްޖެ އަށް ޕޮލެންޑުން އަންނަ ޓޫރިސްޓުން އިތުރު ކުރުމަށް ފެށި ދަތުރުތަކެއް ކަމަށް އެ އެއާލައިނުގެ ރާއްޖޭގެ އޮޕަރޭޓަރު ސަން އޯޝަނުން ބުނެ އެވެ.\nސަން އޯޝަނުގެ މެނޭޖިން ޑިރެކްޓަރު އަބްދުﷲ ރަޝީދު ވިދާޅުވީ މި ދަތުރުތައް ރާއްޖެ އަށް ފެށުނީ އިޓާކާ ޕޮލެންޑާއި ޕެނަރާމާގެ އެހީއާ އެކު ކަމަށެވެ.\nއެމްއޭސީއެލްގެ އެކްޓިން އެމްޑީ މޫސާ ސާލިހު ނޫސްވެރިންނަށް މައުލޫމާތުު ދެއްވަނީ- ފޮޓޯ:ހުސައިން ވަހީދު/ މިހާރު\nމި ދަތުރުތަކާ ގުޅެގޮތުން އެމްއޭސީއެލްގެ އެކްޓިން މެނޭޖިން ޑިރެކްޓަރު މޫސާ ސޯލިހު ވިދާޅުވީ ޕޮލެންޑުގެ ޑައިރެކްޓު ފްލައިޓުތައް ރާއްޖެ އަށް ފެށުމަކީ ލިބުނު ވަރަށް ބޮޑު ކުރިއެރުމެއް ކަމަށެވެ. އަދި މީގެ ސަބަބުން ރާއްޖޭގެ އިގްތިސާދަށް ބޮޑު ފައިދާތަކެއް ކުރާނެ ކަމަށް ވެސް އޭނާ ވިދާޅުވިި އެވެ.\n"މިފަދަ ދަތުރުތައް ފެށުމަކީ ވެލާނާ އިންޓަނޭޝަނަލް އެއާޕޯޓަށް ލިބޭ ވަރަށް ބޮޑު ކާމިޔާބީއެއް. އަދި އަޅުގަނޑުމެންނަށް ލިބޭ ކުރިއެރުމަކީ އޭގެ ސަބަބުން ރާއްޖޭގެ އިގްތިސާދަށާއި ޓޫރިޒަމް ސެކްޓާ އަށް ލިބޭ ކުރިއެރުމެއް. އެގޮތުން ދެ ގައުމުގެ ދެމެދުގައި ވިޔަފާރީގެ ގުޅުން ވެސް މި ދަތުރުތަކުުގެ ސަބަބުން ބަދަހިވޭ،" މޫސާ ސޯލިހު ވިދާޅުވި އެވެ.\nބްލޫ ޕެނޮރާމާގެ ކްރޫ-- ފޮޓޯ: ހުސައިން ވަހީދު/ މިހާރު\nއެމްއެމްޕީއާރުސީގެ މެނޭޖިން ޑިރެކްޓަރު ތައްޔިބު މުހައްމަދު ވިދާޅުވީ އެކި ގައުމުތަކާ އެކު މިފަދަ ދަތުރުތައް ފެށުމަކީ ޓޫރިޒަމް ދާއިރާ އަށް ފައިދާވާ ސަބަބެއް ކަމަށެެވެ. އެގޮތުން މިފަދަ ދަތުރުތައް ފެށުމުން ރާއްޖޭގައި ކޮމްޕެޓިޓަރުން ގިނަވެ ޓޫރިޒަމް އިންޑަސްޓްރީގެ އާމްދަނީ އިތުރުވާނެ ކަމަށް އޭނާ ފާހަގަ ކުރެއްވި އެވެ.\n"މިފަދަ ކޮންމެ ޗާޓާޑް ދަތުރުތަކަކީ އަޅުގަނޑުމެންގެ ޓޫރިޒަމް ދާއިރާ އަށް ވަރަށް ބޮޑަށް ފައިދާ ކުރާނެ ކަމެއް. މިފަދަ ދަތުރުތައް ގިނަވުމުން މި އިންޑަސްޓްރީގައި ވާދަވެރިކަން ބޮޑުވެ ރާއްޖެ އަށް ލިބޭ އާމްދަނީ ވެސް އިތުރުވާނެ." ތައްޔިބު ވިދާޅުވި އެވެ.\nޕޮލެންޑުން މި އަހަރުގެ މިހާތަނަށް 6،431 ޓޫރިސްޓުން ވަނީ ރާއްޖެ އައިސްފަ އެވެ. އެ ގައުމަކީ ރާއްޖޭގެ ޓޫރިޒަމް ފުޅާކުރުމަށް ރަނގަޅު މާކެޓެއް ކަަމަށް އެމްއެމްޕީއާރުސީން ބުނެ އެވެ.\nއިތުރު ލިޔުންތައް އެމްއޭސީއެލް އެމްއެމްޕީއާރުސީ ޕޮލެންޑު


Villimale' ga alhaa football training center ge masahkai December mahu nimeyne – Iru\nވިލިމާލޭގައި އަޅާ ފުޓުބޯޅަ ޓްރެއިނިން ސެންޓަރުގެ މަސައްކަތް ޑިސެމްބަރުމަހު ނިމޭނެ\nވިލިމާލޭގައި އަޅާ ފުޓުބޯޅަ ޓްރެއިނިން ސެންޓަރުގެ މަސައްކަތް އަންނަ ޑިސެމްބަރުގެ މަހުގެ ނިޔަލަށް ނިންމާލެވޭނެކަމަށް ފުޓްބޯޅަ އެސޯސިއޭޝަން އޮފް މޯލްޑިވްސް ( އެފްއޭއެމް) ބުނެފިއެވެ.\nމި ޓްރެއިނިން ސެންޓަރަކީ އޭއެފްސީގެ ރައީސްގެ ހާއްސަ ޕްރޮޖެކްޓެއް ކަމަށްވާ އޭއެފްސީ ޕްރެޒިޑެންޓްސް އިންފްރާސްޓްރަކްޗަރ އިނީޝިއޭޓިވް ދަށުން ކުރިޔަށް ގެންދާ މަޝްރޫއެކެވެ.\nހަތަރު މަސް ދުވަހުގެ ތެރޭގައި ނިންމަން މި މަސައްކަތް ހަވާލުކޮށްފައިވަނީ ފިއުޗާ ހޯމްސް ޕްރައިވެޓް ލިމިޓެޑާއި އެވެ.\nމި މަޝްރޫއުގެ ދަށުން ޓާފް ބޮޑު ދަނޑެއްގެ އިތުރަށް އެކޮމަޑޭޝަން ބްލޮކަކާއި ފެސިލިޓީ އިމާރާތެއް ހެދުމަށް ވަނީ ނިންމާފައެވެ. ފުރަތަމަ ޑިވިޝަންގެ ޓީމްތަކަށް ހާއްސަކޮށްގެން އަޅާ އެކޮމަޑޭޝަން ބްލޮކްގައި ދެ ކޮޓަރީގެ 8 އެޕާޓްމެންޓް ހުންނާނެއެވެ.\nފެސިލިޓީ އިމާރާތުގައި2ޗޭންޖިން ރޫމާއި2ފާހާނަ ބަރީގެ އިތުރުން ރެފްރީންނަށް ހާއްސަ ބަޔަކާއި މެޗު ކޮމިޝަނަރަށް ހާއްސަ ކޮޓަރިއެއްގެ އިތުރުން ކުޅުންތެރިންނަށް ހާއްސަ ސަރަހަދެއްވެސް ވަނީ ކަނޑައަޅާފައެވެ. މީގެއިތުރުން މެޑިކަލް ފެސިލިޓީސްވެސް މި އިމާރާތުގައި ހުންނާކަމަށް އެފްއޭމުން ވަނީ ބުނެފައެވެ.\nވިލިމާލޭގައި ފުޓުބޯޅަ ޓްރެއިނިން ސެންޓަރުގެ ބިންގާ އެޅުމަށް މިދިޔަ ޑިސެމްބަރު ބޭއްވި ރަސްމިއްޔާތުގައި ވާހަކަ ދައްކަވަމުން އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ މި ދަނޑާއެކު ދެވަނަ އަދި ތިންވަނަ ޑިވިޝަނުގެ މެޗުތައް މި ދަނޑުގައި ކުޅޭނެކަމަށެވެ. އަދި މި ދަނޑާއެކު ގިނަ ވަޒީފާގެ ފުރުސަތުތަކެއްވެސް ހުޅުވިގެންދާނެ ކަމަށާއި ވަޒީފާ ދިނުމުގައި ވިލިމާލެ ރައްޔިތުންނަށް ހާއްސަ އިސްކަމެއް ދޭނެކަންވެސް ބައްސާމް ވަނީ ފާހަގަކުރައްވާފައެވެ.\nA dream for the football family and to the youth of Villimale’.\nIn Sha Allah, Project to be concluded by December 2020. #towardsfuture 🇲🇻🙏🏽#FutureHomesPvtLtd pic.twitter.com/a103pygpDZ\n— Bassam Adeel Jaleel (@bassam_jaleeI) June 17, 2020\nމި ޓްރެއިނިން ސެންޓަރުގެ ބިންގާ އެޅި 2019 ވަނަ އަހަރުގެ ޑިސެމްބަރ މަހުގެ 19 ވަނަދުވަހުއެވެ. ބިންގާ އަޅުއްވާދެއްވީ މިނިސްޓަރ އޮފް ޔޫތް އެންޑް ސްޕޯޓްސް އަހުމަދު މަހުލޫފާއި އެފްއޭއެމްގެ ރައީސް ބައްސާމް އަދީލް ޖަލީލެވެ.


ކިއުބާގައި ކިޔަވަންތިބި9ދިވެހި ދަރިވވަރަކަށް އެހީގެ ޕެކޭޖު ފޮނުވައިފި – Haftha\nThu, 1 October, 2020, 8:22 pm\nކިއުބާގައި ކިޔަވަންތިބި9ދިވެހި ދަރިވވަރަކަށް ފޮރިން މިނިސްޓްރީން އެހީގެ ޕެކޭޖު ފޮނުވައިފިއެވެ. ކޯވިޑް-19އާ ގުޅިގެން ބައިނަލްއަޤްވާމީ ދަތުރުފަތުރު ހުއްޓުމާއި، ޤައުމުތައް ފުރަބަންދު ކުރުމާއި ގުޅިގެން ބޭރު ޤައުމުތަކުގައި ދިރިއުޅޭ ދިވެހިންނަށް ދިމާވާ ދަތިތައް ބަލާ ފޮރިން މިނިސްޓްރީން އަންނަނީ އެހީތެރިކަން ފޯރުކޮށްދެމުންނެވެ.\nއެގޮތުން ކޯވިޑް-19ގެ ސަބަބުން އާއްމު ދިރިއުޅުމަށާއި، ޒަރޫރީ ތަކެތި ހޯދުމަށް ދަތިތައް ދިމާވެފައިވާ ގައުމުތަކުގައި ތިބި ދިވެހި ދަރިވަރުންނަށް އެހީތެރިކަން ފޯރުކޮށްދިނުމަށް ފޮރިން މިނިސްޓްރީއިން ކުރަމުންދާ މަސައްކަތުގެ ތެރެއިން، ކިއުބާގައި ތިބި ދިވެހި ދަރިވަރުންނަށް ބޭނުންވާ ކެއަރ ޕެކޭޖްތައް ފޮނުވަނީ ސްރީ ލަންކާ ސަރުކާރުގެ އެހީތެރިކަމާއެކުގައިކަމަށް މިނިސްޓްރީން ވިދާޅުވެއެވެ.\nމިކަމަށް މަގުފަހިކުރުމަށް ފޮރިން މިނިސްޓްރީ އާއި ލަންކާގައި ހުންނަ ދިވެހިރާއްޖޭގެ ހައިކޮމިޝަން ގުޅިގެން ލަންކާގެ ފޮރިން މިނިސްޓްރީއާ ދެމެދު ގިނަ މަޝްވަރާތަކެއް ކުރެވިފައިވާކަމަށާއި، ކޮންމެ ދަރިވަރަކަށް 20 ކިލޯގެ ތަކެތި އާއިލާތަކުން ފޮނުވާފައިވޭނެކަމަށްވެސް މިނިސްޓްރީން ވިދާޅުވެއެވެ.\nކެއަރޕެކޭޖު ފޮނުވުމުގެ މަސައްކަތް ހިނގަމުން ދިޔަގޮތް ފޮރިން މިނިސްޓަރ ޝާހިދު ވަރަށް ގާތުން ބައްލަވާފައިވާކަމަށްވެސް ފޮރިން މިނިސްޓްރީން ވިދަޅުވެއެވެ. މީގެ ކުރިން ލަންކާ، އިންޑިއާ، ތައިލެންޑް އަދި މެލޭޝިއާގައި ތިބި ދިވެހިންނަށް ކެއަރ ޕެކޭޖްތައް ފޮނުވާފައިވެއެވެ.


Fahu vaguthah behetti masahkaiy ninmunutha? | Jazeera\tފަހުވަގުތަށް ބެހެއްޓި މަސައްކަތް ނިންމުނުތަ؟ - Jazeera\nފަހުވަގުތަށް ނިންމަށް ބެހެއްޓި މަސައްކަތް ނިންމުނުތަ؟\nމަރިޔަމް ޝައިލާ April 2, 2021 107 views0\nގެއަށް ނިންމަންދޭ ކޮލެޖް އެސައިމެންޓެއް, ސްކޫލް ހޯމްވޯކެއް ނުވަތަ އިމްތިޙާނަށް ތައްޔާރުވާންވިޔަސް ގިނަ ބަޔަކުގެ ނިންމާނީ އެންމެ ފަހުވަގުތަށް ވީމައޭ ބުނުމުން ދޮގަކަށްނުވާނެއެވެ. މިއީ ވަރަށް ގިނައިން ފެންނަ މަންޒަރެކެވެ.\nހަފްތާއެއް ނުވަތަ މަހެއް ކުރިންވެސް މަސައްކަތް ހަވާލުކުރިކަމުގައިވިޔަސް އެ މަސައްކަތް ހަދަން ފަށާނީ ނިންމަންޖެހޭ ދުވަހުގެ އެއްދުވަސް ކުރިންނެވެ.\nމިއީ އެންމެންގެ ވާހަކައެއް ނޫން ކަމުގައިވިޔަސް ގިނަ ދިވެހިންގެ ވާހަކައެވެ. ބައެއް މީހުންނަކީ ނިންމަންޖެހޭ މަސައްކަތްތަކަށް ކުރިޔާލައި ތައްޔާރުވެ ވަރަށް ފަރުވާތެރިކަމާއެކު އެމަސައްކަތް ނިންމާ ބައެކެވެ. ނަމަވެސް ފަހަށް މަސައްކަތް ނިންމަން ބަހައްޓައިގެން ގިނަ މީހުން ތިބެނީ ފަހުވަގުތު ގޮތް ހުސްވެފައެވެ.\nއެންމެ ފުރަތަމަ ކަމަކަށް ގިނަ ބައެއް ގެންގުޅޭ އާދައަކީ މަސައްކަތް ފެށުމުގެ ކުރިން މޭޒުމަތި ސާފުކޮށް ގަލަންތަކާ ބޭނުންވާ އިތުރު ސާމާނު މޭޒުމަތީގައި ރީތިކޮށް އަތުރާލާނެއެވެ. އެސައިންމެންޓް ހަދަން ނުވަތަ އިމްތިޙާނަށް ތައްޔާރުވަން އާ ގަލަމާ ފަތިގަނޑާ ގަނެގެން އައިސް މޭޒުމަތީގައި ރީއްޗަށް ބަހައްޓާނެއެވެ. ދެން ފޮތް ހުޅުވާލުމަށްފަހު ބައެއް މީހުންނަކީ މުހިންމު ތަންތަންކޮޅު ހައިލައިޓްކުރުމުގައި މުޅި ފޮތް ހައިލައިޓް ކޮށްލާ މީހުންނެވެ. ކޮންމެއަކަސް މިއީ މަސައްކަތް ފެށޭ ގޮތެވެ.\nމިގޮތުން ކުޑަވަގުތުކޮޅެއް ވަންދެން ފޮތް ކިޔާލުމަށްފަހު ދެން ބޭނުންވާނީ ޓީވީ ބަލަން ނުވަތަ ނެޓްފްލިކްސް އިން އެވަގުތަކު ބަލާ ސީރީޒެއްގެ އެޕިސޯޑެއް ބަލާލުމަށެވެ. 15 މިނެޓްގެ ބްރޭކެއް ނެގުމަށް ހިތުލައި3ގަޑީރު ހޭދަވާނީ އެސީރީޒެއް ނުވަތަ ޝޯއެއް ބެލުމުގައެވެ.\nޝޯއެއް ބެލުން ނުވަތަ ތަނެއް ސާފުކޮށްލުމަކީ އެއްބަޔަކު ބްރޭކް ނަގާގޮތަށްވީއިރު އަނެއްބައި މީހުންނަކީ ކޮންމެވެސް ކާއެއްޗެއް ކެއުމަށް ހިތްކިޔާ މީހުންނެވެ. ބަނޑުހައިނުވި ކަމުގައިވިޔަސް ކައިރީ ހުރީ ފިހާރައަކުން ކޮންމެވެސް ލުއިކާނާއެއް ގަތުމަށް ދިއުން ނުވަތަ ގޭގައި ލުއިކެއުމެއް ތައްޔާރުކޮށްގެންވެސް މަސައްކަތުން ބްރޭކެއް ނެގޭތޯ ބަލާނެއެވެ.\nބްރޭކް ނެގުމަށްފަހު މަސައްކަތަށް ރަނގަޅަށް ސަމާލުކަން ދެވޭނެ ކަމުގެ އުއްމީދުގައި ފަށާނެއެވެ. ނަމަވެސް އިރުކޮޅެއް ފަހުން އެކަނި މަސައްކަތް ކުރުމުން އޮންނަ މަޑުމައިތިރިކަމުގެ ސަބަބުން ދެން ޖަހާނީ އެންމެ ގަޔާވާ ލަވަތަކެވެ. ބައެއް މީހުން ޤަބޫލުކުރާގޮތުގައި ލަވަޔަށް އަޑުއަހައިގެން ފޮތް ކިޔުމުން އެމީހުންގެ ސަމާލުކަން އިތުރުވެއެވެ. އަނެއްބައިމީހުންނަށް ވަނީ ސަމާލުކަން ގެއްލޭ ކަމަކަށެވެ. ކޮންމެއަކަސް ލަވައިގެ ތެރެއަށް ވަދެވޭލެއް ބޮޑުކަމުން ލަވަ ކިޔަމުން ލަވައިގެ ތަންކޮޅެއް ހޯމްވޯކްގައި ނުވަތަ އެސައިމެންޓްގައި ހިމެނޭ ފަހަރުވެސް އާދެއެވެ.\nއެންމެ އާންމުކަމަކަށް މަސައްކަތުގެ ވަގުތުގައި ކުރެވޭ ކަމަކީ ފޯނުގައި ގިނަވަގުތު ހޭދަކުރެވުމެވެ. އިތުރު މައުލޫމާތު ހޯދުމަށް ނުވަތަ ނޮޓިފިކޭޝަންއެއް ބަލާލުމަށް ފޯނު ނަގާ މީހާ ދެން ހުރެވެނީ ފޭސްބުކާއި އިންސްޓަގްރާމް ހޭވުމަށް ގެއްލިފައެވެ. މިފަދަ ސޯޝަލް މީޑިއާ ޕްލެޓްފޯމްތަކުގައި އެތައް ވަގުތެއް ބޭކާރުވެ ފޯނު އަތުން ދޫކުރެވޭއިރު އޮންނަނީ މަސައްކަތް ނިންމަން ކުޑަ ވަގުތުކޮޅެކެވެ.\nދެން އޮތީ އެންމެ ފަހު ގޮތެވެ. ސުވާލުގެ ޖަވާބުތައް ނޭނގުމުން ރަށްޓެއްސަކަށް ގުޅައިގެން އެކަންކަން ސާފުކުރުން ނުވަތަ މަސައްކަތް އެއްކޮށް ކޮޕީކުރުމެވެ. ހާއްސަކޮށް އެސައިމެންޓެއް ނުހަދާނަމަ ނުވަތަ އިމްތިޙާނަށް ދަސްކުރަން ނުފަށާނަމަ ރަހުމަތްތެރިޔާގެވެސް ހަމަ އެހާލުތޯ ބަލާލުމުން ހިތްހަމަޖެހުމެއް ލިބިގެންދެއެވެ.\nއިމްތިޙާނަކަށް ދަސްކުރަންޖެހޭ ފިލާވަޅުތައް ދަސްނުކުރެވޭނަމަ ދެން ވިސްނެނީ އެރޭ ނުނިދާހުރެ ފިލާވަޅު ދަސްކުރުމަށެވެ. ނަމަވެސް ފިލަވާޅު ދަސްކުރުމުގެ މެދުތެރޭ ލޯމަރާލެވި ދެން ހޭލެވެނީ އަނެއްދުވަހު އިމްތިޙާން ހަދާ ގަޑި ކައިރިވުމުންނެވެ.\nއެސައިމެންޓެއްނަމަ ފަހުވަގުތު ހަވާލުކުރާއިރު އޮންނަނީ އިންޓަނެޓްގެ ހިދުމަތް ލަސްވުމުން ވަގުތު ފާއިތުވެފައެވެ. ކޮންމެ މީހަކުވެސް ކިޔެވުން ފަށާއިރު ފަށާނީ ވަރަށް ފޮނި އުއްމީދުތަކާއެކުގައެވެ. ނަމަވެސް ފަހަށް މަސައްކަތް ބަހައްޓައިގެން ތިބުމުން އަވަސް އަރުވައިލައިގެން މަސައްކަތް ހަވާލުކުރެވެނީ ކޮންމެ ނަތީޖާއެއް ލިބުނަސް ހެޔޮކަމަށް ބަލައިގެންނެވެ.\nފަހުވަގުތަށް ބެހެއްޓި މަސައްކަތް ނިންމުނުތަ؟


February nimunu iru ves emme kuda ujoora kan'daneylhuneethee ma'aafah edhen: Fayyaz - vNews.mv\nމަސް ނިމުނުއިރު ވެސް ކުޑަ އުޖޫރަ ކަނޑަނޭޅުނީތީ މައާފަށް އެދެން: ފައްޔާޒު\nހަދީޖާ އާނަސްތު 01 March 2020, 17:27\nމިނިމަމް ވޭޖް ފެބްރުއަރީ މަސް ނިމުމުގެ ކުރިން ކަނޑަނޭޅުނީތީ އިކޮނޮމިކް މިނިސްޓަރ ފައްޔާޒް އިސްމާއިލް މަޢާފަށް އެދެވަޑައިގެންފިއެވެ.\nމިއަދު ކުރެއްވި ޓްވީޓެއްގައި އިކޮނޮމިކް މިނިސްޓަރ ފައްޔާޒް ވިދާޅުވީ މިދިޔަ ފެބްރުއަރީ މަސް ނިމުމުގެ ކުރިން މިނިމަމް ވޭޖު ކަނޑައަޅާ އިއުލާނު ކުރައްވާނެ ކަމަށް ވިދާޅުވެފައިވީ ނަމަވެސް، މިނިމަމް ވޭޖު ކަނޑަނޭޅިވަނީ މަޖިލީހުގެ ލަފަޔެއް ނުލިބިގެން ކަމަށެވެ.\nމިދިޔަ ފެބްރުއަރީ މަހުގެ 11 ވަނަ ދުވަހު ކުރެއްވި ޓްވީޓެއްގައި މިނިސްޓަރު ފައްޔާޒު ވިދާޅުވީ ފެބްރުއަރީ މަސް ނިމުމުގެ ކުރިން ރާއްޖޭގައި އެންމެ ކުޑަމިނުން ދެވޭ އުޖޫރަ ނުވަތަ މިނިމަމް ވޭޖް ކަނޑައަޅައި، އިއުލާނުކުރައްވާނެކަމަށެވެ. އަދި މަޖިލީހުގެ މިއަހަރުގެ ފުރަތަމަ ދައުރުގެ ތެރޭގައި މިނިމަމް ވޭޖު ކަނޑައެޅޭނެ ކަމަށް މިނިސްޓަރ ވަނީ ވިދާޅުވެފައެވެ. ނަމަވެސް ފެބްރުއަރީ މަސް ނިމިގެން ދިޔައިރުވެސް މިނިމަމް ވޭޖު ކަނޑައަޅައި އިއުލާނު ކޮށްފައި ނުވާތީ އާންމުންގެ ގިނަ ފާޑުކިޔުންތަކެއް މިނިސްޓަރަށް ވަނީ އަމާޒުވެފަ އެވެ.\nއުއްމީދު ކުރެވުނީ ފެބްރުއަރީ މަސް ނިމުމުގެ ކުރިން މިނިމަމް ވޭޖު ކަނޑައެޅޭނެ ކަމަށް. މި މައްސަލަ ވަނީ މަޖިލީހަށް ފޮނުވިފައި. ކުޑަ ދުވަސްކޮޅެއްގެ ތެރޭގައި މަޖިލީހުގެ ލަފަޔެއް މިކަމިގައި ލިބޭނެ ކަމަށް އުއްމީދު ކުރެވެނީ،"\nމިނިމަމް ވޭޖުގެ ގޮތުގައި 6،400ރ. ހަމަޖެއްސުމަށް މިނިމަމް ވޭޖް އެޑްވައިޒަރީ ބޯޑުން އިކޮނޮމިކް މިނިސްޓަރަށް ވަނީ ލަފާދީފައެވެ. މީގެ އިތުރުން ޓޫރިޒަމް ދާއިރާއާއި ސިވިލް ސާވިސްގައި މަސައްކަތްކުރާ މީހުންނަށް މިނިމަމް ވޭޖުގެ ގޮތުގައި 6،400 އާ 8،600 ރުފިޔާއާ ދެމެދުގެ އަދަދެއް ކަނޑައެޅުމަށް ވެސް އެ ބޯޑުން ވަނީ މިނިސްޓަރަށް ވަނީ ލަފާ އަރުވާފައެވެ.\nކުޑަ އުޖޫރަ ކަނޑައެޅުމަށް އިކޮނޮމިކް މިނިސްޓްރީން މަޖިލީހަށް ފޮނުވި ރިޕޯޓް ދިރާސާ ކުރުމަށް އިގްތިސޯދީ ކޮމެޓީއަށް ވަނީ ފޮނުވާފައެވެ. އެންމެ ކުޑަމިނުން ދެވޭނެ އުޖޫރަ ނުވަތަ މިނިމަމް ވޭޖް ކަނޑައެޅުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ.\nވިޔަފާރި ފައްޔާޒް އިސްމާއީލް ރާއްޖެ އިކޮނޮމިކް މިނިސްޓްރީ ސިޔާސީ


15 ޖެނުއަރީ 2021 | ހުކުރު 23:04\nމިއީ މަސްޖިދުލް ހަރާމުގައި 15 ޖެނުއަރީ 2021 ވަނަ ދުވަހު ކުރެވުނު ހުކުރު ނަމާދެއެވެ. ހުކުރު ނަމާދުގެ އިތުރުން އެހެން ހުރިހާ އަޅުކަމެއް ވެސް ކުރިއަށްދަނީ ސިއްހީ ގޮތުން ރައްކާތެރިކަން ކަށަވަރު ކުރުމަށްފަހު، އިޖްތިމާއީ ގައިދުރުކަން ބަހައްޓައިގެންނެއެވެ.\nމަސްޖިދުލް ހަރާމުގައި 15 ޖެނުއަރީ 2021 ވަނަ ދުވަހު ކުރެވުނު ހުކުރު ނަމާދުގެ ތެރެއިން - އަޅުކަމުގެ ތެރޭގައި އުޅުމުގައި، ގައި ދުރުކަން ބެހެއްޓުމާއި، މަސްކު އެޅުމަކީ ބަލިން ރައްކާތެރިވުމަށް އަޅާފައިވާ ފިޔަވަޅުތަކެއް - ފޮޓޯ: ހަރަމައިންއިންފޯ\nމަސްޖިދުލް ހަރާމުގައި 15 ޖެނުއަރީ 2021 ވަނަ ދުވަހު ކުރެވުނު ހުކުރު ނަމާދުގެ ތެރެއިން - ފޮޓޯ: ހަރަމައިންއިންފޯ\nމަސްޖިދުލް ހަރާމުގައި 15 ޖެނުއަރީ 2021 ވަނަ ދުވަހު ކުރެވުނު ހުކުރު ނަމާދުގައި ޝެއިޚް ހުސެއިން އާލް ޝެއިޚް - ފޮޓޯ: ހަރަމައިންއިންފޯ\nމަސްޖިދުލް ހަރާމުގައި 15 ޖެނުއަރީ 2021 ވަނަ ދުވަހު ކުރެވުނު ހުކުރު ނަމާދުގެ ތެރެއިން - އަލް މަސްޖިދުލް ހަރާމް ނުވަތަ މައްކާގެ ހަރަމްފުޅުގައި ކުރެވޭ ކޮންމެ ނަމާދަކީ ދުނިޔޭގެ އެހެން މިސްކިތެއްގައި ކުރާ ނަމާދަކަށް ވުރެ ދަރުމަ އާއި ސަވާބު އެތައް ގުނަ އަށް އިތުރުވެގެދާ ނަމާދެއް - ފޮޓޯ: ހަރަމައިންއިންފޯ\nމަސްޖިދުލް ހަރާމުގައި ޝެއިޚް އަބްދުﷲ ޖުހާނީ ހުކުރު ޚުތުބާ އިއްވަނީ - ފޮޓޯ: ހަރަމައިންއިންފޯ\nމަސްޖިދުލް ހަރާމުގައި 15 ޖެނުއަރީ 2021 ވަނަ ދުވަހު ކުރެވުނު ހުކުރު ނަމާދުގެ ތެރެއިން - ހުކުރު ދުވަހަކީ ބަރަކާތާއި ހެޔޮކަމުން ފުރިގެންވާ ދުވަހެއް، މިފަދަ ދުވަހެއްގައި ހަރަމްފުޅުގައި ނަމާދުކޮށްލުމުގެ އުފާވެރިކަން ލިބިގަތުމަށް ހުރިހާ މުސްލިމުންވެސް އުންމީދުކުރޭ - ފޮޓޯ: ހަރަމައިންއިންފޯ\nމަސްޖިދުލް ހަރާމުގައި 15 ޖެނުއަރީ 2021 ވަނަ ދުވަހު ކުރެވުނު ހުކުރު ނަމާދުގެ ތެރެއިން - ހަރަމްފުޅުގައި ކުރެވޭ ހުރިހާ އަޅުކަމެއް ވެސް ކުރަމުންދަނީ އިޖްތިމާއީ ގައިދުރުކަން ބެހެއްޓުމަށްފަހު، މާސްކު ވެސް އަޅައިގެން - ފޮޓޯ: ހަރަމައިންއިންފޯ


BML ge cardthakuge rakkaatherikamah aa campaign eh | Mihaaru\nބީއެމްއެލްގެ އޭޓީއެމްއަކުން މީހަކު ކާޑު ބޭނުންކޮށްގެން ފައިސާ ނަގަނީ. ކާޑުގެ މައުލޫމާތު އޮޅުވާލައިގެން ހޯދަން މަސައްކަތްކުރޭ\n17 ޖުލައި 2018 - 17:245comments\nބީއެމްއެލުން ދޫކުރާ ޑެބިޓް އަދި ކްރެޑިޓް ކާޑުތަކާ މެދު ކަސްޓަމަރުން ހޭލުންތެރިކޮށް، ހިމާޔަތްކުރަން އާ ކެމްޕޭނެއް އެ ބޭންކުން ފަށައިފި އެވެ.\nރާއްޖޭގެ އެންމެ ބޮޑު ބޭންކުން މި ކެމްޕޭން މި ފެށީ ކަސްޓަމަރުންނަށް އޮޅުވާލައިގެން ކާޑުގެ ނަންބަރާއި ޕިން ނަންބަރު ހޯދަން ފޯނުން ގުޅާކަމުގެ ޝަކުވާ ބޮޑު ދުވަސްވަރެއްގަ އެވެ. އެ ކޯލްތައް ކުރާ މީހުން ބުނަނީ އެއީ ބީއެމްއެލްގެ މުވައްޒަފުން ކަމަށެވެ. އަދި އެ މީހާގެ ނަމާއި ކާޑު ނަންބަރު އެހުމަށްފަހު ބުނަނީ އެ ކާޑުގައި މައްސަލައެއް އުޅޭތީ އެކަން ހައްލުކޮށްދޭން ބޭނުންވާ ކަމަށެވެ. އެހެންވެ ކާޑުގެ ވެރިފަރާތުގެ ފުރިހަމަ ނަމާއި އެޑްރެސް އެހުމަށްފަހު، ކާޑުގެ ނުފުށުގައިވާ ތިން އަކުރުގެ ސީވީ ކޯޑު ބުނެދިނުމަށް ވެސް އެދެ އެވެ.\nއޮޅުވާލައިގެން ކާޑުގެ މައުލޫމާތު ހޯދަން ގުޅާ ބައެއް މީހުންގެ ކޯލުތައް ރެކޯޑްކޮށް، ޝޯޝަލް މީޑިއާގައި ވެސް ހިއްސާކޮށްފައިވެ އެވެ. ކާޑުގެ މައުލޫމާތު ހޯދަން ގުޅާ މީހުންގެ މީހުން ބޭނުންކުރަނީ މޮބައިލް ނަންބަރެވެ.\nއެކަމަކު ބީއެމްއެލްގެ އާ ކެމްޕޭންގައި އެ ބޭންކުން އާންމުންނަށް ދޭ ޔަގީންކަމަކީ އެއްވެސް ކާޑެއްގެ މައުލޫމާތު ހޯދަން މޮބައިލް ނަންބަރެއް މެދުވެރިކޮށް އެ ބޭންކުން ނުގުޅާނެ ކަމެވެ.\n"އޮޅުވާލަައިގެން ކާޑުގެ ސިއްރު ނަންބަރުތައް ހޯދަން ގުޅާ މީހުން މިފަދަ ފަރާތްތަކުން ކަސްޓަމަރުގެ އިތުބާރު ހޯދުމުގެ ގޮތުން މިފަދަ ފަރާތްތަކުން ކާޑުގެ ފުރަތަމަ ހަ އަކުރު ބުނެދީފާނެ. ބީއެމްއެލް އިން ދޫކޮށްފައިވާ ކޮންމެ ޑެބިޓް ކާޑެއްގެ ވެސް ފުރަތަމަ ހަ އަކުރު އެއްގޮތްވާނެ،" އެ ބީއެމްއެލް އިން ބުންޏެވެ.\nއެ ބޭންކުން ވަނީ ޑެބިޓް ކާޑު ނުވަތަ ކްރެޑިޓް ކާޑު ނަންބަރު ހިއްސާނުކުރަން އެދެ އެވެ. އަދި ކާޑުގެ ނުފުށުގައިވާ ތިން އަކުރުގެ ސީވީ ކޯޑު ނުދިނުމަށް ވެސް ބީއެމްއެލް އިން އެދިފައިވެ އެވެ.\nއޮޅުވާލައިގެން ކާޑުގެ މައުލޫމާތު ހޯދަން ގުޅާ ބައެއް މީހުންގެ މައްސަލަ ފުލުހުންނަށް ވެސް ހުށަހަޅާފައިވެ އެވެ.\nއިތުރު ލިޔުންތައް ބީއެމްއެލް ކްރެޑިޓް ކާޑު ޑެބިޓް ކާޑު


BREAKING NEWS: Raajjey Gai Niyaavaa Meehun Thayahmam Kuran Fathuvaaeh Nerefi - Vaguthu\nކޮވިޑް-19: ރާއްޖޭގައި ނިޔާވާ މީހުން ތަޔައްމަމު ކުރަން ފަތުވާއެއް ނެރެފި\nއާސަހަރާ - ވަގުތު އިމޭޖަސް- މުހައްމަދު އަފްޒަލް\nކޮވިޑް-19 ޖެހިގެން ރާއްޖޭގައި ނިޔާވާ މީހުން ތަޔައްމަމު ކުރަން އިސްލާމިކް މިނިސްޓްރީން ފަތުވާއެއް ނެރެފައިވާ ކަމަށް ސަރުކާރުން ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމުގައި މަބްރޫކް އަޒީޒް ވިދާޅުވީ ރާއްޖޭގައި ކޮވިޑް-19 ޖެހިގެން ނިޔާވާ މީހުންނާއި ބަލި ޖެހިފައިވާ ކަމަށް ޝައްކު ކުރެވޭ މީހުން ވަޅުލާނީ ތަޔައްމަމު ކުރުމަށް ފަހު ކަމަށެވެ.\nރޭ ނިޔާވި މީހާ ވެސް ކަފުންކޮށް ވަޅުލީ ހިނެވުމުގެ ބަދަލުގައި ތަޔައްމަމު ކޮށްފައި ކަމަށް މަބްރޫކް ވިދާޅުވިއެވެ.\nކޮވިޑް-19 މާލޭގައި ފެތުރެން ފެށުމުގެ ކުރިން ޑޮކްޓަރުންނާއި ރާއްޖޭގެ އިލްމުވެރިން ވަނީ ކޮވިޑް-19 ރާއްޖޭގައި ފެތުރި، މީހަކު ނިޔާވެއްޖެ ނަމަ ކަންތައްތައް ކުރާނެ ގޮތަކާއި ބެހޭ ގޮތުން މަޝްވަރާ ކުރައްވާފައެވެ.\nކޮވިޑް-19 ޖެހިގެން ނިޔާވާ މީހުންނާއި މެދު ކަންތައް ކުރާނެ ގޮތަކާއި މެދު އެކި އިލްމުވެރިންގެ ރައުޔު ވަނީ ތަފާތު ވެފައެވެ. އަޒުހަރު ޔުނިވަސިޓީން ނެރެފައިވާ ފަތުވާއެއްގައި ބުނެފައި ވަނީ "މުސްލިމު މައްޔިތަކާމެދުގައި ޢަމަލުކުރަންޖެހޭ ގޮތަކީ، އޭނާ ހިނަވައި، ކަފުންކޮށް، ކަށުނަމާދުކުރުމަށްފަހު ވަޅުލުމެވެ. ނަމަވެސް ނުރައްކާތެރި ވަބާއެއް ފެތުރިފައިވާ ދުވަސްވަރެއްގައި އެފަދަ ބައްޔެއްގެ ސަބަބުން ނިޔާވާ މީހާގެ ގައިގައި ބީހުމަކީ ސަލާމަތުންތިބި ބަޔަކަށް އެ ބަލީގެ ނުރައްކާއޮތް ކަމެއްކަމަށް އިތުބާރުކުރެވޭ ޑަކްޓަރުންގެ ބަހުން ސާބިތުވާ ޙާލަތުގައި، މައްޔިތާ ހިނެވުމުގެގޮތުން، މައްޔިތާގެ ހަށިގަނޑުގައި އަތްނުލައި، މުޅި ހަށިގަނޑަށް ޢާއްމުވެގެންދާގޮތުގައި ފެންއަޅައިލުމުން ފުދޭނެއެވެ. މިގޮތުން ހިނަވާމީހުން ތިބެންވާނީ ރައްކާތެރިކަމުގެ ހެދުންއަޅައި، ސަލާމަތީގޮތުން އެޅެންހުރި އެންމެހައި ފިޔަވަޅުތައް އަޅައިގެންނެވެ. ހިނަވާ ނިމުމަށްފަހު އެ ކަމަށް ބޭނުންކުރިތަނާއި މުޅި ކޮޓަރިވެސް ރަނގަޅަށް ޑިސްއިންފެކްޓު ކުރަންވާނެއެވެ." އަޒުހަރުގެ ފަތުވާގައި ވެއެވެ.\nއޭޕްރީލް 30, 2020 22:31\nރޭގެ މައުލޫމާތު ދިނުމަށް ބޭއްވި ބައްދަލުވުމުގައި އަލީ ލަތީފް ވިދާޅުވި އެމްބިއުލަންސް ގައި ގެންދިއުމުގައި ވެސް ބަލި އެރުމުގެ ފުރުސަތެއްނެތޭ އެމްބިލަންސް ގަތިބި މީހުން ވާނީ ލޯރިސްކް ކޮންޓެކްޓްސް އައްށޭ ދީނީ މީހުން މިއުޅެނީ ކުރާނެ ނުކުރާނެ ކަމެއްްނޭގިގެން އެއްފަހަރު ބުނާނެ ވީ އެންމެ ރަގަޅަކަށް ކަންކަން ކޮށޭ ވަޅުލާނީ އަދި ރާއްޖޭގެ ހާލަތު ތަޔައްމަމް ކޮށް ވަޅުލާ ހާލަތަކަށް ނުދޭ ޕީޕީއީ އެބަހުރި ތަންކޮޅެއް ވިސްނުންތެރި ކަމާއި އެކުކަންކަން ނިންމަންވެއްޖެ\nއޭޕްރީލް 30, 2020 23:55\nއިސްލާމްދީނުގައި ތަޔަމްމަމް ކުރެވެނީ ހަމައެކަނި ފެންނުލިބޭހާލަތުގައެވެ. ކަލޭމެންބޭނުން ހާގޮތަކަށް ދީނުގެކަންތައްތައް ބަދަލުކޮށް އާގޮތްގޮތް ހަދަނީކީއްވެ؟\nމެއި 1, 2020 03:32\nދީނީ ދަންނަބޭކަލުންނަށް ވުރެވެސް މޮޅުވީ އުތަ.\nމެއި 1, 2020 01:07\nތަޔައްމަމް ކުރަމަކުން ކޮވިޑް ނާރާނެ. ހިނަވައިފިއްޔާ ކޮވިޑް އަރާނެ. ކަފުން ކޮށްފާ އޮންނަ ގަބުރެއްގެ މޫނު ބަލައިލިއަސް ކޮވިޑް އަރާނެ. ރައްކާތެރި ކަމާ އެކީ ތިމާގެ މީހުން ޖަނާޒާގާ ބައިވެރި ވިއަސް ކޮވިޑް އަރާނެ. އަރަތެއް.\nމެއި 1, 2020 01:08\nތަޔައްމަމް ކުރާ އިރު ކޮވިޑް ނާންނާނެ ަކއިރިރިޔަށް... ދުރުގަ ތިބެގެން ސައިބޯނި ފެން ޖެހިޔަސް ވައިރަސް ފުންމައިއިގެން އަނނާނެ...އެ ކި ނަންނަމުގަ ފާސް ތައް ދީފަ ބާޒާރާ ފިހާރަތައް ތޮއްޖައްސާފަ އޮތަސް ވައިރެސް ބަސްއަހާނެ.. މިސް ކިތްތަކުގަ ނަމާދު ނު ކުރަންޏާ،،، ރައްޔުތުންނޭ ލާދީނީ ސަރު ކާރާއެ ކު ކޮވިޑާއެ ކީ އުޅެން ދަސްކުރަމާ...\nމެއި 1, 2020 03:02\nމަޖިލީހުން އެއްޗެކޭ ނުބުނޭތަ\nމެއި 1, 2020 05:03\nޚޮވިޑް 19 ކައްވަޅަށް ކޮލޮރިން އަޅަން ނޔހެހޭނެތަ؟\nމެއި 1, 2020 07:06\nމި ގައުމުގަ މުފްތީންނާ މުޖްތަހިދުން އުޅޭކަމެއް ނޭގެ.ތ ބޭނުން ގޮތަކަށް ގިޔާސް ކޮށްލަނީ މީ މާފައްކާ ދީނީބަޔެއް...ގޭގެޔަށް މުދާ އުފުލަން ފިހާ ރަތަކަށް ވޮލެންޓިއަރުންނަށް 300 ޒުވާނުންނާ ދައުލަތުގެ މުއައްސަސާ ތަކުގެ މުސްކުޅި މުވައްޒަފުންނަށް ފާސްދީފަ ނެ ރެވުނު ގޮތަށް ކިފާޔަތުގެ ފަ ރިޟެއް އަދާކު ރަން ވޮލެންޓިއަ ރ ކު ރާނެ ރެޑް ކް ރެސެންޓް ކުއްޖެއްވެސް ނުވީތަ؟ .


Minister Shahid China ge Foreign Minister aa bahdhalu kurahvaifi\nމިނިސްޓަރ ޝާހިދު ޗައިނާގެ ފޮރިން މިނިސްޓަރާ ބައްދަލު ކުރައްވައިފި\nމި ބައްދަލުކުރެއްވުމުގައި ދެގައުމުގެ ގުޅުން އިތުރަށް ބަދަހިކުރުމާއި ބެހޭ ގޮތުން މަޝްވަރާކުރެއްވި\nމިނިސްޓަރ ވާންގް، ރާއްޖެއާއިއެކު ޗައިނާއިން ބާއްވަމުން އަންނަ ގުޅުން އަބަދުވެސް އެގޮތުގައި ދެމި އޮންނާނެކަމުގެ ޔަގީންކަން ދެއްވި\nދިވެހިރާއްޖޭގެ ތަރައްގީއަށް ޗައިނާ ސަރުކާރުން ފޯރުކޮށްދެއްވާ އެހީތެރިކަމަށް މިނިސްޓަރ ޝާހިދު ޝުކުރު ދެންނެވި\nކ. މާލެ | 20 ސެޕްޓެންބަރ 2019 | ހުކުރު 18:36 | 2,398\nމިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު، ޗައިނާގެ ފޮރިން މިނިސްޓަރ ވާންގް ޔީ އާއި ބައްދަލު ކުރައްވައިފިއެވެ.\nޗައިނާގެ ވެރިރަށް ބެއިޖިންގެ ޑިއައޯޔުޓާއި ސްޓޭޓް ގެސްޓްހައުސްގައި އޮތް މި ބައްދަލުކުރެއްވުމުގައި މިނިސްޓަރ ވަނީ ދެގައުމުގެ ގުޅުން އިތުރަށް ބަދަހިކުރުމާއި ބެހޭ ގޮތުން މަޝްވަރާކުރައްވާފައެވެ. މިނިސްޓަރ ވާންގް ވަނީ މިނިސްޓަރ ޝާހިދު ޗައިނާއަށް ވަޑައިގެންނެވީތީ މަރުހަބާ ވިދާޅުވެ، ދިވެހިރާއްޖެއާއިއެކު ޗައިނާއިން ބާއްވަމުން އަންނަ ގުޅުން އަބަދުވެސް އެގޮތުގައި ދެމި އޮންނާނެކަމުގެ ޔަގީންކަން ދެއްވާފައެވެ.\nމިނިސްޓަރ ޝާހިދު ވަނީ ޕީޕަލްސް ރިޕަބްލިކް އޮފް ޗައިނާ އުފެދުނުތާ 70 އަހަރު ފުރޭ މުނާސަބަތުގައި ޗައިނާ ސަރުކާރާއި ރައްޔިތުންނަށް މަރުހަބާ ވިދާޅުވެފައެވެ.މީގެ އިތުރުން މި ބައްދަލުކުރެއްވުމުގައި ދެ ބޭފުޅުން ވަނީ އިގްތިސާދީ އަދި އިޖްތިމާއީ ދާއިރާއިން ދެގައުމުގެ ގުޅުން އިތުރަށް ބަދަހިކުރުމާއި ގުޅޭ ގޮތުން ވެސް މަޝްވަރާ ކުރައްވާފައެވެ. މިނިސްޓަރ ޝާހިދު ވަނީ "ވަން ޗައިނާ" ޕޮލިސީ ދަމަހައްޓައި، ޗައިނާގެ "ބެލްޓް އެންޑް ރޯޑް އިނީޝީއޭޓިވް" އަށް ދިވެހިރާއްޖޭގެ އެއްބާރުލުން ލިބޭނެކަމުގެ ޔަގީންކަން އަރުވާފައެވެ.\nއަދި ދިވެހިރާއްޖޭގެ ތަރައްގީއަށް، ހާއްސަކޮށް ސިނާއީ ތަރައްގީއަށާއި، އިންސާނީ ވަސީލަތްތައް ތަރައްގީކުރުމަށް، ޗައިނާ ސަރުކާރުން ފޯރުކޮށްދެއްވާ އެހީތެރިކަމަށް މިނިސްޓަރ ޝާހިދު ޝުކުރު ދެންނެވިއެވެ.\nފޮރިން މިނިސްޓަރ އަބްދުﷲ ޝާހިދު ޗައިނާއަށް ވަޑައިގެންފައި ވަނީ ޗައިނާގެ ފޮރިން މިނިސްޓަރގެ ދައުވަތަކަށް، ރަސްމީ ދަތުރުފުޅެއްގައެވެ. މި ދަތުރުފުޅުގައި އެމަނިކުފާނުގެ އަރިހުގައި މިނިސްޓަރ އޮފް ސްޓޭޓް ފޮރ ފޮރިން އެފެއަރޒް އަހުމަދު ޚަލީލުއާއި، ސެކްރެޓަރީ މަލްޓިލޭޓަރަލް ޑރ. އަލީ ނަސީރު މުހައްމަދުއާއި، ޑިރެކްޓަރ ކޮމިއުނިކޭޝަން މިއުވާން މުހައްމަދުގެ އިތުރުން އެސިސްޓަންޓް ޑިރެކްޓަރ ބައްސާމާ ފާރޫޤު ބައިވެރިވެވަޑައިގަންނަވައެވެ.


SunOnline: Lanka ge mai idhikolhu party ge riyaasee candidate akah Rajapaksa ge kokkofulhu\nލަންކާގެ މައި އިދިކޮޅު ޕާޓީގެ ރިޔާސީ ކެންޑިޑޭޓަކަށް ރާޖަޕަކްސަގެ ކޮއްކޯފުޅު\nރުގިއްޔާ މުހައްމަދު މޫސާ 12 Aug 2019, 11:16\nލަންކާގެ މައިި އިދިކޮޅު ޕާޓީގެ ރިޔާސީ ކެންޑިޑޭޓު ކަމަށް ހަމަޖައްސާފައި ވަނީ ގޯޓާބަޔަ ރާޖަަޕަކްސަ -- ފޮޓޯ: ރޮއިޓާސް\nކޮލަމްބޯ (އޮގަސްޓު 12): ސްރީލަންކާގެ މައި އިދިކޮޅު ޕާޓީގެ ރިޔާސީ ކެންޑިޑޭޓަކަށް އެގައުމުގެ ކުރީގެ ރައީސް މަހިންދަ ރާޖަޕަކްސަގެ ކޮއްކޯފުޅު ގޯޓާބަޔަ ރާޖަޕަކްސަ ރަސްމީކޮށް އައްޔަންކޮށްފިއެވެ.\nލަންކާގެ ސްރީލަންކާ ޕޮޑުޖާނަ ޕެރަމުނަ (އެސްއެލްޕީޕީ)ގެ ރިޔާސީ ކެންޑިޑޭޓަކަށް ގޯޓާބަޔަ އައްޔަން ކުރީ އެ ޕާޓީގެ ރައީސް ކަމަށް މަހިންދަ ރާޖަޕަކްސަ ހޮވުމަށް ފަހުގައެވެ.\nގޯޓާބަޔަ ވިދާޅުވި ގޮތުގައި އޭނާ ރައީސްކަމަށް އިންތިހާބުވެއްޖެނަމަ އެންމެ ބޮޑު އިސްކަމެއް ދެއްވާނީ ގައުމުގެ ސަލާމަތަށާއި ގައުމުގެ އިގުތިސާދު ކުރިއެރުވުމަށެވެ.\nމިދިޔަ އޭޕްރިލް މަހު ލަންކާގައި ދިން ބޮމުގެ ހަމަލާތަކާ ގުޅިގެން އެގައުމަށް ފަތުރުވެރިންދާ މިންވަރު މަދުވެ، އެގައުމަށް ވަނީ އިގުތިސާދީ ގޮތުން ބޮޑެތި ގެއްލުންތައް ލިބިފައެވެ. ލަންކާގެ ބައެއް ފައްޅިތަކަށާއި ހޮޓާތަކަށް އަމާޒުކޮށް ދިން އެހަމަލާތަކުގައި 250 އަށްވުރެ ގިނަ މީހުން މަރުވިއެވެ.\n"އެންމެ ބޮޑު އިސްކަމެއް ދޭނީ މިގައުމުގައި ޓެރަރިސްޓުން ހަރަކާތްތެރިވުމަށް ފުރުސަތު ނުދީ، ގައުމުގެ ސަލާމަތާއި ރައްކާތެރިކަން ދެމެހެއްޓުމަށް،" އިއްޔެ އެސްއެލްޕީޕީއިން ބޭއްވި ރެލީގައި ގޯޓާބަޔަ ވިދާޅުވިއެވެ.\nލަންކާގައި ޑިފެންސް ސެކްރެޓަރީގެ މަގާމު 2005އިން 2015އަށް ފުރުއްވައި، އެގައުމުގެ ދާހިލީ ހަނގުރާމަ ނިމުމަކަށް ގެނައުމުގައި އިސް ދައުރެއް އަދާ ކުރެއްވި ގޯޓާބަޔަ ރިޔާސީ އިންތިހާބުގައި ވާދަ ކުރައްވާނެކަން އިއުލާން ކުރެއްވީ މިދިޔަ އޭޕްރިލް މަހުގައެވެ. އޭނާއަކީ ލަންކާގެ އާބާދީގެ 70 ޕަސެންޓު ހިއްސާ ކުރާ ސިންހަލަ ނަސްލުގެ މީހުންގެ މެދުގައި މަގުބޫލު ބޭފުޅެކެވެ.\nނަމަވެސް ގޯޓާބަޔަގެ މައްޗަށް ވަނީ ހަނގުރާމައިގެ ޖަރީމާތައް ހިންގުމުގެ ތުހުމަތު ކޮށްފައެވެ.\nއެގޮތުން، 2009 ވަނަ އަހަރު ނޫސްވެރިޔާ ލަސާންތަ ވިކްރަމަތުންގަ މަރާލުމުގައި ގޯޓާބަޔަގެ އަތެއް ވާކަމަށް ބުނެ ކޯޓަށް މައްސަލަ ހުށަހަޅާފައި ވެއެވެ. އަދި މީގެ ކުރިން ގޯޓާބަޔަގެ ބެލުމުގެ ދަށުގައި އޮތް ޓެރަރިޒަމް އިންވެސްޓިގޭޝަން ޑިވިޝަނުން ތަމަޅަ މީހަކު ހައްޔަރުކުރުމަށްފަހު އޭނާއަށް އަނިޔާކުރި މައްސަލައެއްވެސް ވަނީ ކޯޓަށް ހުށަހަޅާފައެވެ.\nނަމަވެސް ގޯޓާބަޔަ ވަނީ އެ ތުހުމަތުތައް ދޮގުކުރައްވާފައެވެ.\nލަންކާގެ ރިޔާސީ އިންތިހާބު އަންނަ ނޮވެމްބަރު އަށެކާއި ޑިސެމްބަރު އަށެކާ ދޭތެރޭ ބާއްވަން ޖެހޭނެއެވެ. އަދި އަންނަ ޖެނުއަރީ މަހުގެ އަށެއްގައި މިހާރުގެ ރައީސް މައިތިރިޕާލާ ސިރިސޭނާގެ ދައުރު ނިމޭނެއެވެ.\nރިޔާސީ ދެވަނަ ދައުރަކަށް ކުރިމަތިލައްވާނެކަން ސިރިސޭނާ އިއުލާން ކުރައްވާފައި ނުވެއެވެ.


ފެކަލްޓީ އޮފް އާރޓްސްއަށް ބޭނުންވާ ފޮތްތަކެއް ގަތުން\nދިވެހިރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް އާރޓްސްއަށް ބޭނުންވާ ފޮތްތަކެއް ގަންނަން ބޭނުންވެއްޖެއެވެ. ވީމާ، މިމަސައްކަތް ކޮށްދިނުމަށް ޝައުޤުވެރިވާ ހުރިހާ ފަރާތްތަކަށް ފުރުޞަތު ހުޅުވާލަމެވެ.\nއަންދާސީ ހިސާބު ހުށަހަޅާނީ އީމެއިލް މެދުވެރިކޮށެވެ. އަންދާސީ ހިސާބު އީމެއިލް ކުރުމަށް ހުޅުވާލެވެނީ 2020 ޖުލައި 23 ވާ ބުރާސްފަތި ދުވަހުގެ 11:00 ން 11:10ގެ ނިޔަލަށެވެ. މި ގަޑީގެ ކުރިން ނުވަތަ ފަހުން ހުށަހަޅާ ބީލަންތަށް ބަލައި ނުގަނަވޭނެއެވެ.\nނަންބަރު3ގައި ބަޔާންކޮށްފައިވާ ފަދައިން ޕްރޮޕޯސަލްގައި ބަޔާންކުރާ މައުލޫމާތާއި މައުލޫމާތު ޝީޓާ އެޓޭޗްކުރެވިފައިވާ ލިސްޓްގައިވާ ފޮތްތަކުގެ ސްޕެސިފިކޭޝަނާ ދިމާނުވާނަމަ އެފަރާތްތަކުގެ ބީލަންވެސް ބާޠިލްކުރެވޭނެއެވެ.\nސުންގަޑި: 23 ޖުލައި 2020 1110\n- ބީލަމުގައި ޢަމަލުކުރާ އުސޫލާއި ހުށަހަޅަންޖެހޭ ލިޔުންތަށް


ބާޣީ ސަރުކާރެއް ދެމިއޮތްހާ ދުވަހަކު މަޖިލިސް ކުރިޔަކަށް ނުގެންދެވޭނޭ ކަމަށް މުސްތަފާ ވިދާޅުވެއްޖެ – Maldivian Democratic Party\nބާޣީ ސަރުކާރެއް ދެމިއޮތްހާ ދުވަހަކު މަޖިލިސް ކުރިޔަކަށް ނުގެންދެވޭނޭ ކަމަށް މުސްތަފާ ވިދާޅުވެއްޖެ\nބަޣާވާތްކޮށްގެން މިމަހުގެ7ވަނަ ދުވަހު އުފައްދާފައިވާ ބާޣީ ސަރުކާރު ދެމިއޮތްހާ ދުވަހަކު ރައްޔިތުންގެ މަޖިލީސް ކުރިޔަށް ގެންދިޔަ ނުދޭނޭ ކަމަށާއި، އެ ބަޣާވާތް މިނިވަން ބައިނަލްއަޤްވާމީ އިދާރާއަކުން ތަޙުގީގު ކުރަން ޖެހޭނޭ ކަމަށް، އެމްޑީޕީގެ ޕާލަމެންޓްރީ ގްރޫޕްގެ މެންބަރު އަދި ރައްޔިތުންގެ މަޖިލީހުގެ ތިމަރަފުށީ ދާއިރާގެ މެންބަރު މުޙައްމަދު މުސްތަފާ ވިދާޅުވެއްޖެއެވެ.\nއެމްޑީޕީން ރޭ އާޓިފިޝަލް ބީޗުގައި ބޭއްވި ޖަލްސާގައި ވާހަކަދައްކަވަމުން މުސްތަފާ ވިދާޅުވީ ވަހީދުގެ ސަރުކާރީ އަކީ ގާނޫނީ ސަރުކާރެކޭ ބުނުމުގެ އެއްވެސް ފުރުސަތެއް ނެތް ކަމުގައެވެ. އަދި ރައްޔިތުންގެ މަޖިލީހަށް މި ބާޣީ ސަރުކާރުގެ މިނިސްޓަރުންގެ ނަން ފޮނުވިޔަސް ހަމަހިލާ، އެނަންތައް ފާސްކުރިޔަ ނުދެއްވާނޭ ކަމަށް މުސްތަފާ ވިދާޅުވިއެވެ. އަދި އެނަންތައް ފާސްކުރަން މަޖިލީހުގެ ރައީސް ޢަބްދުﷲ ޝާހިދާއި މި ސަރުކާރުން ކިތަންމެ ވަރަކަށް ވާހަކަދެއްކި ނަމަވެސް އެކަން ކާމިޔާބުނުވާނޭ ކަމަށް މުސްތަފާ ވިދާޅުވިއެވެ.\n” އެ އެއްޗެއް ދާނީ އެ އެއްޗެއް އަތުލި ގޮތަށް” ކަމަށް ވިދާޅުވެ، ރޭގެ ޖަލްސާގައި މުސްތަފާ އިތުރަށް ވިދާޅުވީ ރައީސް ނަޝީދުގެ ސަރުކާރު ފޭރިގަތް އުސޫލުން މިހާރުގެ ސަރުކާރާއި މެދު ވެސް އަމަލުކުރަންޖެހިފައިވާ ކަމަށެވެ. އަދި ވެރިކަން ފޭރިގެންފައިވާ ބަޔަކާއި، އެއްވެސް ހާލެއްގައި ނެގޯޝިއޭޓްކުރަން ނުޖެހޭނޭ ކަމަށް ވެސް މުސްތަފާ ވިދާޅުވިއެވެ.\nމާދަމާ ބޭއްވުމަށް ހަމަޖެހިފައިވާ އެމްޑީޕީގެ ސުލްހަވެރި އެއްވުމަށް އިޝާރާތްކުރައްވައި، މުސްތަފާ ވިދާޅުވީ އެމްޑީޕީން ރާއްޖޭގެ ވެރިކަމަށް އައީ ވަރަށް ހިއްވަރާ ކެރުމާ އެކު ކަމަށެވެ. އަދި ދެން ވެސް ވެރިކަމަށް އަންނާނީ ހިއްވަރާއި އެކު ކެރިގެން ކަމަށެވެ. އެހެން ކަމުން އަތޮޅުތަކުން މި އެއްވުމަށް މާލެ އަންނަ މީހުން ވެސް ފަސްނުޖެހި އައުމަށާއި، މާލޭގައި ތިއްބެވި އެމްޑީޕީގެ ސަޕޯޓަރުންނާއި، ބާޣީ ސަރުކާރާއި ދެކޮޅު ފަރާތްތަކުން ވެސް އެބޭފުޅަކު ހުރި އިމާރާތަކުން ބިމަށް ފޭބުމަށް މުސްތަފާ ގޮވާލެއްވިއެވެ.\nރޭގެ ޖަލްސާގައި އެމްޑީޕީ ސަރުކާރުގެ ބައެއް ވަޒީރުންނާއި، އެޕާޓީގެ ޕާލަމެންޓްރީ ގްރޫޕްގެ ބައެއް މެންބަރުންނާއި، އެޕާޓީގެ ބައެއް އެހެން މެންބަރުން ވެސް ވާހަކަދެއްކެވިއެވެ. އަދި ރޭގެ ޖަލްސާގައި ވާހަކަދެއްކެވި ގިނަ ބޭފުޅުން ވަނީ މިހާރު އާ ބާޣީއެއް ފާޅުވެއްޖެ ކަމަށާއި، އެއީ މިހާރުގެ ރައީސްކަމަށް އިދިކޮޅު ފަރާތްތަކުން ބުނާ މުޙަންމަދު ވަޙީދު ޙަސަން މަނިކުގެ ނައިބަކަށް، ނަންހުށަހެޅުމަށް ހަމަޖެހިފައިވާ ވަޙީދުއްދީން ކަމަށެވެ.\nކުރިންވެސް ބަޣާވާތެއް ގެނައި ކަމުގެ ތުހުމަތުގައި އަދަބު ލިބިވަޑައިގެންފައިވާ، ވަޙީދުއްދީން ޒުވާނުންނަށް ތަފާތު ތަމްރީންތައްދީގެން އުޅުނީ މިފަދަ ގޮތަކަށް ބަޣާވާތަކުން ވެރިކަން ބަދަލުކޮށް، ސަރުކާރުގެ ވެރިޔަކަށް ވުމަށް ކަމަށް ވެސް ރޭގެ ޖަލްސާގައި ވާހަކަދެއްކެވި ބައެއް ބޭފުޅުން ތުހުމަތުކުރެއްވިއެވެ. އަދި ވަޙީދުއްދީން ބަޣާވާތް ފެށުނު ރޭ ކަމަށްވާ ފެބްރުއަރީ6ވަނަ ދުވަހުގެރޭ ވަރަށް ދަންވަރު ރާއްޖެއިން ބޭރަށް ވަޑައިގެންނެވި ކަމަށާއި، އެނބުރި މާލެވަޑައިގަތީ ނައިބު ރައީސް ކަމަށް ހަވާލުވެވަޑައިގަތުމަށް ކަމަށް ވެސް ވާހަކަދެއްކެވި ބައެއް ބޭފުޅުން ތުހުމަތުކުރެއްވިއެވެ.


Napal Aai Lanka In Anhenun Genes, Hashivihkkumuge Iss Safugai Bidheyseen! - Vaguthu\nނޭޕާލާއި، ލަންކާއިން އަންހެނުން ގެނެސް ހަށިވިއްކުމުގެ އިސް ސަފުގައި ބިދޭސީން!\nބިދޭސީންގެ މައްސަލައަކީ ރާއްޖެއަށް ދިމާވެފައި އޮތް ނުހަނު ބޮޑު މައްސަލައެކެވެ. އެކި ބޭނުންތަކަށް، އެކި އެކި ނަންތަކުގައި ރާއްޖެ އެތެރެވާ ބިދޭސީންގެ އަދަދު ދަނީ ދުވަހަކަށް ވުރެ ދުވަހެއް އިތުރުވަމުންނެވެ. އިމިގްރޭޝަންގެ ތަފާތު ހިސާބުތަކުން ދައްކާ ގޮތުގައި ރާއްޖެއަށް މަސައްކަތް ކުރުމުގެ ނަމުގައި ދެ ލައްކައަށް ވުރެ ގިނަ ބިދޭސީންވަނީ އެތެރެވެފައެވެެ. އަދި އޭގެ ތެރެއިން ބައިލައްކައަށް ވުރެ ގިނަ ބިދޭސީންނަކީ ގަވައިދާއި ހިލާފަށް ރާއްޖޭގައި އުޅޭ ބިދޭސީންނެެވެ.\nބިދޭސީން ރާއްޖެއައިސް ނުގަވައިދުން ކުރާ ވިޔަފާރިތަކުގެ އަދަދުވެސް ވަކި މަދެއް ނޫނެވެ. "އާންމު ފާހާނަ ބަރިއެއްގައި" ބޯކޮށާ ތަނެއް ހުޅުވައިގެން ބިދޭސީން ހިދުމަތް ދިންތަންވެސް ދެކެފީމުވެއެވެ. އަދި ގެއެއްގެ ވައިގޮޅީގެ ތެރޭގައި "ފޯއް" ބަންދުކުރުމުގެ ވިޔަފާރި ބިދޭސީން ކުރަމުން އައި މަންޒަރުވެސް ދެކެފީމުއެވެ. މީގެ އިތުރުންވެސް އެތައް ވިޔަފާރިއެއް ބިދޭސީން ކުރަމުން ދެއެވެ. އޭގެ ތެރެއިން ބިދޭސީން ކުރާ އެންމެ ނުރައްކާ، އަދި އެންމެ ނުބައި ވިޔަފާރިއަކީ ހަށި ވިއްކުމުގެ ވިޔަފާރިއެވެ.\nހަށިވިއްކާ އަންހެނުން ގެންނަނީ ޓޫރިސްޓު ވިސާގައި ނޭޕާލާއި، ލަންކާއިން!\nހަށިވިއްކުމުގެ ވިޔަފާރީގެ އިސް ސަފުގައި އުޅޭ ގިނަ ބިދޭސީން ހަށިވިއްކުމުގެ ވިޔަފާރިއަށް ބޭނުންވާ އަންހެނުން ރާއްޖެ ގެންނަނީ އަވަށްޓެރި ސްރީލަންކާ އާއި ނޭޕާލުންނެވެ. އަދި އެމީހުންގެ ތެރެއިން ގިނަ މީހުން ރާއްޖެ އަންނަނީ ޓޫރިސްޓު ވިސާގައި ކަން "ވަގުތު" އަށް ވަނީ ކަށަވަރު ކުރެވިފައެވެ.\nމުސާރައަކީ 1200 ޑޮލަރު!\nހަށިވިއްކާ އަންހެނުން ރާއްޖެ އަންނަނީ އާމްދަނީ ހޯދުމަށެވެ. މަދު ފަހަރެއްގައި މަކަރާއި ހީލަތުން އެމީހުން ރާއްޖެ އެތެރެ ކޮށް، އެމީހުން ލައްވާ ހަށިވިއްކުމުގެ ވިޔަފާރި ކުރުވައެވެ. ހަށިވިއްކާ އަންހެނުން އެކި ގިންތި ތަކަކަށް ބަހާލައިފައިވާއިރު އެންމެ މަތީ ގިންތީގެ އަންހެނުންނަށް މަހެއްގެ މައްޗަށް 1200 ޑޮލަރު ގާތްގަނޑަކަށް 19،000 ދިވެހި ރުފިޔާ ދޭން ޖެހެއެވެ. އެއީ އެމީހުން ކުރާ މަސައްކަތުގެ އުޖޫރައެއްގެ ގޮތުގައެވެ.\nތިބެނީ ގެސްޓު ހައުސްތަކުގައި!\nމާލޭގައި ހުންނަ އާދައިގެ ގިނަ ގެސްޓު ހައުސްތަކުގެ ކައުންޓަރުގައި ތިބެނީ ބިދޭސީންނެވެ. އޭގެ ތެރެއިންވެސް ގިނަވާނީ ބަންގްލަދޭޝް މީހުންނެވެ. އެހެންކަމަށް ވުމުން ހަށިވިއްކުމުގެ ވިޔަފާރި ކުރާ މީހުން ފުރަތަމަ "ޑީލް" ހަދަނީ އެމީހުންނާއެވެ. ގެސްޓް ހައުސްގެ ބޮޑު މީހާއަށް ވަގަށް، އެތަނުން ކުލީ ކޮޓަރި ހަށިވިއްކުމަށް ދޫކުރެއެވެ. ބަދަލުގައި ކޮންމެވެސް ވަރެއްގެ އަދަދެއް ގެސްޓު ހައުސްގައި މަސައްކަތް ކުރާ ބިދޭސީ މީހާއަށް ލިބެއެވެ. ހަށިވިއްކުމަށް ރާއްޖެ ގެންނަ އަންހެން މީހުން އެ ގެސްޓް ހައުސްތަކުގެ ކޮޓަރި ތަކުގައި ބައިތިއްބައިގެން އެމީހުން ލައްވާ ހަށި ވިއްކުވައެވެ. އެއީ ފުލުހުންނަށްވެސް އަދި އެހެން ބަޔަކަށްވެސް ޝައްކެއް ވިޔަ ނުދިނުމަށެވެ.\nމާކެޓު ކުރަނީ ކެފޭތަކާއި، ރެސްޓޯރެންޓުތަކުގައި މަސައްކަތް ކުރާ ބިދޭސީން!\nހަށިވިއްކާ އަންހެން ކުދިން ރާއްޖެ ގެނެސް އެމީހުން ލައްވާ ވިޔަފާރި ކުރުމުގެ ކުރިން، ކަސްޓަމަރުން ހޯދުމަކީ ބިދޭސީން ހާއްސަ އިސްކަމެއް ދީގެން، ރޭވުންތެރިކަމާއި އެކު ކުރާ ކަމެކެވެ. އެގޮތުން ހަށިވިއްކުމުގެ ވިޔަފާރި މާކެޓް ނުވަތަ އިސްތިހާރު ކުރުމަށް އެއްވެސް އިލެކްޓްރޯނިކް ޑިވައިސްއެއް ނުވަތަ އެއްވެސް މީސް މީޑިޔާގެ ޕްލެޓްފޯމެއް މިބައިމީހުން ބޭނުމެއް ނުކުރެއެވެ. ބަދަލުގައި މިބައި މީހުން ބޭނުން ކުރަނީ، މައުލޫމާތުދީ ޓްރެއިން ކޮށްފައި ތިބި ބިދޭސީންނެވެ. އެގޮތުން މާލޭގެ ކަނޑަތަކުގައްޔާއި، ކެފޭ ރެސްޓޯރެންޓްތަކުގައި މަސައްކަތް ކުރާ ބިދޭސީންނަށް ހަށިވިއްކާ ވިޔަފާރީގެ މައުލޫމާތުދީ އެމީހުން ލައްވާ ކަސްޓަމަރުން ހޯދައެވެ.\nމިސާލަަކަށް ހޮޓަލަށް ސައިބޯން ގަވައިދުން އަންނަ މީހެއްގެ ބޮލަށް އެރި، އެމީހާ ހަށިވިއްކާ ވިޔަފާރީގެ ކަސްޓަމަރަކަށް ހަދައެވެ. އަދި އަންހެން މީހާގެ ފޮޓޯ ދައްކައި އެމީހުންގެ ހިތްތައް އެ އަންހެން މީހާއަށް ލަންބުވައެވެ.\nއިސްވެ މި ދެންނެވުނީ ރާއްޖޭގައި މަސައްކަތް ކުރާ ގިނަ ބިދޭސީން ހަށިވިއްކުމުގެ ވިޔަފާރިކުރާ ގޮތެވެ. ބިދޭސީންގެ އިތުރުން ބައެއް ދިވެހިން އަޑީގައި ތިބެގެން ހަށިވިއްކުމުގެ ބޮޑެތި ނެޓްވޯކްތައް ރާއްޖޭގައި ހިންގައެވެ. އެފަދަ ގިނަ ތަންތަން ހިންގާފައިވަނީ ސަރުކާރުން ހުއްދަ ނަގައިގެން ހިންގާ ސެލޫންތަކުގައިކަން މީގެ ކުރިން ފުލުހުން ޖަހާފައިވާ ރޭޑުތަކުންނާއި ނޫސްތަކުގެ ފަލަ ސުރުހީތަކުން ވަނީ އެނގި ހާމަވެފައެވެ.\nޑިސެމްބަރު 11, 2019 14:54\nނޭޕާލު ން މެއިޑުންގޮތުގަވެސް މީހުންގެނައުންހެޔޮނުވާނެ މަތިއޮމާން އަޑިނުބައި ބައެއް ދަރިންނަށްވަރަށްއަނިޔާކުރާނެ\nޑިސެމްބަރު 11, 2019 14:56\nތޭންކްސް އެބައުޅެން މިރެއަށް ތިކަމާ\nކިހިނެތް އަގުތައް އުޅެނީ\nޑިސެމްބަރު 11, 2019 20:13\n16 ޖީބީ 500\n32 ޖީބީ 1000\n64 ޖީބީ 1500\n128 ޖީބީ 2000\n+ 6% ޖީއެސްޓީ\nޑިސެމްބަރު 11, 2019 15:11\nއެގަންޖާ19 ތަފާތުވަނީ މިހެންވީމަ\nޑިސެމްބަރު 11, 2019 20:50\nއެޖެންޑާ ޑީފެކުސަނުގަ ތިލަން އެންމެ ގަދަޔަށް ހިނގަންފެށީ.. އޭރު ހުއްޓުވިނަ މިހެން ނުވީސްދޯ.. އަޅާ ނުލާ ދޫކޮށްލީ.. އެހެންތާ ވާނީ ވެރިޔާ އުޅުއްވީ ދޮން ރިހަ ކުޅި ކުޅުއްވުމުގަ ވިއްޔާ ބަންގާޅު ސޮރާއެކު\nޑިސެމްބަރު 12, 2019 01:05\n19 ހަމަ ތަފާތީ، ހުރިހާ ކަމެއް ފާޅުގަ. ހެއްވާ ކަމަކީ މިހުރިހާ ކަމަކައް ތާއީދުކޮއް ބުބނާހުރިހާ ކަމެއްކޮއްފަ އަދި އެ ބަކިޔަ އެހެންމީހުން މިސްކިތައް ނާރާވާހަކަ. ތިހުރިހާ ކަމެއް ފާޅުގަ ކޮއްފަ މިސްކިތައް ތިއަރަނީ ބަޔަކައް ދެއްކެންތަ، އެހެންވެއްޖެޔާ ތިއަކުން އާހިރުގެ ފައިދާއެއްނެތް\nޑިސެމްބަރު 11, 2019 15:24\nތިކަން ތި އަންހެތަކާއެކު ކުރަނީވެސް ހަމަ ދިވެހި ފިރިހެނުން.މިހާރުވެސް އަންހެނަކު ކަމެއް ކޮަށްބަލަ. މި ފިރިހެނުން ކިޔާ އެއްޗެހިން ލޯ ދިމާ ކޮށްލަން ނުކެރޭނެ. މަށަށް ހެޔޯ މި ކޮމެންޓް ނުޖެހިޔަސް\nޑިސެމްބަރު 11, 2019 15:26\nއޯކޭވާނެ..ބަންގާޅުންގެ ޙައްގުތައް ހިމާޔަތްކުރަން ޖެހޭނެ. ދިވެހިން ބިކަކޮއްފަވެސް..ވަޒީފާދެނީ އެމީހުނަށް ދިވެއްސަކަށް ނުދޭނެ..ދިވެހިންނަށް ވަރަށް އިހާނެތިކޮށް ހިތާނީ ވަޒީފާގަވެސް...ތިޔަބައިގަނޑު ގިނަވެގެން ގޮސް މުޅިމިގައުމުގަ ނެތްއެއްވެސް ނުބައިކަމެއް ދައްކަބަލަ..ވަގަށް އެތެރެވިޔަސް އަބަދުވެސް އެމީހުންނަށް ފުރުސަތު ދޭ ރަޖިސްޓްރީވާން..އެމީހުންގެ ކާރިޔަށްގޮސް ފައިދަށުގަބޮސްދީގެން ވެސް...މުޅިގައުމުހަލާކުރަނީ ބަންގާޅުންނާ އެމީހުންއެތެރެ ކޮށް ގެންނަވިޔަފާރީގަ އުޅޭމީހުން...މުޑުދާރުކަންވެސް އިންތިހާޔަށް..އަބަދު ތިބެނީ ނޭފަތް ކޮށްޓާލަ ކޮއްޓާލަ..ކެފޭތަކުގަ ފިހާރަތަކުގަ ތިބޭ ހަމައެންމެންވެސް..މަގުމަށްޗަށް އެވަރަށް ކުޅުޖަހާ...މީހުނާދިމާޔަށް ކެއްސާ ކިނބިހި އަޅާނީ...ދިވެހިންގެ ނުބައިކަމުން މިހާރު އެމީހުންމާނުބައި...\nޑިސެމްބަރު 16, 2019 08:24\nއެޖެންޑާ 19 ދޯ؟\nޑިސެމްބަރު 11, 2019 15:35\nލިޔުން ތެރިޔާ، މި ޚަބަރު ގެނެސްދީފައިވާ ގޮތް ވަރަށް ފުރިހަމަ! ބިދޭސީން ރާއްޖޭގައި ހިންގާ މިފަދަ ކަންކަން، ވީހާވެސް ތަފްސީލީ ގޮތެއްގައި ރައްޔިތުންގެ ސަމާލުކަމަށް ގެނައުމަކީ، ތިޔަ ނޫސްވެރިންގެ ވަރަށްބޮޑު ޒިންމާއެއް! ދިވެހިރައްޔިތުން ޓެކްސް ދައްކައިގެން އުޅޭ އިރު، މި މީހުން ދައްކާ ޓެކްސް އެއްވެސް ނެތް!\nމޯލްޑިވިއަން މުރުތައްދު ޕާޓީ އެމް ޑީ ޕީ\nޑިސެމްބަރު 11, 2019 15:51\nމިނިވަން ގައުމުތަކުގަ ތިކަން ކުރެވޭނެ ރާއްޖެ މީ މިނިވަން ގައުމެއް\nތިކަންކަން ނުހުއްޓެނީ ހުއްޓުވަން ތިބޭމީހުން ތިކަންކަމުން ފައިދާ ލިބިގަންނާތީއެއް ނޫންބާ.\nޑިސެމްބަރު 11, 2019 15:55\nތިޔަކަން ކުރޭ ސުޕުން ވެސް ބާސްކެޓް ގެ ، ހަމަ އިނގޭތީ ބުނެލީ\nޑިސެމްބަރު 11, 2019 16:03\nފްރީޑަމް އޮފް އެވްރިތިންގ އެމީހުންގެ ހައްގޭ ބުނުމުން ފުދޭނެ މިހާރު ކުށަކައްވެސް ނުވާނެ ބިރަކާނުލާ މަޖާކުރުމުގެ ތެރެއިން\nކޮމެންޓް ކުރެވޭކަށް ނެތެއްނު\nޑިސެމްބަރު 11, 2019 16:10\nއަވަހަށް ކޮމެންޓް ޖެހިއްޔާ ކީއްތަވީ؟؟ ދެން ކޮމެންޓް ކުރަން ނޫޅުނީމަ މާރަނގަޅުވާނެ ދޯ؟\nޑިސެމްބަރު 11, 2019 16:43\nއާޓިކަލް އަކުން މިއޮތީ ވަރަށް ފުރިހަމަ މާކެޓެއް ކޮއްދީފައި!\nދެން ދިވެހިން ގޮސް ކެފޭ ރެސްޓައުރަންޓްގައި ތިބޭ ބޮންދު ކައިރީގައި އަހާނެ ކޮބާ މަންޖެއެއް ނެތްހޭ! ނޫސްތަކޭ، ފަލަ ސުރުހީއޭ ކިޔާފައ ފައްކާ ގޮތަކަށް މާކެޓް ކޮއްދީފައި މިއޮތީ!\nޑިސެމްބަރު 11, 2019 16:57\nޝާނީ އަށް މިކަން މިހާ ތަފްސީލުކޮށް އެނގުނީ ކިހިނެއްބާ؟\nޑިސެމްބަރު 11, 2019 17:42\nވިއްކަން އުޅޭ މީހުންނައް ވުރެ ގަންނަން ބޭނުންވާ މީހުންގިނަ. ޝިޔާމާއި ޔާމީންގެ ފަލްސަފާ ފޮލޯކުރާ ބަޔަކައްވާނީ.\nޑިސެމްބަރު 11, 2019 17:59\nދިވެހިން އެކަން ކުރާތީ ދޯ އެމީހުންވެސް މި ވިޔަފާރި އެ ހިންގަނީ....އެއްފަހަރުވެސް ނޫނެކޭ ބުނެފިނަމަ އެމީހުންގެ އެކަނަތައް ފެއިލްވާކަށް މާ ގިނަދުވަހެއް ނުވާނެ. ދިވެހިންވެސް ސިޔާސީ ކަމެއްގަވިއްޔާ މަގުމަތީ މުޒާހަރާ ކުރާވަރުން ބޮލަށްތުރާ.އެއްފަހަރުވެސް މިކަހަލަ ކަމަކަށް ނުކެރޭނެ ފުުއްޕާފަ މުޒާހަރާ ކުރާކަށް..ނުވެސް ކެރޭނެ ..އަބިން ގޭގަ ދަރިންބަލަން ބައިތިއްބާފަ އެކަމުގަ އުޅެނީ...\nޑިސެމްބަރު 11, 2019 18:04\nއެއްވެސް މީހަކު ބާކީ ކޮށްގެން ނުވާނެ..އެއީ ބޭރު މީހެއްކަމުގަ ވިޔަސް ދިވެއްސެއްކަމުގަ ވިޔަސް..ހައްގުތައް ކަށަވަރު ކޮށްދެނީޔޯ.\nޑިސެމްބަރު 11, 2019 18:08\nތިކަންކުރެވެނީ އަހަރެމެންގެ ތެރެއިން ކޮށްމެވެސް މީހެއްގެ އެހީތެރިކަން ދިނީމަ އޭނާގެ ނަމުގަ ރާއްޖެ އެތެރެވާ ބިދޭސީންކުރެ ގިނަމީހުންމަކީ މަދުލާރިކޮޅެއްގެ ބޭޖުމުގައި އަހަރެމެންގެ ކޮށްމެވެސްމީހެއްގެ ނަމުގައި އެތެރެވެގެން އުޅޭމީހުން\nޑިސެމްބަރު 11, 2019 18:27\nއައިޖީއެމް ހޮސްޕިޓާ ކައިރީ ހުރި ކުލި ކޮޓަރިދޭ ތަންތަން ބަލާބަލަ. ފެންނާނެ ތިޔަ ކުޅިގަނޑު.2ހޮޓާ ދޭތެޜޭ އިންނާނޭ ތަނެއް.\nޑިސެމްބަރު 16, 2019 07:40\nޔާމިން ޝިޔާމު ކުޅިގަނޑު މޮޅުގޮތަކަށް އިސްތިހާރު ކޮށްލީދޯ?????\nޑިސެމްބަރު 11, 2019 18:30\nދަޑު ފުރެވަރަށް މިހުން އެބައޮތް. ޢެމީހުން ވެސް އެއީ އިންސާނުން. މިކަހަލަކަންތަށް ދިމަވާނެދޯ!\nމިރާއްޖޭގެ ކޮންމެއް ބޮލަކަށް ބިދޭސީއެއް. އެމީހުންނަކީ ވެސް އިންސާނުން. އެމީހުން ވެސް އަންހެންނުން ބޭނުންވޭ. ރާއްޖެއިން ބޭރުން އެކި ނަންނަމުގައި ބިދޭސީ އަންހެނުން ގެނެސް މިމާރކެޓު ހޯދުމަކީ ކަޅުބަޒާރުގައި ޑޮލަރު ވިއްކައިގެން ލިބޭ ފައިދާވުރެ ބޮޑު ފައިދާވާކަމެއް. މިކަމަކީ މިރާއްޖޭގެ ދިވެހިންނާ ގުޅިގެން ކުރާ ބިޒުނަސްއެއް. މިއަދު އެއްޗަކީ ފައިސާ. ދުނިޔެ ޤިޔާމަތް ވުމުގެ އަލާމާ. ސަރުކާރުގެ އިހުމާލު... އެޖެންސީތަކުގެ އިހުމާލު....\nޑިސެމްބަރު 11, 2019 18:47\nބަނގާޅީން ތަކުގެ ތެރޭގަ ޕާޓޭން ވެސް ހެސްކިޔާފަ\nޢެސީ ހަދަން މިގެޔަށް އައި ބަނގާޅިން އެސީ ހަދާ ނިމިގެން ދިޔައިރު ދިޔައީ ޑްރެސިން ޓޭބަލް މަތީ އޮތް ހާޑް ހިފައިގެން. ނުވިތާކަން މަގޭ ދަރިފުޅު ގެން ގުޅުނު ގޯޕްރޯ އަކާ 320ޑޮލަރ ވަގައް ނަގައިގެން. ޑެން ގުޅި އިރު އެނަންބަރަކީ ބެނުން ކުރާ ނަންބަރެއް ނޫން. ޕޮލިހުން ބުނީ ނަންބަރު ގެ ވެރިފަރާތަކީ ރާއްޖޭން ޑީޕޯޓް ކޮއްލާފަ ހުރި މީހެއް ކަމަށޯ ދައްކަނީ.\nޑިސެމްބަރު 11, 2019 19:19\nއިސްލާމް ގައުމެއްގަ ކާފަރުންގެ ދައުލަތެއް އުފެދޭއިރު ހުރިހާ މުސީ ބާތެއް ކުރިމަތިވާނެ މިގައުމުގެ ހާލަތު ބަދަދަލުކުރަނީ ދިވެހިން އެއީ ދިވެހިން ބޭނުންވާގޮތް އިސްލާމުންނަށް ސުސީ ބާތް ހެހުނުވަރަކަށް ﷲ ހަނދުމަ ވާނެ\nޑިސެމްބަރު 11, 2019 19:30\nއެޖެންޑާ 19 ތަފާތުވަނީ މިހެންވެ. ބިރަކާ ނުލާ ސަކަރާތް ޖެހުން.\nޑިސެމްބަރު 11, 2019 19:32\nމުޅި ގައުމޫ ހަލާކު ކޮށްލައިފި. ބަންގާޅުންގެ އަދަދުވެސް ނޭގޭ. އެމީހުން ރާއްޖެ ހިފަން ދިމާ ކޮށްފިއްޔާ ދެން ކިހިނެތްބާ ވާނީ. އަދިވެސް ކިޔާ "މަގޭ ދީނާ މަގޭ ގައުމާ މަގޭ ޖީބާ"\nޑިސެމްބަރު 11, 2019 19:35\nމިހާރު ތިކަހަލަ ތަންތަން ހުންނަން ޖެހޭނެ.. މީހުންގެ އަނބިން ކައިރިޔައް ދިޔުމައްވުރެ ރަނގަޅު.. ތި ބުނާހާ ރަނގަޅު ބަޔަކު އުޅޭ ތަނެއްނޫން މީ.. ތިކަން ނުކުރާ ބަޔަކު ކޮންމެވެސް އެހެން ނުބައި ކަމެއްކުރޭ... ފިތުނަލުން، ހަސަދަ ނޫނީ ދެބައޮޑުވުން ކަހަލަ އެތައް ކަމެއް...\nޑިސެމްބަރު 11, 2019 19:36\nއަދި ޖަހާލަބަލަ ބަންގާޅު މީހުން ކޮންމެ ފިހާރައެއްގެ އަސްކެނިދަށު ޖޫހާ ކުރުނބަޔާ ސޮސެޖް ވިއްކަންވެސް އެއްވެސް ހުއްދައެއް ބޭނުންނުވާ ވާހަކަ\nޏެހެރާޒު / ޒެންނާރު\nޑިސެމްބަރު 11, 2019 19:55\nހުޅުމާލެ ސްޕާ ހިންގާ މީހަކު ތިކަންކޮށްކޮށް އެ މުއްސަނދިވީ އަދި އުމްރާއަށްވެސް ގޮސް އިސްލާހުވެގެން ފާސްޓްފުޑް ރެސްޓޯރަންޓެއް އެބަހިންގާ\nޑިސެމްބަރު 11, 2019 20:51\nދިވެހީން އަޑީގަ ތިބެގެން ސެލޫން ތަކުގެ މަސައްކަތަށް ކަމަށްބުނެ ގެންނަ ނޭޕާލު އަންހެނުން ރިސޯޓުތަކަށް އަންނަ މުއްސަދިން ހިތް އުފާކޮށް ދިނުމަށް ސަފާރީތަކަށް ފޮނުވައިގެން ފައިސާ ހޯދާ. ޢަދި ދިވެހީންނާ މާލޭގެ އެކިއެކި މަސައްކަތަށް އައިސްއުޅޭ ތުރުކީފަދަ ޤައުމުތަކުގެ މީހުން ހިތްއުފާކޮށްދޭން ވެސް ކުރުސޯޓުލީ ނޭޕާލު ކުދީން އުޅޭ. ރިސޯޓުތަކުގައި މަސައްކަތްކުރާ ދިވެހީންނާ މާލޭގައުޅޭ ދިވެހީން އެމީހުންގެފޮތުގަ އޮންނަ ގޮތަށް ކުރުސޯޓުލީ ނޭޕާލު އަންހެނުންނާ އިނދެގެން ދަރީންލިބިފަ ވެސް އެބަތިބި. ރަޙްމަތްތެރިއެއްގެ ގާތުން އެގުނު ގޮތުގައި ހުޅުމާލޭގެ ބަންގާޅުން ދިރި އުޅޭ ގެއެއްގައި ވީކެންޑަށް ދިވެހި އަންހެނަކު ބަންގާޅު މީހުންގެ ހަށި ވިއްކުމުގެ ވިޔަފާރީގައި މަސައްކަތް ކުރޭ.\nބިޔުޓީ ކޯސް ހަހަހަ!\nޑިސެމްބަރު 11, 2019 21:09\nޑިސެމްބަރު 11, 2019 21:32\nމި ސަރުކާރުގެ ކަންތައް ހުރިގޮތުން ހީވަނީ ދުވަސް ކޮޅަކުން ތިކަމުގެ އެންމެ އިސްސަފުގައި ރަސްމީކޮށް ހުންނާނީ ޖާ ބިރުހެން.\nޑިސެމްބަރު 12, 2019 00:37\nޓތިޔަކަން މިހާރު އެންމެ ގަދަކޮށް ޖައްސާތަނަކީ ހ. އަސްރަފީ މަގުގައި ހުންނަ ގެސްޓް ހައުސްތަކުގައި ދެ ބައިވެސައޮވެޔޯ..ރިސެޕްސަނުގައި އިންނަ ބަންގާޅީން ނުވެސްނިދާ ހާއްސަކޮށް ރިސޯޓްތަކުގައި މަސައްކަތް ކުރާ ޒުވާނުން މާލެއައިސް މިނޫން ކަމެއް ނުކުރޭ އެމޯހުން އޮންނަނީ ކުރިޔައްލާ ނެޓްވޯކުއަޅައިފަ.. ރިސެޕްސަނައް ވަރައް ބޮޑޯކޮށް ޓިޕްސްވެސް ލިބޭކަމަށް ވަނީ..މީކީ ފުޅުހުންނަކައް އާކަނެއްނޫން އޭގެތެރޭވެސް އެ ބައުޅޭކަމައްވަނީ މިބާވަތުގެ ތަންތަން ހިންގާ ބޭކަލުން..\nޑިސެމްބަރު 12, 2019 01:09\nނުގަވައިދުން އުޅޭ ބިދޭސީންކަންތައް ހައްލުކޮއްފި. ގަލޮޅު ދަނޑައް ގެންގޮސް ދިނީ6މަސް ދުވަހުގެ ކާޑެއް، ދީފަ ބުނީ6މަސްވީމަ މުއްދަތު އާކޮއްދޭނަމޭ. މިޔަކުން މިގައުމ\nޑިސެމްބަރު 12, 2019 07:38\nތިކަންތައް އަދި ކިރިޔާ ތަ ތިއެނގުނީ ތިޔައީ %100 ގެ ވާހަކައެއް. ތިމީހުންގެ ފަރާތުން ކުރާ ފައިދާ އަށް ވުރެ ތިމީހުންގެ ފަރާތުން މިކުޑަ ކުޑަ މުޖްތަމަޢު އަށް ލިބޭ ގެއްލުން އިންތިހާއަށް ބޮޑު .ތިޔައީ ސަރުކާރުން ބަލާ ފިޔަވަޅު އަޅން ވަރަށް ބޮޑަށް ބޭނުންވެފައިވާ ކަމެއް.\nޑިސެމްބަރު 12, 2019 11:12\nބިދޭސީންގެކަންތައް ހައްލުނުކުރެވިއްޖެނަމަ އިސްތިއުފާދޭނަމޭ ކިޔާފަ އުޅުނު މިނިސްޓަރު ކިހިނެއްހާލު\nޑިސެމްބަރު 12, 2019 14:16\nޑިސެމްބަރު 25, 2019 09:34\nދީނަށް ފުރައްސާރަކުރުމަށް ތެޅިގަތްހެން ހަށިވިއްކުމުގެ ވިޔަފާރި ކުރާމީހުން ކުރިން އެމަސައްކަތްކުރީ ކުރިން ވަރަށް ވަގަށް މަދު ބައެކެވެ. އެކަމު އެޖެންޑާ 19 ގެ ދަށުން ޓީވީ އިން އިސްތިހާރުކުރުމާ ފޭސްބޫކު މެދުވެރިކޮށް ފާޅުގައި ނިކުމެ މުޅިމާލެއާއި ރާއްޖެތެރެއަށް ފުޅާކުރަމުން އެހެރަގެންދަޏީ ފަތުއަޑުކިޔާފައެވެ.\nސަރުކާރު އޮތީ ދެލޯމަރައިގެ ހޭށެވެ. މިތިބަ މުސްލިމުންނޭވެ ހޭއަރާށެވެ. މަޑުން ނުތިބޭށެވެ. މިރާއްޖޭގައި އޮތް އިސްލާމްދީން ބަލިކަށިވެ ނެތެމުން މިދަނީ ވަރަށްބާރަށެވެ. މިވާހަކަ މިބުނީ އެކަން އެނގޭތީއެވެ.\nޑިސެމްބަރު 26, 2019 08:06\nހީވަގޮތުން ބަންގާޅުމީހުން މަގުމައްޗައްކުޅުޖެހުން މަދުކުރަން ސަރުކާރުން ހިންގާޕްރޮގްރާމަކާ ލަފާކުރެވެނީ


ރޯދަ ޝަޚްޞިއްޔަތު- 1: ދޮންކަމަނަ ދުވަހެއް ހޭދަކުރާ ގޮތް - ތިއަބޭފުޅުންނަށް ނަމޫނާއަކަށް ނުވޭތޯ؟\nމި ސިލްސިލާގައި ހުށަހަޅައިދޭން ޤަޞްދުކުރަނީ މަޤާމްމަތީ މީހުންނާ މުއްސަނދިންގެ ވާހަކަތަކެއް ނޫނެވެ. ފައިދާ ހުރި ގޮތުގައި ރޯދަ ހިފާކަމަށް ފާހަގަކުރެވޭ ބޭފުޅުންގެ މައުލޫމާތެވެ. އެ މައުލޫމާތުގެ ސަބަބުން އެހެން ބޭފުޅުންނަށް ހިތްވަރު އިތުރުވެ ފައިދާ ކޮށްފާނެ ކަމަށްޓަކައެވެ.\nފެށުމެއްގެ ގޮތުން މިގެނެސްދެނީ ހިތަވްރުގަދަ "ދޮން ކަމަނަ"ގެ ވާހަކައެވެ. ދޮންކަމަނަ ރަމަޟާން މަހުގެ ދުވަސްތައް ހޭދަކުރާ ގޮތުގެ ވާހަކައެވެ.\nދޮންކަމަނަގެ އުމުރަކީ 45 އަހަރެވެ. ޢާންމުކޮށް ރަމަޟާން މަހު ނިދައި ހޭލަނީ 3.30 އާއި 3.45 އާއި ދެމެދުގައެވެ. ހޭލެވުމާއިއެކު އަނގަ ދޮވެލައިގެން ދަނީ ހާރުކާށެވެ. ހާރަށް ކަނީ ވަރަށް ލުއި އެއްޗެކެވެ. ބައެއް ފަހަރު ސޭންޑްވިޗް ފަޅިއެއް (ކުރިން ހަދާފައި އޮންނަ)، ހައަކަ އޮށް ކަދުރުވެސް ބޭނުން ކުރެއެވެ.\nހާރުކެއުން އެހައި ލުއިކުރަނީ ދަމު ނަމާދަށް ވަގުތު އިތުރުކުރުމަށެވެ. ދޮންކަމަނަ ބުނަނީ އޭނާގެ ތަޖުރިބާއިން އެނގުނު ގޮތުގައި ހާރަށް މާ ގިނަ އެއްޗެތިތަކެއް ނުކެއި ނަމަވެސް ގައިގެ ބާރު ހަމަ ބަރާބަރަށް ހުރެއެވެ. ސުންނަތް ހާޞިލުކުރުމަށްޓައި ހާރުކާން ޖެހޭތީ ކާ މަދު އެދިކޮޅުގެ ބަރަކާތް ވަރަށް ގިނައެވެ. އެހެންކަމުން ބަނޑުހައިވެ ކަންބޮޑުވެގެން އުޅޭކަށް ނުޖެހެއެވެ.\nހާރު ކެއުމަށްފަހު ވުޟޫކޮށްގެން ފަށަނީ ދަމުނަމާދުކުރާށެވެ. ދޮންކަމަނަ އަށް ކުރެވެނީ ދަމު ނަމާދުގެ ހަތަރު ރަކްއަތާއި ވިތުރިގެ3ރަކްޢަތެވެ. އޮންނަނީ ފަތިސް ނަމާދަށް ބަންގި ގޮވައިފައެވެ. ދެން ފަތިސް ނަމާދުކުރަނީ އެވެ. ގަދަވެ ސަލާމަތުން ހުރިނަމަ ދުވަހަކުވެސް ފަތިސް ނަމާދުގެ އިހު ސުންނަތް ދޫކޮށެއް ނުލައެވެ.\nފަތިސް ނަމާދު ނިމިގެން ކީރިތި ޤްރްއާން ކިޔަވަން އިންނަނީއެވެ. ވަރުބަލިވުމުން ގަޑިއެއް ހައި އިރަށް ނިދައިލުމަށްފަހު7ޖަހައި އެހާ ކަންހާއިރު ހޭލައެވެ. ހޭލެވުނީންސުރެ އުޅެނީ ގޭތެރޭގެ މަސައްކަތުގައެވެ. ނަމަވެސް9ޖަހައިލުމުން ޟުޙާ ނަމާދުކުރެއެވެ. ބަދިގެއާއި ގޭތެރޭގެ މަސައްކަތް ކިތަންމެ ބުރަ ނަމަވެސް ރަވާތިބު ސުންނަތާއިއެކު މެންދުރު ނަމާދު ކުރެއެވެ. އަދި ޢަޞްރު ނަމާދުވެސް ކުރެއެވެ.\nދޮންކަމަނަގެ ރަސްމީ ޑިޔުޓީއަށް ފެށެނީ އިރު އޮއްސުމުންނެވެ. ރޯދަ ވީއްލުމާއިއެކު އަވަސްވެ ގަންނަނީ މަޣްރިބް ނަމާދަށެވެ. މަޣްރިބް ނަމާދުކުރަން މުސައްލަ މަތީގައި އިށީންނަ ގޮތަށް ތެދުވަނީ ޢިޝާ ނަމާދާއި ތަރާވީޙް ނަމާދުވެސް ކޮށްގެންނެވެ. އަދި ވަރުބަލިވަންދެން ޤްރްއާން ވެސް ކިޔެވުމަށްފަހުގައެވެ.\nދޮންކަމަނަ ބުނާ ގޮތުން އެ ހިސާބުން ހުންނަނީ ވަރުބަލިވެފައެވެ. އެއްބަނޑު މީހުންނަށް ފޯނުކޮށް ޙާލުބަލައިލުމަށްފަހު އަވަހަށް ނިދަނީއެވެ. ފަތިހު ހޭލުމުގެ އުންމީދުގައެވެ. ނިދަނީ ވުޟޫކޮށްގެންނެވެ.\nދޮންކަމަނަ ބުނާ ގޮތުން ޓީވީ ބެލުމަކީ އެއްގޮތަކަށްވެސް ކުރަން ބޭނުންވާ ކަމެއް ނޫނެވެ. އަބަދު ސިޔާސީ ވާހަކަ ދައްކައި އިންސާނުންގެ މުޅަމަސް ކާން ފެށި ހިސާބުން ޓީވީ ބެލުމަކަށް އެއްވެސް ޝައުޤުވެރިކަމެއް ނުހުރެއެވެ. އަދި ޓީވީ ހުޅުވާތަނުން އެފަދަ ވާހަކައެއްގެ އަޑު ކަންފަތަށް އިވިދާނެތީ ވެސް ދޮންކަމަނަ ބިރުގަނެއެވެ.\nމި ސިލްސިލާ ކުރިއަށް ގެންދިއުމަށްޓަކައި ކިޔުންތެރިންގެ އެހީތެރިކަން ވަރަށް ބޮޑަށް ބޭނުންވާ ވާހަކަ ދަންނަވަމެވެ. މައުލޫމާތު ދެއްވާ ފަރާތް ހާމަ އެއް ނުކުރާނަމެވެ. ނަމަވެސް ތިބޭފުޅާ ދުވަސް ހޭދަކުރައްވާ ގޮތުން އެހެން މީހަކަށް ނުވަތަ ބައަކަށް ވަރަށް ބޮޑަށް ފައިދާކޮށްފާނެއެވެ.\nއެކި ގޮތްގޮތުން ކުރި މަސައްކަތުން އަދި މިހައި ތަނަށް ލިބިފައިވަނީ3ބޭފުޅެއްގެ ވާހަކައެވެ. އެއީ އަންހެން2ބޭފުޅުންނާއި ފިރިހެން ބޭފުޅެކެވެ. އުންމީދަކީ ވީހައި ގިނަ ބޭފުޅުން މިކަމުގައި އެހީތެރިވެދެއްވުމެވެ.\nލިޔުއްވާލައްވާފައި ފޮނުއްވައިލަ ދެއްވުމުން ވެސް ފުދުނީއެވެ. 7788020 އަށް ގުޅުއްވައި މައުލޫމާތު ދެއްވި ނަމަވެސް ފުދުނީއެވެ.


Alun huva kurahvan engun: Mausoom ehcheh vidhaalheh nuvi! | Hathaavees\nއަލުން ހުވާ ކުރައްވަން އެންގުން: މައުސޫމް އެއްޗެއް ވިދާޅެއް ނުވި!\nއޮގަސްޓް 26, 2020 ހަތާވީސް.ކޮމް\nޓޫރިޒަމް މިނިސްޓަރު މައުސޫމް: މަގާމަށް ވަޑައިގެންނެވިއިރު ހުންނެވީ ކުންފުންޏެއްގެ އެމްޑީއެއްގެ މަގާމުގައި\nއަމިއްލަ ކުންފުންޏެއްގެ މެނޭޖިން ޑިރެކްޓަރުކަމުގެ މަގާމުގައި ހުންނަވައިގެން، ޓޫރިޒަމް މިނިސްޓަރުކަމުގެ ހުވާ ކުރެއްވުމުން، ވަޒީރުކަމުގެ މަގާމާމުގެ ހައިސިއްޔަތާމެދު ސުވާލު އުފެދިފައިވާތީ އަލުން ހުވާ ކުރެއްވުމަށް ސަރުކާރު މަސްއޫލިއްޔަތު އަދާކުރާ މިންވަރު ބަލާ ކޮމެޓީން ލަފާ ދިން މައްސަލާގައި ކޮމެންޓް ކުރައްވަން ބޭނުންފުޅު ނުވާ ކަމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވެއްޖެއެވެ.\nމައުސޫމް އެގޮތަށް ވިދާޅުވީ ރާއްޖޭޓީވީގެ "ފަލަސުރުޚީ" ޕްރޮގްރާމްގައި ކުރި ސުވާލަކަށް ޖާވާބު ދެއްވަމުންނެވެ.\n"އަޅުގަނޑުގެ ސީވީއަކީ ޖައްވަށް ދޫކޮށްލާފައިވާ ސީވީއެއް. ތިބޭފުޅުން ލިންކްޑިން ބަލާލިޔަސް، ފޭސްބުކް ބަލާލިޔަސް، އަޅުގަނޑުގެ ސީވީ އެއްޗެހި ފެންނަން ހުންނާނެ. ދެން ތި ވިދާޅުވި ކަންތައްތަކުގައި އަޅުގަނޑު ކޮމެންޓެއް ނުކުރާނަން،" ޖުމްހޫރީ ޕާޓީގެ ނައިބު ލީޑަރުކަން ވެސް ކުރައްވާ މައުސޫމް ވިދާޅުވިއެވެ.\nޤާނޫނުއަސާސީގައި ބުނެފައި ވަނީ ވަޒީރުންގެ މަޖިލީހުގެ އެއްވެސް މެމްބަރަކު ވިޔަފާރިއެއް ހިންގުމުގައި އަމަލީ ގޮތުން ބައިވެރިވެ، އާމްދަނީއެއް ހޯދުމަށް ފަންނީ މަސައްކަތެއްގައި ޝާމިލުވެ، އާމްދަނީއެއް ލިބޭފަދަ އެހެން އެއްވެސް މައްސަކަތެއްކޮށް، އެހެން އެއްވެސް ފަރާތެއްގެ ވަޒީފާއެއް އަދާކޮށްގެނެއް ނުވާނެއެވެ.\nމަޖިލީހުގެ ހޯދުންތަކުން އެނގޭ ގޮތުން އަމިއްލަ ކުންފުންޏެއްގެ ވަޒީފާ މައުސޫމް ދޫކޮށްލެއްވީ ވަޒީރުކަމުގެ ހުވާ ކުރެއްވިފަހުންނެވެ. އެ މައްސަލާގައި އެމްޑީޕީ ގިނަ މެމްބަރުން ބުނެފައި ވަނީ މައުސޫމް މަގާމާ ހަވާލުވާން ޖެހޭނީ އެ ކުންފުނިން އިސްތިއުފާ ދެއްވުމަށްފަހުގައި ކަމަށެވެ.\nއެ މައްސަލަ އެގޮތަށް އޮއްވައި އޭނާއަށް ރުހުން ދޭން މަޖިލީހުގެ ތަޅުމަށް ކޮމެޓީން އިއްޔެ ހުށަހެޅިއެވެ. ނަމަވެސް އަލުން އަބުރާ އެ މައްސަލަ ކޮމެޓީއަށް ފޮނުވުމުން، އެ ކޮމެޓީން މިއަދު ފާސްކޮށްފައި ވަނީ މައުސޫމް އަލުން ހުވާ ކުރައްވަންޖެހޭ ގޮތަށް މަޖިލީހުން ލަފާދިނުމަށެވެ. މަޖިލީހުން އެ ލަފާ ދިނުމަށް ފާސްވާނީ ކޮމެޓީ ރިޕޯޓު މަޖިލީހުގެ ތަޅުމުން ފާސްވުމުންނެވެ.\nPrevious ނުފޫޒުން ވިޔަފާރި ކުރުމަކީ ކޮރަޕްޝަންގެ ކުށް ކަމަށް ކަނޑައަޅަނީ\nNext އެސްޑީއެފްސީގެ ލޯނުތައް މިއަހަރުގެ ނިޔަލަށް ދައްކަންޖެހޭ ގޮތަށް ލުއިދީފި


ކޮރޯނާ ވައިރަހާއެކު ކޯކު ލިބުމަށް ދަތިތަކެއް – Dhen.mv\nކޮރޯނާ ވައިރަހާއެކު ކޯކު ލިބުމަށް ދަތިތަކެއް\nFebruary 27, 2020 - 1:25 pm\nހަމަގައިމުވެސް އެންމެ ގިނަ ބަޔަކު ލޯބިކުރާ އެއް ބުއިމަކަަށް ކޮކާ ކޯލާ ނުވަތަ ކޯކު ވާނެއެވެ. ކެއުމަކަށް ދިޔަޔަސް ގޭގައި ކެޔަސް ކޯކަކީ ކޮންމެހެންވެސް ހުންނަން ޖެހޭ ބުއިމެކެވެ. ނަމަވެސް މި ފަހަރު މިއޮތީ ކޯކަށް ލޯބިކުރާ ފަރާތްތަކަށް ހިތާމަވެރި ހަބަރެކެވެ.\nދުނިޔޭގެ އެކި ހިސާބުތަކުގައި ފެތުރެމުންދާ ކޮރޯނާ ވައިރަަހާއެކު ކޯކު ލިބުމަށް ދަތިތަކެއް ކުރިމަތިވާނެ ކަމަށް ރިޕޯޓުތައް ބުނެފިއެވެ. މި ރިޕޯޓުތައް ބުނާ ގޮތުގައި ޑައެޓު ކޯކު އަދި ޒީރޯ ކޯކު މުޅިންހެން ލިބުން ހުއްޓިދާނެއެވެ. މިފަދަ ކޯކު ހެދުމުގައި ބޭނުންކުރާ އާޓިފިޝަލް ސްވީޓެނަރ އެތެރެކުރަނީ ޗައިނާއިންނެވެ.\nޗައިނާއިން އެތެރެ ކުރާ އާޓިފިޝަލް ސްވީޓެނަރ ނުލިބުނު ކަމުގައި ވިޔަސް އޮސްޓްރޭލިއަން ސަޕްލައި އަށް މާބޮޑު ބުރުލެއް ނާރާ ކަމަށް އެކުންފުނިން ބުނެއެވެ. އަދި މި މުއްދަތުގައި މިވަރުން ހިފަހައްޓާލެވޭނެ ކަމަށް ވެސް އެ ކުންފުނިން ބުނެފައިވެއެވެ.\nކޮރޯނާ ވައިރަހުގެ ސަބަބަުން ދުނިޔޭގެ އެކި ހިސާބުތަކުން 50 ގައުމަކުން ކޮރޯނާ ވައިރަސް ފެނިފައިވާއިރު 82 ހާހަށް ވުރެ ގިނަ ކޭސް ރިޕޯޓު ކޮށްފައިވެއެެވެ. އަދި 2807 ވަނީ މަރުވެފައެވެ.


EURO 2020: Sweden Evvana, Spain Ves Dhevana Burah - Vaguthu\nޔޫރޯ 2020: ސްވިޑަން އެއްވަނަ، ސްޕެއިންވެސް ދެވަނަބުރަށް\nސްޕެއިން ކުޅުންތެރިން ލަނޑު ޖެހުމަށްފަހު އުފާފާޅުކުރަނީ\nޔޫރޯ ފުޓުބޯޅަ މުބާރާތުގެ ގްރޫޕް އީގެ އެއްވަނަ މަގާމާއެކު ސްވިޑަން ދެވަނަބުރަށް ދަތުރުކުރިއިރު މި ގްރޫޕުގެ ދެވަނަ ޖާގައާއެކު ސްޕެއިންވެސް ދެވަނަބުރުން ޖާގަ ހޯދައިފިއެވެ.\nމި ގްރޫޕުގެ އެއްވަނައިގައި ސްވިޑަން އޮތީ ކުޅުނު ތިން މެޗުން ލިބުނު7ޕޮއިންޓާއެކު އެވެ. އަދި ސްޕެއިން އޮތީ ގްރޫޕުގެ ދެވަނައިގައި ކުޅުނު ތިން މެޗުން ލިބުނު ފަސް ޕޮއިންޓާއެކު އެވެ. މިއާއެކު ސްލޮވާކިޔާ އަދި ޕޮލޭންޑް ވަނީ މުބާރާތުން ކަޓާފައެވެ.\nސްޕެއިންގެ ލަ ކަރުޓޫޖާ ސްޓޭޑިއަމްގައި ކުޅުނު މި މެޗު ފަށައިގެން ވެސް ސްޕެއިން ދިޔައީ ސްލޮވާކިޔާ ގޯލަށް ބާރުބޮޑުކުރަމުންނެވެ. ލިބޭ ކޮންމެ ފުރުސަތެއްގައި ވެސް ގޯލު އޭރިއާ ތެރެއަށް ވަދެ ނުރައްކާތެރި ހަމަލާތަކެއް އުފެއްދިއެވެ.\nނަތީޖާއެއްގެ ގޮތުން މެޗުގެ ވަރަށް ކުރީކޮޅު ސްޕެއިންއަށް ޕެނަލްޓީއެއް ލިބުނެވެ. މިއީ އޭރިއާ ތެރެއިން ކޮކޭ އަށް ކުރި ފައުލަކާއި ގުޅިގެން ވީއޭއާރު ބެލުމަށްފަހު ރެފްރީ ދިން ޕެނަލްޓީއެކެވެ. މި ޕެނަލްޓީ މޮރާޓާ ފޮނުވާލި ނަމަވެސް ސްލޮވާކިޔާގެ ކީޕަރު ޑުބްރަވްކާ ވަނީ އެ ބޯޅަ ދިފާއުކޮށްފައެވެ.\nމި ފުރުސަތަށްފަހު ކޮންމެ ދެ މިނެޓަކުން ސްޕެއިން ދިޔައީ ސްލޮވާކިޔާގެ ގޯލަށް ނުރައްކާކުރަމުންނެވެ. ހާއްސަކޮށް ޓީމެއްގެ ގޮތުގައި ސްޕެއިން އިން މި މެޗުގައި ތަނަވަސްކުރި ގިނަ ފުރުސަތުތަކުގައި އެ ޓީމަށް ހަމައެކަނި މައްސަލައަކަށް ކުރިމަތިވީ ނިންމާލުން އެކަންޏެވެ.\nސްޕެއިން އިން ލީޑު ނަގާފައިވަނީ މެޗުގެ 30 ވަނަ މިނެޓުގައެވެ. މިއީ ސްލޮވާކިޔާގެ ގޯލް ދަނޑީގައި ޖެހިފައި މައްޗަށް ދިޔަ ބޯޅަ ތިރިޔަށް އައިއިރު ކީޕަރު ޑުބްރަވްކާ އެ ބޯޅަ މަތަކުރަން އުޅުމުގެ ތެރޭގައި އޭނާގެ އަތުގައި ޖެހިފައި ވަން ގޯލެކެވެ. މި ލަނޑާއެކު ސްޕެއިން ޓީމަް އިތުބާރު ބޮޑުވެގެންދިޔަ އެވެ.\nފުރަތަމަ ހާފުގެ އިތުރުވަގުތުގެ ތިންވަނަ މިނެޓުގައި ސްޕެއިން އިން ލީޑު ފުޅާކޮށްދިން ލަނޑު ޖެހީ ލަޕޯޓް އެވެ. މިއީ މޮރޭނޯ ނަގައިދިން ހުރަހަކުން އޭނާ ކާމިޔާބުކުރި ލަނޑެކެވެ. މިއީ ސްޕެއިން ގައުމީ ޓީމަށް އޭނާ ޖަހައިދިން ފުރަތަމަ ލަނޑެވެ. ފުރަތަމަ ހާފު ނިމުނީ މި ނަތީޖާގައި އޮވެގެންނެވެ.\nދެވަނަ ހާފުވެސް ސްޕެއިން ފެށި ވަރުގަދަކޮށެވެ. ސްޕެއިން އިން ތިިންވަނަ ލަނޑު މެޗުގެ 56 ވަނަ މިނެޓުގައި ވަަނީ ޖަހާފައެވެ. މިއީ އޭރިއާގެ އަރިމަތިން ދިން ބޯޅައަކުން ސަރަބިއާ ކާމިޔާބުކުރި ލަނޑެކެވެ. އޭގެފަހުން 67 ވަނަ މިނެޓުގައި ސަރަބިއާ ދިން ބޯޅައަކުން ފެރާން ޓޮރޭސް ވަނީ އެ ޓީމުގެ ހަތަރުވަނަ ލަނޑު ޖަހާފައެވެ. މިއީ މި ލަނޑު ޖެހީ ބަދަލު ކުޅުންތެރިއެއްގެ ގޮތުގައި ކުޅެން އަރައެވެ.\nމި ލަނޑު ޖެހިތާ ހަތަރު މިނެޓުފަހުން ސްޕެއިންގެ ފަސްވަނަ ލަނޑު ފެނިގެންދިޔަ އެވެ. މިއީ ޕައު ޓޮރޭސް ފޮނުވާލި ހަމަލާއެއްގައި ސްލޮވާކިޔާގެ ކުޅުންތެރިއެއްގެ ފައިގައި ޖެހިފައި ބައިކޮޅަށް ވަން ލަނޑެކެވެ. މިއީ ޔޫރޯގެ ތާރީހުގައި މިހާ ތަފާތުބޮޑުކޮށް ސްޕެއިން މެޗަކުން މޮޅުވި ފުރަތަމަ ފަހަރުކަން ފާހަގަކޮށްލެވެއެވެ.\nސްވިޑަން އާއި ޕޮލޭންޑް ބައްދަލުކުރި މެޗުގައި ޕޮލޭންޑްގެ ދެ ލަނޑުވެސް ކާމިޔާބުކޮށްފައިވަނީ އެ ޓީމުގެ ކެޕްޓަން ރޮބަޓް ލެވަންޑޮސްކީ އެވެ. މި މެޗުގައި ސްވިޑަންގެ ތިން ލަނޑުގެ ތެރެއިން ދެ ލަނޑު ކާމިޔާބުކޮށްފައިވަނީ އެމިލް ފޯސްބާާގް އެވެ. އަނެއް ލަނޑު އެ ޓީމަށް ކާމިޔާބުކޮށްފައިވަނީ ވިކްޓާ ކްލާސަން އެވެ.\nޔޫރޯ ފުޓުބޯޅަ މުބާރާތުގެ ދެވަނަ ބުރުގައި ސްޕެއިން ބައްދަލުކުރާނީ ގްރޫޕް ޑީގެ ދެވަނަ ހޯދި ކްރޮއޭޝިޔާ އާއެވެ.


Neydhemey Vakivumeh Haadhahaa Loabivey - 63 | Vaahaka\nމަރިޔަމް ހުސައިން July 2, 2019\t13 Comments\nViews: 7938\t64\nރޮއެ ރޮއެ ވަރުބަލިވެފައިވާ ލައިބާ ސިހުނީ ކޮޓަރީގެ ދޮރު ހުޅުވުނު އަޑަށެވެ. ހުދު ޔުނީފޯމުގައި ކޮޓަރިއަށްވަން ނަރުސްކުއްޖާއަށް ވަރަށް ފަރުވާތެރިކަމާއި އެކު ލައިބާއ ބަލާލެވުނެވެ. އެނަރުސްކުއްޖާގެ އަތުގައި ފެހިރަޖާގަނޑެއް އޮތެވެ. ހީވަނީ ތުއްތު ކުއްޖަކު އެރަޖާގަނޑުގެ ތެރޭގައި އޮތް ހެންނެވެ. ލައިބާގެ ހިތް ތެޅިގަތެވެ. ހިތް ނުތަވަސްކަމާއި ބިރުވެރިކަމުން ފުރާލިއެވެ. ކުޑަ އެނދުކައިރިއަށް ހުއްޓި ނަރުސްކުއްޖާ އެއެނދަށް ނަޒަރެއް ދީފައި ދެން އެނބުރުނީ ލައިބާ އާ ދިމާލަށެވެ.\n" ކޮބާ އެނެއް ބޭބީ....؟ " ނަރުސްކުއްޖާގެ މޫނުމައްޗަށް އެރި ކުލަވަރުން އޭނާ ކަންބޮޑުވެފައިވާކަން އެނގުނެވެ.\n" ގެއަށް ގެންދިޔައީ ......ބޭބީ ޑިސްޗާޖްކޮށްލާފައޭނުން ........" ކުޑަކޮން ވިސްނާލައިފާ ލައިބާ ނަރުސްކުއްޖާއަށް ޖަވާބެއްދިނެވެ. ނަރުސް ހިނިތުންވެލާފައި އައިސް ލައިބާގެ އަތަށް އޭނާގެ އަތުގައި އޮތް ދަރިފުޅު ލައިދިނެވެ. އެވަގުތު އަނެއްކާވެސް ލައިބާގެ ދެލޮލުން ކަރުނަތައް އޮހިގަތެވެ.\n" ބޭބީ މިހާރު ރަނގަޅު ..........މިއަދު ލައިބާމެންނަށް ގެއަށް ދެވޭނެ......." ނަރުސް ޖަވާބުދިނީ ހިނިތުންވެ ހުރެއެވެ. އަދި ލައިބާ އާ ކުޑަކޮން ވާހަކަދައްކަން ހުރެފައި ކޮޓަރިން ނިކުމެގެންދިޔައެވެ. އެއާއެކު ލައިބާ އަނެއްދަރިފުޅުމަތިން ހަނދާންކޮށް ރޮވެންފެށިއެވެ.\nކެނޑިނޭޅި އިވެމުންދިޔައީ ޑޯބެލް އަޅާ އަޑެވެ. ޖޫލީ ފާހާނާއިން ނިކުމެގެން ދޮރުހުޅުވަން ވަގުތުނެގިއެވެ. ތަކުރާރުކޮން ބެލްއަށް ފިތާވަރުން ދޮރު ނުހުޅުވިގެން ލަސްވާކަން ހާމަވެއެވެ. ސިޑިން ފައިބައިގެން ދޮރާހަމައަށް ޖޫލީ އައީ ކުޑަކޮން ދުވެލާފައެވެ. ދޮރުމަތީގައި ކުޑަކުޑަ ކުއްޖަކު އުރާލައިގެން ހުރީ ނަވީނެވެ. ރަޖާގަނޑުތެރޭގައި އޮތް ލޯބިލޯބި ފުށްކޮޅުފެނުނު ވަގުތު ޖޫލީގެ މޫނުމަތިން އުފާވެރިކަންފެނުނެވެ.\n" މީ އަހަރެމެންގެ ބޭބީތަ؟ " ޖޫލީއަށް ވާޙަކަދައްކަން އުނދަގޫވިއެވެ. ގަބޫލުކުރަން ދަތިވިއެވެ.\n" ހޫމް.....ހީ އިޒް މައިން...." ނަވީނަށް ހިނިތުންވެވުނީ ގަދަ ކަމުންނެވެ. ހިތަށް އުނދަގޫވެފައި ނަވީނަށް ހުރެވުނީއެވެ. ނަވީންގެ އަތުން ޖޫލީ ދަރިފުޅުނެގިއެވެ. ނިކަން ނުފަރިތަކަމާއި އެކުއެވެ. ޖޫލީ ދަރިފުޅު އުރައިގެން އިށިއިނީ ސޯފާގައެވެ. ނަވީން ޖޫލީ ކައިރީ އިށިއިނެވެ.\n" ތީ އަހަރެން ނަވީންގެ ލޯތްބަށްޓަކާވީ ޤުރުބާނީއެއް......ލޯބިލޯބިންވީ ޤުރުބާނީއެއް ......މުޅި އުމުރަށް އަހަރެން ނަވީންގެ އަންބެއްގެ މަގާމް ބައިންދާދީ އެވަރުން އަހަންނަށް ފުދޭނެ......" ލައިބާގެ އެބަސްތައް ހީވީ ނަވީންގެ ކަންފަތް ބުޑުގައި ގުގުމާހެންނެވެ. ދަރިފުޅު ގެނައި ނަމަވެސް ހިތްހަމަޖެހުމެއް ނަވީނަކަށް އިހްސާސެއްނުވެއެވެ.\nބޭރަށްދާންވެގެން ނިޒާރު ނިކަން އަވަސް އަރުވާލައިފާ ސިޑިން ފައިބައިގެން އައެވެ. ސޯފާގައި ތިބި ނަވީނާއި ޖޫލީ ފެނި އޭނާގެ ފިޔަވަޅުތައް މަޑުޖެހިލިއެވެ. ޖޫލީގެ އުނގުގައި ކުޑަކުއްޖަކު އޮތުމުން އަދިވަކިން ހައިރާނެވެ ދެލޯބޮޑުކޮށް އެމީހުންނަށް ބަލަން އޭނާއަށް ހުރެވުނެވެ.\n" ބައްޕާ....." ޖޫލީގެ މޫނުމަތިން އުފާވެރިކަން ނުގެއްލެއެވެ. ނިޒާރު ނިކަން ބާރުލައިފާ އައިސް އެމީހުން ކުރިމަތީ ހުއްޓުނެވެ.\n" ތީ........" ނިޒާރު އުޅުނީ ވާޙަކަދެއްކޭތޯއެވެ. ނިޒާރުގެ ޖުމްލަ ފުރިހަމަ ވިޔަ ޖޫލީ ނުދެއެވެ.\n" އާން ބައްޕާ .......މީ އަހަރެންގެ ދަރިފުޅު........." ޖޫލީ އުފަލުން އިނދެ އެހެން ބުނުމުން ނިޒާރަށް ބަލާލެވުނީ ނަވީންގެ މޫނަށެވެ. ނިޒާރު ކަންބޮޑުވެފައި ހުރިތަން ފެނިފައި ނަވީން ތެދުވެތެވެ. އަދި ބައްޕަގެ އަތުގައި ހިފައިގެން އަވަސް އަވަހަށް ބޭރަށް ނިކުތެވެ. ނަވީންގެ މިހަރަކާތުން ޖޫލީ މޫނުމަތިން ފެނުނީ ހައިރާންކަމެވެ. އެހެނަސް އަތުގައި އޮތް ދަރިފުޅަށް ބަލާލާފައި ހިނިތުންވެލީ ދުނިޔޭގެ ހުރިހާ އުފަލެއް ލިބިއްޖެކަން ޔަގީންކުރަމުންނެވެ.\n" އެއީ....." އެތެރެއަށް އަތް ދިމާކުރަމުން ނިޒާރު އުޅުނީ ނަވީނާއި ވާހަކަދައްކާށެވެ. އެކަމަކު ހިތަށް އަރައިފައިބަމުންދާ ޝުއޫރުތައް ދުލާ ހަމައަށް ގެނައުމަކަށް ނިޒާރަކަށް ކުޅަދާނައެއްނުވިއެވެ. ޖޫލީ އަތުގައި އެއޮތީ ނަވީނާއި ލައިބާގެ ދަރިފުޅެވެ. އެކުއްޖާ ލައިބާއާ ވަކިކޮށްގެން ގެނައީއެވެ. އެކަން އަމިއްލަ ދެލޮލަށް ފެނުމުންވެސް ނިޒާރަށް ގަބޫލުކުރާކަށް ފަސޭހައެއްނުވިއެވެ. ނަވީން އެފަދަ ބޮޑުކަމެއް ކޮއްދާނެޔޭ ނިޒާރުގެ ހިޔާލަށްވެސް ގެންނަން ދައްޗެވެ.\n" އާން ބައްޕާ އެއީ އަހަރެންނާ ލައިބާގެ ދަރިފުޅު......" ނަވީން އެހެން ބުނުމުން ނިޒާރުގެ ދެލޯ ބޮޑުކޮއްލެވުނެވެ.\n" ސުބްހާނަﷲ....." ނިޒާރުގެ ޝަހާދަތްއިނގިލި ނޭފަތުގައި ޖައްސާލަމުން ބުނެލިއެވެ.\n" ހެޔޮ ނުވާންނުން ދަރިފުޅާ........މަޔަކާއި ދަރިއަކު ވަކިކޮށްލާކަށް ނުވާނެ......ތީ ވަރަށް ބޮޑު ގޯހެއް" ނިޒާރު ކަރުއެލުވާލީ ދެރަވި ވަރުންނެވެ.\n" ބައްޕާ.....ޖޫލީއަށްޓަކާ އަހަރެން އެބަޖެހެޔޭނުން ކުއްޖަކު ގެނެސްދޭން .........ދަރިއަކު ނެތީމަ ހާދަ ހިތާމައެއް ޖޫލީ ކުރެޔޭ އަހަރެންނަށޭނުން އެނގޭނީ ........" މޫނު އަނބުރާލަމުން ނަވީން ވާހަކަދެއްކިއެވެ.\n" ތި ދަރިފުޅު ގެނައިމަ ލައިބާ ހިތާމަކުރާނެވަރު ނަވީނަށް އެނގޭތަ ؟ " ބައްޕަގެ މޫނަށް ނަވީނަށް ބަލާލެވުނީ ބޭއިޙްތިޔާރުގައެވެ. ނިޒާރު ހިތްހަމަނުޖެހުނުވަރުން ގެއިން ނިކުމެގެން ދިޔައީއެވެ. ނަވީން ބަގީޗާތެރޭ އިރުކޮޅަކު ހުރެފައިވަނީ އެތެރެއަށެވެ.\nބަޝީރާ ފެންވަރާލައި ތާޒާވެލައިގެން ހޮސްޕިޓަލަށް އައެވެ. އައީ އާދިލާމެން ބަޔަށްވަދެ ކާންވެސް ކައިގެންނެވެ. ލައިބާއަށް ކާން ހިފައިގެންނެވެ. ބަޝީރާ ހޮސްޕިޓަލަށް އަންނާތީ ބަޝީރާގެ އަތުގައި ނަސީރަށްވެސް ތަށިބަރި ފޮނުވިއެވެ. ލައިބާ ކައިރިއަށް ދިއުމުގެ ކުރިން ފުރަތަމަ ބަޝީރާ ދިޔައީ ނަސީރު ބާއްވާފައި އޮތް ޕުރައިވެޓް ރޫމަށެވެ. ދޮރުހުޅުވާލިއިރު ނަސީރު އޮތީ ފޮތެއް ކިޔާށެވެ. ކައިރީގައި އާދިލާ އިނީ ހިސާބަކަށް ނިދިޖެހޭގޮތްވެފައެވެ. ދެމީހުންގެ ދެމެދަށްވެރިވެފައިވަނީ މަރުފަދަ ހިމޭންކަމެވެ. ހިތާ ދެކޮޅަށް ބަޝީރާ ކޮޓަރިތެރެއަށްވަނެވެ.\n" އަހާން ބަޝީރާ..........." އާދިލާ ހިނިތުންވެލާފައި އެހެން ބުނެލިނަމަވެސް ހިތުގައި އުފެދިފައިވަނީ ހައިޖާނެވެ. ނަސީރު ބަޝީރާއަށް ގޮވި އަޑުއިވުނު ފަހުން އާދިލާގެ ހިތަށްހަމަޖެހުމެއް ނުލިބެއެވެ. ނަސީރުވެސް ފޮތް ތިރިކޮއްލާފައި ދޮރާދިމާއަށް ބަލާލިއެވެ.\nނަސީރު ބަލާލުމުން ބަޝީރާއަށް ހީވީ ބިންމަތީގައި ދެފައި ތަތްލިހެންނެވެ.\n" ކާން ހިފައިގެންދޯ ތިއައީ......" އާދިލާ ވާހަކަދެއްކުމުން ބަޝީރާ ކުޑަކޮން ސިހުނެވެ. އަތުގައި ހުރި ތަށިބަރި އާދިލާއާ ދިމާލަށް ދިއްކޮށްލިއިރުވެސް ނަޒަރު ހުއްޓިފައިވީ ނަސީރުގެ މޫނަށެވެ. އެކަން އެހެން ފަހަރެއްގައި ފާހަގަ ނުކުރެވޭހާ ބޮޑަށް އާދިލާއަށް ފާހަގަކުރެވުނެވެ.\n" ބަޝީރާ.....އަހަރެން އެބައަންނަން ފެންފުޅިޔަކާއި ޓިސޫފޮއްޓެއް ގަނެގެން........މަޑުކޮއްލަންވީނުން އަހަރެން އަންނަދެން ........" ހިތާދެކޮޅަށް ބަޝީރާ ބޯޖަހާލިއެވެ. އާދިލާ އަތްދަބަސް ހިފައިގެން ކޮޓަރިން ނިކުތީ ނަސީރު ކައިރީވެސް ބުނެފައެވެ. ގޮނޑީގައި އިށިއިންނާކަށް ބަޝީރާ ބޭނުމެއްނުވިއެވެ. ބަޝިރާ މަޑުކޮއްލީ ކުޑަދޮރުކައިރީގައެވެ.\n" އެއީ އަހަރެންގެ އަންހެނުން އާދިލާ......." ނަސީރުގެ އަޑުކަންފަތުގައި ޖެހުމުން ބަޝީރާއަށް ދޫކޮށްލެވުނީ ފުންނޭވާއެކެވެ.\n" ބަޝީރާ އާ ދިމާވިއިރު އަހަރެންނާއި އާދިލާގެ ކައިވެނިކުރެވިއްޖެ...." ބަޝީރާއަށް ބޭޢިހްތިޔާރުގައި ނަސީރާ ދިމާލަށްބަލާލެވުނެވެ. ނަސީރުވެސް އޮތީ ބަޝީރާއާ ދިމާލަށް ކަޅިޖަހާނުލާ ބަލާށެވެ. ބަޝީރާއަށް ނަސީރު އާ ދިމާވެ ދެމެދުގެ ގުޅުން އެހާ ގާތްވިއިރުވެސް ނަސީރަކީ މީހެއްގެ ފިރިއެއްކަމެއް ނޭގެއެވެ. ނަސީރު ނުވެސްބުނެއެވެ. ހުރިހާ މާނައެއްގައިވެސް ނަސީރު އޮޅުވާލީކަން މިހާރު ބަޝީރާއަށް ޔަގީނެވެ.\n" ލޯތްބަކުން ކުރެވުނު ކައިވެންޏެއްނޫން އެއީ .....މައިންބަފައިން މަޖްބޫރުކޮއްގެން ..........." ނަސީރު ހިތްދަތިވެގެން ދެލޯމަރާލިތަން ބަޝީރާއަށް ފެނުނެވެ.\n" ބަޝީރާމެން ރަށަށް ދިޔައިރު އަހަރެމެންނަށް އައްފާން ލިބިއްޖެ....ދަރިއަކު ލިބުނީމަވެސް އަހަރެންނަށް އާދިލާ ދެކެ ލޯބިނުވެވުނު .......ދަރިފުޅު ދެކެވެސް......" ނަސީރު އޮތީ އެވާހަކަތައް ހިއްސާކުރަން ބޭނުންވެފައެވެ. މިހާތަނަށް އެއްވެސް މީހަކާ އޭނާ އެވާޙަކަތައް ހިއްސާކޮށްފައެއް ނުވެއެވެ. ބަޝީރާގެ ރަށަށް ގޮސް ދެމީހުން ރައްޓެހިވެ ދެމެދުގައި ގާތް ގުޅުމެއް އުފެދުނަސް ނަސީރު އެވާހަކަތައް ހިއްސާކޮށްފައެއް ނުވެއެވެ.\n" އަހަރެން ހަމައެކަނި ލޯބިވީ މީހަކީ ބަޝީރާ" ބަޝީރާއަށް ހީވީ ފިނިފިނި އަތަކުން އޭނާގެ ޒަހަމްވެފައިވާ ހިތުގައި މީހަކު ފިރުމާލިހެންނެވެ. އެވަގުތަކީ އާދިލާ ނަސީރު އޮތް ކޮޓަރިއަށް ވަންނަން އައި ވަގުތެވެ. ކުޑަކޮން ހުޅުވިފައިވާ ދޮރުކައިރީ އާދިލާ މަޑުކޮށްލެވުނީ އިވުނު އަޑު ޔަގީން ނުކުރެވިގެންނެވެ. ނަސީރަކީ މާބަސް ގިނަ މީހެއް ނޫނެވެ. ފެންނަ ކޮންމެ މީހަކާ ވާހަކަދައްކާ އުޅޭ މީހެއްވެސް ނޫނެވެ. އެއަޑު އިވިފައި އާދިލާގެ ހިތްކުދިކުދިވިއެވެ.\n" އެއީތަ ނަސީރު ލޯބިވާ މީހަކީ............." އާދިލާ ދެލޮލަށް ކަރުނަ ޖަމާވިއެވެ. އެތެރެއަށް ވަންނާނެ ހިތްވަރެއް އޭނާއަކަށް ނުލިބުނެވެ. ބޭނުންވީ ނަފްސު ހަމަޔަކަށް އަޅުވާލަންށެވެ.\n" ދެން ކީއްވެ އަހަންނަށް އެހާ ބޮޑު ދެރައެއްދިނީ ލަނޑެއްދިނީ........" ބަޝީރާއަށް ދޫހިމޭނުން ލައިގެން ނުހުރެވުނެވެ. ދުލުން ބުނެފައިވި ފޮނި ބަސްތަކާއި ނަސީރުގެ އަމަލު ދިމަލެއްނުވެއެވެ. ބަޝީރާގެ ހިތުގައިވީ ޝަކުވާއެވެ.\n" ކީއްވެ ތިހެން ތިބުނަނީ.....އަހަރެން ބަޝީރާއަކަށް ލަނޑެއް ނުދެން .......ދެރައެއްވެސް ނުދެން........"\n" އަހަރެން ތިރަށުން އައީ ބައްޕަ ބަލިވެގެން.......އަހަރެން އާއިރު ބައްޕަ އޮތީ ހޮސްޕިޓަލްގައި އެޑްމިޓްކޮއްފައި.......ބައްޕަ ރަނގަޅު ވެލީމަ އަހަރެން އުޅުނީ އެނބުރި ބަޝީރާ ކައިރިއަށްދާން........ދަބަހަށް އެއްޗެހި އަޅައިގެން ނިކުތީ ގޭމީހަކަށް ނޭގި ފިލައިގެން.........ލޯންޗު ނައްޓާލަދާނެތީ ދުއްވައިގެނެވުނީ މަގުމައްޗަށްދޭންވީ ސަމާލުކަން ނުދީ.................ބާރު ސްޕީޑްގައި ދުއްވާފައި އައި ޕިކަޕަކުން ޖެހި އަހަރެން އެކްސިޑެންޓްވީ........." ބަޝީރާއަށް ލިބުނު ސިހުމާއި އެކު އަނގަމަތީ އަތް އަޅާލެވުނެވެ.\n" ކަނާތްފައި ކަކުލުން ތިރި އެއްކޮން ޗިސްޗިސްވީ ........އަނެއްފައި ބިނދުނީ.......ފައިޖެހުނީ ބުރިކޮއްލަން..........އަހަރެން އުމުރަށް ނުކުޅެދޭ މީހަކަށްވީ........އަހަރެން ދެފައިން ހިނގޭނަމަ ބަޝީރާ ހޯދަން އަހަރެން ދިޔާމުސް .........ތަގްދީރު އަހަރެމެން ދެތަން ކުރުވީ ..........." ނަސީރުގެ ލޮލުން ކަރުނައާއިރު ބަޝީރާ ގިސްލަ ގިސްލާފައި ރޮނީއެވެ. ނަސީރާއި މެދު ބަޝީރާ ވިސްނީ ވަރަށް ގޯސްކޮންނެވެ. އޭނާޔަށް ކެހިދީފައި ފިލީ ކަމަށެވެ. އެކަމަކު މިއަދު ހަގީގަތް އެނގުމުން ބަޝީރާ ވަރަށް ބޮޑަށް ދެރަވިއެވެ. އެހިތަށް ވަރަށް އަސަރުކޮށްފިއެވެ.\nދޮރުކައިރީ އެމީހުންގެ ވާހަކަތައް އަޑުއަހަންހުރި އާދިލާއަށް ހީވީ ޒަހަމްވެފައިވާ އޭނާގެ ހިތް އިތުރަށް ވަޅިއަޅާ ކުދިކުދިކޮށްލިހެންނެވެ. ދެލޮލަށް ބަރުވެގެން އައި ކަރުނަތައް ކޯތާފަތްމައްޗަށް އޮހިގަތެވެ. އާދިލާ ކައިރިއަށް އައިސް އައްފާން ހުއްޓުނު ކަމެއް އޭނާ ނުދެނަހުއްޓެވެ. ވަށައިގެންވީ އެއްވެސް ތަނެއް އޭނާޔަށް ނުފެންނަ ކަހަލައެވެ. މަންމަ ރޯތަންފެނި އައްފާންގެ ހިތުގައިވެސް ބިރުވެރިކަން އުފައްދާލިއެވެ. ބައްޕައަށް ކަމެއް ވިއްޔޭ ހިތާ ދޮރުހުޅުވާލެވުނެވެ. ކޮޓަރިތެރޭ ގުގުމަމުންދަނީ ރުއިމުގެ އަޑެވެ. ގިސްލުމުގެ އަޑެވެ. އައްފާން އެއްފިޔަވަޅު ކުރިއަށް އަޅާލިއެވެ. އައްފާން ކޮޓަރިއަށް ވަންނަތަން ފެނި އާދިލާގެ ދެލޯ ބޮޑުވިއެވެ. އެހެނަސް އޭނާޔަށް އަނގައިންނެތް ނުބުނެވުނެވެ. އިންތަނުން ތެދުވެގެން ގޮސް އުޅުނީ އައްފާން ހުއްޓުވާށެވެ.\n" ލައިބާއަކީ ނަސީރުގެ ލޭ........އެއީ ނަސީރުގެ....." އެތަނުގައި ހީވީ ބާރުގަދަ ބޮމެއް ގޮވިހެންނެވެ. އެންމެންނަށް ސިހުން ލިބުނެވެ. މިއޮއް ހުރިހާ ދުވަހު ބަޝީރާ ސިއްރުކޮށްފައިވާ ހަގީގަތް ހާމަކުރިއެވެ. ނަސީރުއަށްވެސް ބުނާނެ އެއްޗެއް ނޭގުނެވެ. އައްފާން ކޮޓަރިން ނިކުންނަން އެނބުރިލިއެވެ. ރޮވިފައި ހުރި އާދިލާ ބަސްހުއްޓިފައި ދޮރުމަތީ ހުއްޓެވެ. ހީވަނީ އެއްވެސް ދިރުމެއްނެތް މީހެއްހެންނެވެ. ބަޝީރާ އާއި ނަސީރަށް އެހެން ބަޔަކު އެމީހުންގެ ވާޙަކަތައް އަޑުއަހަން ތިބިކަމެއް ނުދެނަ ހުއްޓެވެ. ދެމެދުގައި އޮޅުން ނުފިލާ ހުރި އެތަށް ހާސް ވާހަކަތަކެއްވިއެވެ.\nއައްފާނަށްވެސް ބުނާނެ ބަހެއް ނޭގުނެވެ. އާދިލާވެސް އިހްތިޔާރުކުރީ ހިމޭންކަމެވެ. މަންމަ އަތުލަފަކޮއްގެން ގެނެސް ގޮނޑިބަރީގައި އައްފާން ބައިންދާފައި ކައިރީ އޭނާވެސް އިށިއިނެވެ. އައްފާންގެ ކޮނޑުގައި ބޯއަޅާލައިގެން އިނދެ އާދިލާ ރޮމުން ގެންދިޔައެވެ. އިވުނު އަޑުން އައްފާނަށްވެސް އިނީ ޝޮކެއް ލިބިފައެވެ.\n" ރަށުމީހުންގެ މަލާމާތާއި ފުރައްސާރައިން އަހަރެން ވޭތުކުރީ ހިތްދަތި ދުވަސްތަކެއް.....މަންމަޔާއި ބައްޕަވެސް ނިމިދިޔައީ އެހިތާމައިގައި ......." ވާހަކަދައްކަން އުނދަގޫވެގެން އިރުއިރުކޮޅާއި ބަޝީރާ ހުއްޓާލައެވެ.\n"އަޅެ ކޮންމެވެސް ގޮތަކުން އަހަންނަށް އަންގާލިނަމަ........" ނަސީރަށްޓަކާއި ބަޝީރާ ވީ ބޮޑުގުރުބާނީއެކެވެ. އެކަން އެނގުމުން ވަކިން ބޮޑަށް ނަސީރު ހިތްދަތިވިއެވެ. ބަޝީރާގެ ޒުވާން އުމުރު ނަގާލީ ހިތްދަތިކަމުގައެވެ. އެހާ ނިކަމެތި ހާލުގައި ދަރިއަކު ބަލާ ބޮޑުކުރުމަކީ ފަސޭހަކަމެއްނޫނެވެ. އެވެސްއަދި އެކުއްޖާގެ ބައްޕަގެ އެހީއާ ނުލައެވެ.\n" އަހަންނަކަށް ނަސީރުއާ ބެހޭ ގޮތުން އެއްވެސް އެއްޗެއް ނޭގޭ....މާލޭގެ އެޑްރެހެއްވެސް އަހަނަކަށް ނޭގޭ........" އަޅައިގެން ހުރި ބުރުގާގެ ކަމުން މޫނު ފޮހެލިއެވެ.\n" އެމަންޖެ ފެނިފަ ދަންނަ ފާޑުޖެހިޔޭ.........." ލައިބާ ފުރަތަމަ ފެނުނު ދުވަހުގެ ހަނދާން އާކުރަމުން ނަސީރު ބުނެލިއެވެ.\n" ކޮބާއިތަ އެމަންޖެ ؟ ވަރަށް ދެކޭ ހިތްވެއްޖެ......އެނގޭނެތަ އަހަރެން މީ ބައްޕަކަން..........."ނަސީރު ގަދަކަމުން ހިނިތުންވެލިއެވެ. ބަޝީރާ ބޯ ހޫރާލިއެވެ. ނޭގޭނޭ ބުނުމަށެވެ.\n" އަހަރެން ދަނީ އަހަރެން ނައިސްގެން ލައިބާ ހުންނާނީ ކަންތައް ބޮޑުވެފައި......" ކަބަޑްމަތީގައި ހުރި ކޮތަޅު ހިފައިގެން ބަޝީރާ ހިނގައިގަތެވެ.\n" އަހަރެން އަދިވެސް ވާހަކަދައްކާލަން ބޭނުން........." ނަސީރު ކުޑަކޮން ބޯއުފުލާލަމުން ބުނެލިއެވެ.\n" އަހަރެން ދަނީ ފަހުން ދެން..." ބަޝީރާ އަވަސް އަރުވާލައިފާ ހިނގައިގަތެވެ. އަމިއްލަ ހިތުގައި ފަސްއަޅާ ފޮރުވާފައިވާ ހުރިހާ ވާޙަކައެއް ހާމާކުރެވުނީތީ ބަޝީރާއަށް ހާސްކަން ލިބެމުންދެއެވެ. އެކަމާ ޖެހިލުންވެ ހުރެ އެކޮޓަރިން ނިކުތެވެ. ގޮނޑިބަރީގައި ތިބި އައްފާނާއި އާދިލާ ފެނި ހުއްޓުން އެރިއެވެ. އެމީހުން ބަލާލި ގޮތުންވެސް ބަޝީރާ ހިތުގައި ބިރުވެރިކަން އުފެދުނެވެ. އާދިލާ ބަޝީރާ ފެނުމުން ތެދުވެތީ ދެލޯ ފޮހެލަމުންނެވެ.\n" އަހަރެން މި....މިދަނީ......." ބަޝީރާ އަޑުވެސް ތުރުތުރު އަޅައެވެ. އާދިލާ ބޯޖަހާލިއެވެ. އެނބުރި ލައިބާ އޮތް ކޮޓަރިއަށް ދިޔައިރު ބަޝީރާގެ ހިތުގައި އެނބުރެމުންދަނީ ދެންމެ ކަންތައްވީ ގޮތެވެ. ނަސީރު އާ ހިއްސާކުރެވުނު ވާހަކަތަކެވެ. އަމިއްލަ ނަފުސަށް ކޮންމެވެސް ވަރެއްގެ ހަމަޖެހުމެއް ލިބުނު ނަމަވެސް ކަންބޮޑުވަނީ އާދިލާ އާ މެދުއެވެ. އައްފާނާއި ލައިބާއަށް ހަގީގަތް އެނގިދާނެތީއެވެ. ކޮއްކޮއެއްގެ ގޮތުގައި އައްފާން ބަލައިނުގަނެދާނެތީއެވެ. ނަސީރުގެ ދަރިއެއްކަން އެނގޭ ހިސާބުން އާދިލާގެ އެއެހީތެރިކަން ނުލިބިދާނެތީއެވެ.\nލައިބާ އޮތް ކޮޓަރިއަށްވަން އިރު ލައިބާ އިނީ އެކަންޏެވެ. ނަވީނެއްނެތެވެ. ލައިބާ އިނީ ކުޑަމީހާއަށް ބުއްޖައްސާށެވެ.\n" ނަވީން ދިޔައީތަ ؟ " ބަޝީރާ އައީ ލައިބާ އާ ދިމާލަށެވެ. އެސުވާލަށް ޖަވާބުދޭން ލައިބާއަށް ފަސޭހައެއް ނޫނެވެ. ނަވީން އެދިޔައީ އޭނާގެ ފުރާނައިން އެއްބައި ހިފައިގެންނެވެ.\n" ހޫމް......." ހަމައެކަނި ލައިބާ އެވަރުން ފުއްދާލީއެވެ. ބުއްދީފައި ލައިބާ ދަރިފުޅު ދުރުކޮށްލިއެވެ. ބަޝީރާ ލައިބާ އަތުން ދަރިފުޅު ނަގާ އުރާލިއެވެ. އެވަގުތު އެއީ ފިރިހެން ދަރިފުޅު ނޫންކަން ބަޝީރާއަށް އެނގުނެވެ. އަންހެންދަރިފުޅު ކޮލުގައި ނަވީންގެ ކޮލުގައި އިންނަ ކަހަލަ ބޮޑުބޮޑު ކަޅުތިލައެއް އިންދެއެވެ.\nAvahah hurihaa kudhin comment kuran aadhey …..erah dhw writer ah engeynee kiuntherin dhekeay goi….kamudhanyaaves nudhanyaaves……salhi eyhama mi baives …..\nV reethi but thankolheh kuree…i thinkekalhuthilain dhwwekuda kujjaaaee naveen ge kideh kan engeynee boduvegn dhimaa vaane irakah waitinig waiting ..\nWaiting for next part .. salhi mibai vx varah .. thankolhen dhigukh genesdhehchey next part\nMi bai ves varah reethi ❤.. keep going ?\nMaashaa Allah Maashaa Allah haadha reethi vaahakaekey mee ?\nދެން ބައްޕަގެ ލޯބި ދޭން ބޭނުމިއްޔާ ދެ ކުދިންވެސް ދޭންވީނު، ވަރަށް ފޫހިވެއްޖެ. ބަޝީރާ މަޑުން ނުހުންނާތި މިފަހަރު.\nLaiba ar kudhinna dhuru nukurahchey basheera madhun nuhunnathi….\nAdhi kithah part ebain? 🙂\nTwo parts ey writer..\nKobaa vaahaka up koladeebala mariyabu\nmariyam baliveetha? habareh kollaba


Committee Thakun Massalla Thakah Iskan Dhey Tharutheebu Fonuvan Nasheed Edhijje\nކޮމެޓީތަކުން މައްސަލަތަކަށް އިސްކަން ދޭ ތަރުތީބު ފޮނުވަން ނަޝީދު އެދިއްޖެ\nރައްޔިތުން މަޖިލީހުގެ ކޮމެޓީތަކުގެ މުގައްރިރުންނާއި އެކު މަޖިލިސް ރައީސް ބޭއްވި ބައްދަލުވުމުގެ ތެރެއިން: ފޮޓޯ / މަޖިލިސް\nރައްޔިތުން މަޖިލީހުގެ ކޮމެޓީތަކުން ދިރާސާ ކުރަމުން އަންނަ މައްސަލަތަކުގައި އިސްކަން ދޭ ތަރުތީބު ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ފޮނުވުމަށް އެދިވަޑައިގެންފިއެވެ.\nމަޖިލީހުގެ އިދާރާގައި ކޮމެޓީތަކުގެ މުގައްރިރުންނާއި އެކު މިއަދު ހެނދުނު މަޖިލީހުގެ އިދާރާގައި ބައްދަލުކުރައްވާ ރައީސް ނަޝީދު ވަނީ މީގެފަހުން ކޮމެޓީތަކުން މައްސަލަތަކަށް އިސްކަން ދޭ ތަރުތީބު އެމަނިކުފާނުގެ އިތުރުން މަޖިލީހުގެ އަމީން އާއްމު އަށް ފޮނުވުމަށް އެދިވަޑައިގެންފައެވެ.\nރައީސް ނަޝީދު މިފަދައިން އެދިވަޑައިގެންފައި މިވަނީ މަޖިލިސް މެންބަރުންގެ ކަންބޮޑުވުންތަކެއް ބައެއް މައްސަލަތަކާއި ގުޅިގެން އުފެދިފައިވާ ދަނޑިވަޅެއްގައެވެ. އެގޮތުން ރާއްޖޭގައި މިފަހުގެ ތާރީހެއްގައި ހިނގާދިޔަ އެންމެ ބޮޑު ހިޔާނާތް އެމްއެމްޕީއާރްސީގެ ހިޔާނާތާއި ގުޅިގެން މާލިއްޔަތު ކޮމެޓީން އެ މައްސަލަ ބެލުމުގައި ލަސްތަކެއް ގެންގުޅޭ ކަމަށް ބައެއް މެންބަރުން އަންނަނީ ވިދާޅުވަމުންނެވެ.\nމީގެއިތުރުން މިނިވަން މުއައްސަސާތަކުން ރަނގަޅަށް މަސައްކަތް ނުކުރާ ކަމަށް ވިދާޅުވެ ބައެއް މެންބަރުން އަންނަނީ މިނިވަން މުއައްސަސާތަކުގެ ވެރިން މަގާމުން ވަކިކޮށް އެ މަގާމުތަކަށް މުޅިން އާ މެންބަރުން އެ މަގާމުތަކަށް އައްޔަން ކުރުމަށް ގޮވާލައިފައެވެ. އަދި މިނިވަން މުއައްސަސާތަކާއި ބެހޭ މަޖިލީހުގެ ކޮމެޓީގައި އެފަދަ މުއައްސަސާތަކާއި ގުޅުންހުރި މައްސަލަތައް ލަސްވެފައިވާތީ އެކަމުގެ ކަންބޮޑުވުން ވެސް ބައެއް މެންބަރުން އަންނަނީ ފާހަގަކުރައްވަމުންނެވެ.\nމިއަދުގެ ބައްދަލުވުމުގައި މަޖިލިސް ރައީސް ވަނީ މީގެފަހުން މަޖިލީހުގެ ޖަލްސާތައް ވެސް ބާއްވަމުން އަންނަ އުސޫލުން ރައްކާތެރިކަމުގެ ފިޔަވަޅުތަކާއި އެކުގައި މަޖިލީހުގެ އިދާރާގައި ކޮމެޓީތައް ބޭއްވުމަށް އެދިވަޑައިގެންފައެވެ.


BREAKING NEWS: Environment Aai Technology Ministry Ehkollaa, Vazeerakah Shaunaa Ayyan Koffi - Vaguthu\n4 ހަފްތާ ކުރިން ( މެއި 5, 2021 )\nރައީސް ސޯލިހް، އެންވަޔަރަމަންޓް މިނިސްޓަރަކަށް ޝައުނާ މިއަދު އައްޔަން ކުރައްވަނީ. --- ފޮޓޯ: ރައީސް އޮފީސް\nރައީސް އިބްރާހިމް މުހައްމަދު ސޯލިހް، އެންވަޔަރަމަންޓް މިނިސްޓްރީ އާއި ޓެކްނޮލޮޖީ މިނިސްޓްރީ އެއްކޮށްލުމަށް ފަހު އެމިނިސްޓްރީގެ ވަޒީރަކަށް އައިޝަތު ޝައުނާ އައްޔަން ކުރައްވައިފިއެވެ.\nއެންވަޔަރަމަންޓް މިނިސްޓަރު ކަމުގައި ހުންނެވި ޑރ.ހުސެއިން ރަޝީދު ވަނީ ފިޝަރީޒް މިނިސްޓަރު ކަމަށް އައްޔަން ކުރައްވާފައެވެ.\nފިޝަރީޒް މިނިސްޓަރަކަށް ޑރ. ހުސެއިން އަދި އެންވަޔަރަމަންޓް މިނިސްޓަރަކަށް ޝައުނާ މިއަދު އައްޔަން ކުރައްވަނީ. --- ފޮޓޯ: ރައީސް އޮފީސް\nމި ދެ ބޭފުޅުންނަށް މަގާމުގެ ފަތްކޮޅު އަރުވާފައި ވަނީ ރައީސް އޮފީހުގައި މިއަދު ބޭއްވި ހާއްސަ ރަސްމިއްޔާތެއްގައެވެ.\nއެމްޑީޕީގެ އިސް ހަރަކާތްތެރިއެއް ކަމަށްވާ ޝައުނާ މިހާތަނަށް ހުންނެވީ ރައީސް އޮފީހުގެ ޕޮލިސީ ސެކްރެޓަރީއަކަށެވެ. އެއީ ސްޓޭޓް މިނިސްޓަރަކާއި އެއްފެންވަރުގެ މަގާމެކެވެ.\nރައީސް އޮފީހުގެ ތަރުޖަމާން މުހައްމަދު މަބްރޫކް ވިދާޅުވީ ކެބިނެޓަށް މިއަދު ބަދަލުތައް ގެންނެވީ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވެފައިވާ ވައުދުތައް ފުއްދުމަށާއި ސަރުކާރުން ދެމުން އަންނަ ހިދުމަތްތައް ހަރުދަނާ ކުރުމަށްޓަކައި ކަމަށެވެ.\nރައީސް އޮފީހުގެ ޕޮލިސީ ސެކްރެޓަރީއަކަށް އެމްޑީޕީގެ އަހުމަދު ހަމްދާން ވެސް މިއަދު ވަނީ އައްޔަން ކުރައްވާފައެވެ.\nއަދި ޖެންޑާ މިނިސްޓްރީގެ ދަށުން ހިންގަމުން އަންނަ ޑްރަގް އެޖެންސީ މިއަދު ފެށިގެން ހިންގަމުން ގެންދާނީ ހެލްތު މިނިސްޓްރީގެ ދަށުން ކަމަށް ވެސް ވަނީ ނިންމާފައެވެ.\nމެއި 5, 2021 11:40\nމެއި 5, 2021 14:25\nޝައުނާ އަކީ ތަޖުރިބާއެއް ނެތް ހުސް ގޮބޮޅިއެއް\nމެއި 5, 2021 11:57\nގައުމު ނެތިގެންދާއިރުވެސް ރައްޔިތުންނަށް ފަރުދީޒިންމާއަދާކުރަން ޖައްސާފަ މިވެރިން އަވަދިނެތި ރާޒުވާކުޅުއްވަން ! އަލިފު ހާ\nމެއި 5, 2021 11:58\nނަހުލާ ޓްރާންސްޕޯޓްގަ ބަހައްޓާފަ ހުންނަނީ ޤާބިލް މީހަކަށްވީމަތޯ. އެއްވެސް ތާކުން ތާކުޖެހޭ ބަދަލުތަކެއް ނޫން. މާ ބޮޑު ހަބަރަކަށް ހަދައިގެން ބަދަލު ގެންނަނީއޭ ކިޔާފައި.\nމެއި 5, 2021 13:16\nމަގާމުތަކުގަތިބޭމީހުން އުސޫލެއްގެގޮބަދަލުކުރަނީ ނާގާބިލްވެ ރައްޔިތުންނައް ދޭންޖެހޭޚިހުމަތްތައް ނުދެވޭތީ އެކަމުކުރީގަހުރިމީހާއައްވުރެނާގާބިލްމީހަކު އައްޔަންކުރީމަ ދެންބޭލޭނީލައިގެންހުރިސޯޓު ކޯލިޝަންގަހިމެނޭ އެހެންޕާޓީތަކުގެ ހުރިހާމިނިސްޓަރުން ރައީސްއޮފީހައްބަދަލުކޮށް މިނިސްޓްރީތައް އެމްޑީޕީގެ ކުދިންނައްދުނުމަކީ ވަޢުފުއްދުމެއްކަމަށް ބެލެވެނީ\nމެއި 5, 2021 12:03\nބެއްޔާއާ ބުރުމާޔާ އިމްރާނޫ ބޭރުކުރަން އެބަރެޑީވޭ.\nއެހެން ނޫނަސް ކައުންސިލް އިންތިހާބުގާ މީކޮންކަހަލަ ޕާޓީތަކެއްކަން ސަރުކާރު ހިންގާމާއި ޕާޓީޔަށް އޮންނާނީ އެގިފާ..\nމެއި 5, 2021 12:13\nރައީސް އޮފީހުގެ ތަރުޖަމާން މުހައްމަދު މަބްރޫކް ވިދާޅުވީ ކެބިނެޓަށް މިއަދު ބަދަލުތައް ގެންނެވީ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވެފައިވާ ވައުދުތައް ފުއްދުމަށާއި ސަރުކާރުން ދެމުން އަންނަ ހިދުމަތްތައް ހަރުދަނާ ކުރުމަށްޓަކައި ކަމަށެވެ.............. ވަޢުދުވީ ބަދަލުކުރަން. ރައްޔިތުންނަށް ފަސޭހައެއް ކޮށްދޭކަށްނޫން. ކޮށްދޭ ޚިދުމަތަކީ ބައިތުލްމާލުން ވައްކަންކުރުން.\nކާޅު ހާލި ހެދީމާ ބިސް އަޅަން ކޮވެއްޔެއް ޓެކްނޮލޮޖީއަށް ވައްޓާލީ. މަލީހު ހެދި ހުރިހާ ޕްލޭނެއް ހިފަހައްޓައިގެން ހުރި ގޮއްޔެ މާދަމާ ތިމަންނާ އޮންނާނީ ކޮށްފައޭ ގޮވާލާނެ. ޕާޓީ ކުދިން ކިހިނެތްހޭ ޕާޓީ މީހުން ލީމާ އެބަ ރަނގަޅުވޭ ނޫންހޭ ގޮވާލާނެ. ދެން ބާރަށް އަތް ޖަހުވާފައި ޚުދުމުޚުތާރު ދޮގުވެރި މަކަރުވެރި ޑިކްޓޭޓަރު ކަލޭގެ ޓްވިޓެއް ކޮށްލާނެ.\nމެއި 5, 2021 12:48\nމީ ވަރަށް 100% ގެ ވާހަކައެއް.\nމެއި 5, 2021 12:24\nބުރުމާ ދެން ލަލަލާ\nމެއި 5, 2021 12:29\nތިނޫން މީހަކު މިޤައުމުގައި ނެތީތަ؟\nމެއި 5, 2021 12:40\nގާސިމަށް އަނެއް ލޮޓި އެދިނީ...މީދާ ހިނކަނދި...މިނިސްޓަރު ކަން ކުރާ ޒަމަން މިއޮތީ\nމެއި 5, 2021 13:01\nކޮންމެ ތަނެއް އެމްޑީޕިގެ ބާރުގެ ދަށަށް ނުބައި ނުލަފާ ރޭވުން އަތަށް ގޮވާނެ...ބަލަން ތިބޭ\nމެއި 5, 2021 13:55\nމަރުހަބާ ސައުނާ. އިހުލާސްތެރި މަސައްކަތް ތަކެއްކޮށްގެން، ކުރިއަށްދިޔަ ކަނބަލެއްކަން ބަލައިގަންނަށް. ބޭކާރު ވާހަކަ ތަކެއް ނުދައްކައި ގިނަ ގުނަ ހިދުމަތްތަކެއް ކޮށްދެއްވައިފި. އަންހެނުންބާރުވެރި ކުރުވެމަށް ރަގަޅު ރޯލް މޮޑެލްއެއްކަން ދައްކަވައިފި. ކުރިއަށްއޮތް ތަނުގައި ކާމިޔާބީ އެދެން.\nމެއި 5, 2021 13:46\nތިމަންޖެއަކީ ޓެކްނޮލެޖީ ގިރައިބޮއިގެންހުރިމަންޖެއްހެއްހީވަނީ އެހެންވީމަވަރަށްމޮޅުވާނެ އަދި ނުވިތާކަށް ކަނޑުއަޑީގެ ތިމާވެއްޓައްލިބޭ ގެއްލުންތައްހޯދަންވެސް ވަރަށްމޮޅުވާނެކަންޔަގީން އަދި ކިރިޔާ ރަށްގިރުމުގެ މައްސަލައަށްހައްލެއްތިލިބުނީ ތިބުނާ ގާބިލްމީހުންނަކީ މިއީދޯ\nމެއި 5, 2021 13:48\nސައްތައިން ސައްތަ މުސްލިމް ޤައުމެއްގެ ވަޒީ ރުންނޭ ކިޔާ މަޤާމަށް އައްޔަންކޮއްފާ ތިބި ގިނަ އަންހެނުންނަކީ ބު ރުގާވެސް އަޅައިގެން ތިބި ބައެއް ނޫން. ﷲ ގެ ހައްޤު އަދައެއް ނުކު ރެވުނު. ދެން ކޮން ހައްޤެއް އަދާކު ރެވޭނީ.. ލަލަލާ\nމެއި 5, 2021 14:18\nބަލަދުއަރާފަ ތިބިބައެއްދޯ ސާބަސް އިބިރިހިމާ ކަލެއައް\nމެއި 5, 2021 14:27\nމި ލާދީނީ ބައިވަ ރު ގަނޑަށް މިނިސްޓަ ރު ކަން ވެސް މި ދެނީ. ނާގާބިލް ކިނބޫ.\nމެއި 5, 2021 14:29\nއެއްކަލަ ލާދީނީ ޝައުނާއަށް ޕްރޮމޯޝަންދީ ދީނަށް ލޯބިކުރާމީހުންގެ ނިއްކުރީގައި ތަފާލެއްޖަހައިފިދޯ.\nމެއި 5, 2021 14:33\nބުރުމާ ލައްވާ ދެ ނަން ފޮނުވާފަ މިނިސްޓަރ ކަން އެމް.ޑީ.ޕީ އަށް ، އަދި 20 އަކަށް ފަހަރު ކަށިޖެހީމަ މި ބުރުމާ ކައްޓަށް އަސަރު ކުރާނީ.\nމެއި 5, 2021 14:53\nތިމާވެށީގެ ހުރިހާ މައްސަލަތަކަކާއި އިންޓަރނެޓްގެ މައްސަލަތައް ތަޖުރިބާ ނެތް ލާދީނީ މީހުން މަގާމުތަކަށް ލައިގެން ކޮން ކަމެއް ކުރެވޭނީ ބޮޑުތަނުން ފެއިލްވެ ރައްޔިތުން ކުރިމަތީގައި ބަރަހަނާވުން ނޫން ކަމެއް ނުވާނެ. ނާގާބިލު ފެއިލްވެ ކުނިގޮނޑަށް އެއްލާލަން ޖެހޭ ސަރުކާރެއް މިއީ\nމެއި 5, 2021 15:04\nކޯލިޝަންގެ ކޭކު އޮތީ ވެ ރިކަމަށް އައުމުގެ ކު ރިން ބަހާފައެވެ ކޭކުން ބައިފަޅި ލިބުނު ބައިވެ ރިންނަށް ހައްގު\nމިންވަ ރުނުދީ ކޭކު އަމިއްލަކު ރުމަކީ މަކަ ރުވެ ރި ކަމާއި\nހީލަތްތެރ ރިކަން ހާމަވާ ކަމެކެވެ. ރައީސް އޮފީހުގެ މިނިސްޓަ\nމަގާމަކީ ކޭކުގައި ހިމެނޭ މަގާމެއް ނޫނެވެ އަދި މިނިސޓް ރީ\nތަކެއް އުވާލައި މަގާމްތައް އުވާލުމަކީވެސް އޭގައި އޮތް ކަމެއްނޫނެވެ.\nމެއި 5, 2021 15:09\nވަރަށް މަޑުން ހުރެ ގިނަ ހިދުމަތް ކުރާ ކަބަލެއް ތިޔައީ ހީކުރަން އެގޮތުގަ ކުރިއަށް ދާނެ ކަމަށް\nމެއި 5, 2021 15:31\nތަމެން ކިހިނެއްތޭ ތިޔާ ތިމާވެށި މިިނިސްޓްރީ ހިންގާނީ ތަމެން 24 ގަޑިއިރު ބަދަލު ކުރަން ޖެހޭނީ 48 ގަޑިއިރަށޭ ތިޔާއީ ބޮޑު ތިން ދާއިރާ އެއްކޮށްލާ އެއް މިނިސްޓްރީ ދަށަށް ތިޔާ ގެނައީ ތަމެންނަށް ތިޔާ މިނިސްޓްރީ ހިންގޭނެ ކަމަށް މަމެންނަށް އެއްގޮތަކަށް ވެސް ބުއްދީގެ ހަމަތަކުން ނުފެނެއޭ ސަބަބަކީ ތިމާވެށި މިނިސްޓްރީ ގައި ނެތޭ ތަޖްރިބާ ހުރި އެކަކު ވެސް މުޅިން ވެސް ފަހާފޮށީގެ ތިނޯހަށް ރޮދިލެއްވުމުން ޕީއެޗްޑީ ހަދައިގެން އައިސްފައި ތިބި މީހުންނޭ ތިބެނީ ތަމެން އަތަށް ތިޔާ މިނިސްޓްރީ ގޮވާ ތަން ބަލަން މަމެން ތިބޭނަމޭ\nދުވަހެއް އެބަ އާދޭ!\nމެއި 5, 2021 15:44\nއިސްލާމީކް މިނިސްޓް ރީ އާ ފިޝަ ރީސް މިނިސްޓް ރީ ވެސް އެއްކޮށް ލަންވީނު.\nމެއި 5, 2021 15:56\nމިސަރު ކާރުން ކަންތައްތައް ކުރާނީ ރަނގަޅަށް ގެންނަވާ.ބަފަލުތަކަށްަ މަރުހަބާ ކިޔަން ސިކުޑިތަގަޢްޔަރު ވެފައި ތިބި ވަގުންކޮޅު އެކަހަލަކޮމިމްޓުކުރާނެ\nމެއި 5, 2021 15:59\nތިމާވެށި މިނިސްޓަރު ޝައުނާ އަކީ ކޮރަޕްޝަންގެ ބޮޑު ތުހުމަތެއް ކުރެވޭ މީހެއޭ މިހާރުން މިހާރަށް އިސްތިއުފާ ދޭންވީއޭ ތަމެން އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nމެއި 5, 2021 17:21\nދިވެހިރަާޖެ އަާއި ދިވެހިން ދެކެ އެއްވެސް ކުލުނެއް ހުރިއްޔަާ އިބްރަާހިމް މިހަާރުން މިހަާރައް އިސްތިއުފަާދިީ\nމެއި 5, 2021 17:37\nޓުވިޓާ ކުދިންކޮޅަށް މަގާމުކޮޅުބަަހާލަނީ ދޯ..\nމެއި 5, 2021 19:31\nފެންވަރާކައް ނުވޭތަ އަދިވެސް.\nމެއި 5, 2021 19:39\nތަމެންނަށް ތިމާވެށި މިނިސްޓަރު ހައްގު ވަނީ އެއީ ކޮން ގޮތަކުންތޭ މަމެން ތަމެން ގާތުން އަހާލަން ބޭނުންވެއޭ ތަމެންނަކީ ސޮފްޓް ވެއަރ އިންޖިނިއަރެއް ނޫނޭ ތަމެންނަކީ ތިމާވެއްޓޭ އެއް ނޫނޭ ތަމެންނަކީ ހަކަތައޭ އެއް ނޫނޭ ދެން ތަމެން ކޮން ގޮތަކުން ކުފޫ ހަމަވޭތޯ މަމެން ތަމެން ގާތުން ސާފުކޮށްލަން އެބަ ބޭނުންވެއޭ ތަމެން ބުނެދެގަ މަމެންނަށް މިކަން ބުނެދޭން ނުޖެހޭނެއޭ އެހެންތޭ ހާދަ ހެއްވައޭ ދޯ ހެއްވާ މިނިސްޓަރު ދޯ...\nމެއި 5, 2021 19:46\nތަމެން ތިމާވެށި މިިނިސްޓަރު ކަމާއި ހަވާލުވާން ޖެހޭނީ އޭސީސީގައި އޮތް ތަމެންގެ ބިޔަ ބޮޑު ކޮރަޕްޝަންގެ މައްސަލަ ގަނޑު ނިމުމުމުންނޭ ތަމެން ކޮރަޕްޓް ސިފަތައް ނުފިލުވާ ތިމާވެށި މިިނިސްޓްރީ އަށް ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި ނުވަންނާތި\nމެއި 5, 2021 19:59\nތިޔައީ ދުނިޔޭގައިވާ އެންމެ ރިލޭޓެޑް ދެ މަސައްކަތް. ވީމާ ތިހާ މޮޅައް ބަޔަކަށް ގުޅުވާލެވޭނީ. ރޯނު އެދުރު ސަރުކާރު.\nމެއި 5, 2021 20:10\nތިމާވެށި މިނިސްޓްރީ ތެރެއަށް ތިން ވުޒާރާ ޖަމާކޮށްގެން އަދި ކަމުގެ އެއްވެސް ތަޖްރިބާ އެއް ނެތް މީހަކާއި އެމިނިސްޓްރީ ހަވާލު ކުރުމުން އެމިނިސްޓްރީ ބޮއްސުން ލައިގެން ގޮސް ރައްޔިތުންނަށް ދޭން ޖެހޭ އެއްވެސް ޚިދްމަތެއް ނުދެވޭނެއޭ މިހާރު ވެސް އާންމު ރައްޔިތުންނާއި އެންމެ ދުރުން މަސައްކަތް ކުރާ މިނިސްޓްރީ އަކީ އެއީ ތިމާވެށި މިނިސްޓްރީ ކަމަށްވާއިރު އެކަމުގެ ތަޖްރިބާ އެއް ނެތް މީހަކަށް މިނިސްޓަރު ކަން ދިނުން އެއީ ރިޔާސީ ނިޒާމު އޮޅާލަން ޖެހޭ އެންމެ ބޮޑު މައްސަލައަކީ ތަމެން ދެން އިސްތިއުފާ ދޭންވީއޭ...\nމެއި 5, 2021 20:18\nޒީރޯ ޓޮލަރެންސް ވަރަށް ސާފުކޮށް ފެނޭ\nމެއި 5, 2021 21:33\nދިވެހިންނަކި ފުޅިމަދު އުނގު ރިއަށް ދޫނުކު ރާ ވަ ރުގެ ބައެއް.\nތިއިން މީހަކަށް މާދަމާ އަުއްތަމަ ފަނޑިޔާ ރުކަން ދީފިއޭ ބުންޏަސް އަޖައިބަކަށް ނުވަނެ\nމެއި 6, 2021 14:44\nހާދަ ލޯބި މަންޖެއެކޭ. އަލިފް ހާ.


ބޭރުގައި އުޅޭ ދިވެހިންނަށް ބައެއް މާއްދާތަށް އޮންލައިންކޮށް ކިޔަވައިދޭން ފަށަނީ | | Sangu News\nބޭރުގައި އުޅޭ ދިވެހިންނަށް ބައެއް މާއްދާތަށް އޮންލައިންކޮށް ކިޔަވައިދޭން ފަށަނީ\n11 އޮކްޓޯބަރ 2020 - 19:39\nރާއްޖެއިން ބޭރުގައި ދިރިއުޅޭ ދިވެހިންނަށް އިސްލާމް، ދިވެހި، އަދި ޤުރުއާން ފަދަ މާއްދާތައް އޮންލައިންކޮށް ކިޔަވައިދިނުމާ ގުޅޭގޮތުން ކަމާގުޅޭ ފަރާތްތަކާ ބައްދަލުކުރައްވާ، މަޝްވަރާކުރައްވައިފިއެވެ.\nމިއަދު މެންދުރުފަހު ރައީސް އޮފީހުގައި ބޭއްވެވި މި ބައްދަލުކުރެއްވުމުގައި ވާހަކަފުޅު ދައްކަވަމުން ނައިބު ރައީސް ވަނީ، ރާއްޖެއިން ބޭރުގައި ދިރިއުޅޭ ދިވެހި ދަރިވަރުންނަށް ދިވެހި ބަހާއި ޤުރުއާން އަދި އިސްލާމް ފަދަ މާއްދާތައް ކިޔަވައިދިނުމުގެ މުހިންމުކަމާއި، ދިވެހިންގެ އާދަކާދައާއި ސަޤާފަތަށް އެކުދިން އަހުލުވެރިކުރުމުގެ މުހިންމުކަން ފާހަގަކުރައްވާފައެވެ.\nނައިބު ރައީސް ފައިޞަލް ނަސީމާއި، އެޑިއުކޭޝަން މިނިސްޓަރ ޢާއިޝަތު ޢަލީއާއި، އިސްލާިމް މިނިސްޓަރރ އަޙްމަދު ޒާހިރާއި، ދިވެހިބަހުގެ އެކެޑަމީގެ ރައީސް އަޝްރަފު ޢަލީއާއި، ރައީސް އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ ޑޮކްޓަރ މުޞްޠަފާ ލުޠުފީގެ އިތުރުން ނޭޝަނަލް އިންސްޓިޓިއުޓް އޮފް އެޑިއުކޭޝަންއާއި، ކީރިތި ޤުރުއާނާބެހޭ ޤައުމީ މަރުކަޒުގެ އިސްވެރިންނާއެކު މި މަޝްވަރާތައް ކުރިއަށްގެންގޮސްފައި ވަނީ، ރައީސް އޮފީހުގައެވެ.\nއަދި މިކަން ޙާޞިލުކުރުމަށް ކަމާގުޅޭ އިދާރާތައް ގުޅިގެން މަސައްކަތްކޮށްދެއްވުމަށް މި ބައްދަލުކުރެއްވުމުގައި ނައިބު ރައީސް އެދިވަޑައިގެންނެވިއެވެ.\nމި ބައްދަލުކުރެއްވުމުގައި ބައިވެރިވެވަޑައިގެންނެވި ބޭފުޅުން ވަނީ ބޭރު ޤައުމުތަކުގައި ދިރިއުޅޭ ދިވެހި ދަރިވަރުންނަށް މި މާއްދާތައް ކިޔަވައިދިނުމުގެ މަސައްކަތް ފެށުމަށް އެ އިދާރާތަކުން ކުރަންޖެހޭ އިންތިޒާމުތައް ކުރިއަށް ގެންދަވާނެކަމުގައި ވިދާޅުވެފައެވެ.\nއަމާޒަކީ އަންހެނުންނަށް ރައްކާތެރި މާހައުލެއް މުޖުތަމައުގައި ޤާއިމުކޮށްދިނުން - ނައިބު ރައީސް\n"އަމާޒަކީ ކޮންމެ ކުއްޖަކީ ވެސް ރައްކާތެރި މާޙައުލެއްގައި ބޮޑުވާ ކުއްޖެއްކަން ކަށަވަރުކުރުން"\nޑައިބެޓިސް ސޮސައިޓީގެ ބޭފުޅުންނާ ނާއިބު ރައީސް ބައްދަލުކުރައްވައިފި


އަތާއި،ފައި، އަދި އަނގައިގެ ބަލި - ވިކިޕީޑިއާ\nއަތާއި،ފައި، އަދި އަނގައިގެ ބަލި\nއަތާއި،ފައި، އަދި އަނގައިގެ ބަލި (އިނގިރޭސި ބަހުން: Hand, foot، and mouth disease )އަކީ ވައިރަސް އަކުން ޖެހޭ ގައިން ގަޔަށް އަރާ ބައްޔެކެވެ. މިއީ ކުޑަކުދިންނަށް ފަސޭހައިން ޖެހޭ ބައްޔެކެވެ. މިބަލި ޖެހުމުން އަނގައިގެ ތެރޭގައި ފޮޅުނަގާ ފާރުވެ، އަތްތިލަ އަދި ފައިތިލައިގައި ކުދިކުދި ފެން ބިހި ތަކެއް ނަގާނެއެވެ.\n1 ބަލި ޖައްސާ ޖަރާސީމް\n2 ބަލި ފެތުރުން\n3 ބަލިޖެހުމުން ވާގޮތް އަދި ބަލީގެ އަލާމާތްތައް\n3.1 ފެންނަ އަލާމާތްތައް\n4 ބަލީގެ ނުރައްކާ\n5 ބަލިން ރައްކާތެރިވުން\nބަލި ޖައްސާ ޖަރާސީމް[އުނިއިތުރު ގެންނަވާ]\nއަތާއި، ފައި، އަދި އަނގައިގެ ބަލި ޖައްސާ ޖަރާސީމަކީ ކޮކްސަކީ އޭ ވައިރަސް، ކޮކްސަކީ ބީ ވައިރަސް، އަދި އެންޓީރޯވައިރަސް 71 އެވެ. މި3ވައިރަސް އަކީ ވެސް އެންޓީރޯވައިރަސްގެ ގުރޫޕްގައި ހިމެނޭ ވައިރަސް ތަކެކެވެ. މީގެ ތެރެއިން ރާއްޖޭގައި އުޅޭކަމަށް ލަފާކުރެވެނީ ކޮކްސަކީ ވައިރަސް އޭ 16 ވައިރަސް އެވެ.\nބަލި ފެތުރުން[އުނިއިތުރު ގެންނަވާ]\nއަތާއި،ފައި، އަދި އަނގައިގެ ބަލި ޖެހިފައިވާ ކުއްޖެއްގެ އަރިދަފުސް، ކުޅު، އަދި ފޮޅުން ނިކުންނަ ދިޔައިގައި މިޖަރާސީމް ހުންނާނެއެވެ. ބަލީގެ ފުރަތަމަ ހަފްތާގެ ތެރޭގައި ގިނަ އަދަދަކަށް ކުއްޖާގެ ނަޖިހުގައި މިޖަރާސީމް ހުންނާނެއެވެ. މިހެންކަމުން ސާފުތާހިރުކަން ކުޑަވެއްޖެނަމަ ހެޔޮ ހާލުގައި ތިބި ކުދިންގެ އެތެރެހައްޓަށް ކާބޯތަކެތީގެ ޒަރީޢާއިން މިޖަރާސީމް ފަސޭހަ ކަމާއެކު ވާޞިލް ވެއެވެ. ކެއްސާ ކިބިހި އަޅާއިރު ވައިގެ ތެރެއަށް ނިކުންނަ ތަކެތީގައި ވެސް މިޖަރާސީމް ހުރެއެވެ.\nބަލި ފެތުރެނީ ބަލިޖެހިފައިވާ ކުއްޖެއްގެ ކުޅު، ބޮޑުކަމުދާ ތަކެތި، އަރިދަފުސް، އަދި ގައިގާ ނަގައިފައިވާ ބިހިފަދަ ތަކެތިން ބޭރުވާ ދިޔައިގެ ޒަރީޢާއިންނެވެ. މިހެން ދިމާވާ ސަބަބަކީ އެތަކެތި ވައިގެ ތެރެއަށް ފެތުރުމުން ވައިގެ ޒަރީޢާއިން އަނެކާގެ ހަށިގަނޑަށް ވާޞިލްވެ ބަލިޖެހުމެވެ. ބަލީގެ ޖަރާސީމް ހޭކިފައި ހުންނަ ތަންތަނުގައި އަތްލެވިގެން ނުވަތަ ގެންގުޅޭ ތުވާލި، ބާލީސް، ރަޖާ ، މޭޒު، ގޮނޑި، ފަދަ ތަކެތީގައި ހޭކިފައި ހުންނަ ޖަރާސީމުން ބަލި ފެތުރެއެވެ.\nބަލިޖެހުމުން ވާގޮތް އަދި ބަލީގެ އަލާމާތްތައް[އުނިއިތުރު ގެންނަވާ]\nޖަރާސީމު ހަށިގަނޑަށް ވާޞިލްވުމާއި ބަލީގެ އަލާމާތްތައް ފެނުމާއި ދެމެދު 3-7 ދުވަހާއި ދެމެދުގެ މުއްދަތެއް ނަގައެވެ. އެންމެ ފުރަތަމަ ފެންނަ އަލާމާތަކީ ހުންއައުން އެވެ. އެއަށްފަހު ކަރު އަދި އަދި އަނގައިގައި ރަތްކޮށް ހުންނަ ކުދި ބިހިތަކެއް ނަގާ ފާރުކޮޅު ތަކަކަށް ބަދަލުވެއެވެ. މިފޮޅުތައް ދުލުގައި ކޮލުގައި އަދި ތުންފަތު އެތެރޭގެ ދުލިފަށުގައި ، ހިރުގަނޑުގައި އަދި މަތީ ތަލީގައި ފެންނަށް ހުންނާނެއެވެ.\nދެދުވަހެއްގެ ތެރޭގައި އަތްތިލައިގައި އަދި ފައިތިލައިގައި ކުދިކޮށް ހުންނަ ރަތްބިހިތަކެއް ނަގާ ކުދިކުދި ފެން ބިހިތަކަކަށް ބަދަލުވެއެވެ. މިބިހިތައް ފޫކޮޅުގެ މަސްގަނޑުގަޔާއި، އުޅަބޮށީގައި ވެސް ނަގާފާނެއެވެ.\nއާންމު ގޮތެއްގައި ބަލި ޖެހެނީ5އަހަރުން ދަށުގެ ތުއްތު ކުދިންނަށެވެ.\nފެންނަ އަލާމާތްތައް[އުނިއިތުރު ގެންނަވާ]\nކަރުތެރެފާރުވުން އަދި ކަރުގައި ރިހުން\nގައިގައި ރިހުން، ބޮލުގައި ރިހުން، އަދި ބަނޑުގައި ރިހުން\nދޫ އަދި އަނގައިގެ ތެރޭގައި ފޮޅުތަކެއް ނަގައި ފާރުވުން : ދޫ، ތުންފަތުގެ އެތެރެފުށް، ކޮލުތެރެ، ހިރުގަނޑު އަދި މަތީ ތަލީގައި މިފޮޅުތައް ފެންނަން ހުރެއެވެ.\nއަތްތިލަ، ފައިތިލައިގައި ރަތްކުލައިގައި ހުންނަ ފޮޅުތަކެއް ނެގުން. މިފޮޅުތަކުގައި އަތްލުމުން ތަދުވާނެއެވެ.\nއަތްތިލަ އާއި ފައިތިލައިގައި ކުދިކުދި ބިހިތަކެއް ނެގުން\nފައި އަދި ފޫކޮޅު މަސްގަނޑުގައި ބިހިނެގުން\nހުންއައިސް ފިޓްޖެހޭ ކުއްޖެއްނަމަ ފިޓްޖެހޭގޮތްވުން ނުވަތަ ފިޓްޖެހުން\nއަނގައިގައި ފާރުވެފައިވާ ތަންތަނަށް ތަދުވުން : މީގެ ސަބަބުން ކުޑަކުދިންނަށް އެއްޗެތި ދިރުވަން އުދަގޫވެ، ވަރުދެރަވާގޮތްވެއެވެ. މިފަދަ ޙާލަތެއްގައި ނަމަ ޑޮކްޓަރާއި މަޝްވަރާކުރަންވާނެއެވެ.\nވައިރަސް ގެ ޒަރީޢާއިން ސިކުނޑިއަށް އަދި ހިތުގެ މަސްގަނޑަށް އަސަރުކުރުން\nބަލިވެ އިންނަތާ ފުރަތަމަ ދުވަސްކޮޅު މިބަލިޖެހިއްޖެނަމަ :-\nދަރިފުޅު ބޮޑުވާންވީވަރަށް ބޮޑުނުވުން\nމިބައްޔަކީ އިތުރު މައްސަލަތަކާއި ކުރިމަތިނުވާނަމަ ދެތިން ހަފްތާގެ ތެރޭގައި ރަގަޅުވާ ބައްޔެކެވެ.\nހުންގަދަވުމުން ބައެއް ކުދިން ފިޓްޖެހުން ކުރިމަތި ވެއެވެ. ނަމަވެސް ގިނަ ފަހަރު މިބައްޔަކީ ކުރުމުއްދަތެއްގެ ތެރޭގައި އެހެން މައްސަލަތަކެއް ކުރިމަތި ނުވެ މުޅިން ފަސޭހަވާ ބައްޔެކެވެ. ދެވަނަ ފަހަރު މިބަލި ޖެހުމަކީ އެކަށީގެންވާ ކަމެކެވެ.\nފާޚާނާ ބޭނުންކުރުމަށްފަހު ( ނެޕީ ބަދަލުކޮށްފައި ވެސް ) ސައިބޯނިލައިގެން ރަގަޅަށް އަތްދޮންނާށެވެ.\nކާއެއްޗެތި ތައްޔާރުކުރުމުގެ ކުރިން އަދި ކެއުމުގެ ކުރިން ( ކާންދިނުމުގެ ކުރިން ) ސައިބޯނި ލައިގެން ރަގަޅަށް އަތްދޮންނާށެވެ. ގޭތެރޭގައި ކުޑަކުދިންނާއި ބޮޑެތި މީހުން އަތްލާ އުޅޭތަންތަން ( އަދި ތުއްތު ކުދިން އަގަޔަށްލާ ތަކެތި ) ބްލީޗް އަޅާފައި ހުރި ފެންފޮދަކުން ދޮވެ ސާފުކޮށްފައި ބަހައްޓާށެވެ.\nތުއްތު ކުދިންނަށް ސާފުތާހިރު ކަމުގެ މުހިއްމުކަން ދަސްކޮށްދޭށެވެ. އަނގަޔަށް އަތްލުން ފަދަ ކަންތައް ހުއްޓުވޭތޯ މަސައްކަތްކުރާށެވެ.\nހުން އަންނަކުދިން ނުވަތަ ބަލީގެ އަލާމާތްތައް ހުރި ކުދިން ސުކޫލަށް ނުފޮނުވާށެވެ. ސުކޫލަށް ފޮނުވާނީ އަނގައިގައި ހުރި ފާރު ރަގަޅުވުމުންނެވެ.\nބަލިކުއްޖަކު ގެންގުޅޭ ބެލެނެވެރިން މަސައްކަތު ނިކުތުން އެއީ ރަގަޅު ކަމެއްނޫނެވެ.\nބަލިޖެހިފައިވާ ކުދިން ވީވަރަކުން ވަކިން ގެންގުޅުން: ބަލި އިތުރަށް ފެތުރުނަ ނުދިނުމަށްޓަކައި ބަލިޖެހިފައިވާ ކުދިން އެހެންކުދިންނާއި ވަކިން ގެންގުޅުން މުހިއްމެވެ. ބަލި ރަގަޅުވަންދެން ސުކޫލް އަށާއި، އެހެންކުދިންގެ ތެރެއަށް ނުފޮނުވައި ގެންގުޅުން ރަގަޅެވެ.\nއެހެންމީހުންނަށް ޖަރާސީމް ވާޞިލްވާނެ ފަދަ ގޮތްތަކާއި ދުރުހެލިވެ އުޅުން: ފާޚާނާއަށްދިއުމާއި، ނޭފަތްފޮޅުން، ނެޕީބަދަލުކުރުން، ފަދަ ކަންތައްތަކަށް ފަހު ސައިބޯނިލައިގެން ރަގަޅަށް އަތްދޮވުން،.ޖަރާސީމް އަތުގައި ހުރެ ތަންތަނުގައި އަތްނުލުން ފަދަ ކަންކަމަށް ސަމާލުވުން މުހިއްމެވެ.\nގެންގުޅެ ތަކެތި ސާފުތާހިރުކޮށް ބެލެހެއްޓުން\nސާފުތާހިރުކަމަށް ބާރުއެޅުން: ކުއްޖާ ބަލިން ރަގަޅުވި ނަމަވެސް ވައިރަސް މަހެއްހާ ދުވަސްވަންދެން ބޮޑުކަމުދާ ތަކެތީގައި ހުރެއެވެ. އެހެންކަމުން ސާފުތާހިރުކަމަށް ސަމާލުކަން ދޭންވާނެއެވެ.\nއަތާއި، ފައި، އަދި އަނގައިގެ ބައްޔަށް ވަކި ޚާއްޞަ ފަރުވާއެއް ނޯވެއެވެ. ވައިރަސް ގެ ސަބަބުން ޖެހޭ ބަލިބައްޔަކީ ރަގަޅުވާން ނަގާ މުއްދަތު ހަމަވުމުން އަމިއްލައަށް ރަގަޅުވާނެ ބަލިބައްޔެވެ. ވީމާ މިބައްޔަށް އިތުރު ބޭހެއް ދިނުން ބޭނުމެއް ނުވެއެވެ. ބަލިވެއްޖެނަމަ ސަމާލުކަންދޭންޖެހޭ ކަންތައްތައް ތިރީގައި މިވަނީ އެވެ.\nގިނަގިނައިން ދިޔާތަކެތި ދިނުން: އެގޮތުން ދިޔާތަކެތި ފިނިކޮށްފައި އެތިފޮދުން ދިނުން. ކުޑަކޮށް ފިނިތަކެތި ދިނުމުން އަނގަޔަށް ފަސޭހަވާނެއެވެ.\nހުން މަޑުކުރުމަށް ޕެނަޑޯލް ބޭނުންކުރުން، އަދި ހުން ގަދަވާނަމަ ގައިގައި ފެންފޮތި ހޭކުން\nކާންދިނުމުގައި ފަސޭހައިން ދިރުވޭގޮތަށް ހުންނަ ކާތަކެތި ދިނުން: އެގޮތުން ފިނިކޮށްފައި ހުންނަ ޔޮގަޓް، ކަސްޓަޑު، ކިރު ފަދަ ހަފަން ނުޖެހޭ ސާދާތަކެތި ދިނުން\nއިރުއިރުކޮޅުން ފިނި ލޮނުފެން ފޮދަކުން އަނގަތެރެ ދޮވެ ސާފުކުރުން\nހުތް އެއްޗެތި ދިނުމުން އަނގަ ކަރާނެއެވެ. ފޮޅުތައް ތުއްވުން އެއީ ރަގަޅު ކަމެއް ނޫނެވެ.\nއެއްވެސް އެންޓިބަޔޮޓިކް އެއް ނުވަތަ އެންޓި ވައިރަލް އެއް ބޭނުންކުރުން ރަގަޅެއް ނޫނެވެ.\nސެންޓަރސް ފޯރ ޑިޒީސް ކޮންޓްރޯލް އެންޑް ޕްރިވެންޝަން، ހޭންޑް ފުޓް އެންޑް މައުތް ޑިޒީސް


Vaccine yageeneh noon, ahareh ves vedhaane: WHO | Mihaaru\nޑަބްލިއުއެޗްއޯގެ ޑިރެކްޓަރު ޖެނެރަލް ޓެޑްރޯސް. --ފޮޓޯ:ރޮއިޓާސް\nވެކްސިން ޔަގީނެއް ނޫން، އެކަމަށް އަހަރެއް ވެސް ނަގައިފާނެ: ޑަބްލިއުއެޗްއޯ\n26 ޖޫން 2020 - 15:17 13 comments\nޖެނީވާ (ޖޫން 26) - ކޮރޯނާވައިރަހަށް ކާމިޔާބު ވެކްސިނެއް ސައެންސްވެރިންނަށް އުފެއްދޭނެކަން ޔަގީން ނުވާ ކަމަށާއި ވެކްސިނެއް އުފެއްދި ނަމަވެސް އެކަމަށް މަދުވެގެން އަހަރެއްހާ ދުވަސް ނަގާނެ ކަމަށް ދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯ އިން ބުނެފި އެވެ.\nޑަބްލިއުއެޗްއޯގެ ޑިރެކްޓަރު ޖެނެރަލް ޓެޑްރޯސް އަދަނޮމް ގެބްރެޔެސުސް ވިދާޅުވީ ވެކްސިނެއް އުފައްދައިފި ނަމަ އެއީ އެންމެންނަށް ވެސް ލިބޭނެ އެއްޗަކަށް ވާނެ ކަމަށެވެ.\n"އުއްމީދަކީ ވެކްސިނެއް ލިބުން. ލަފާ ކުރެވޭ ގޮތުން އެކަމަށް މަދުވެގެން އަހަރެއް ނަގާނެ. އެއީ ސައެންސްވެރިން ވެސް ބުނާ ވާހަކަ އަކީ،" ޔޫރަޕިއަން ޕާލަމެންޓުގެ ހެލްތު ކޮމިޓީއާ އެކު ބޭއްވި ވީޑިއޯ ކޮންފަރެންސެއްގައި ޓެޑްރޯސް ވިދާޅުވި އެވެ. "ކޮރޯނާވައިރަހަށް އަދި ވެކްސިނެއް ނުހޯދޭ. މި ފަހަރު ވެކްސިނެއް ހޯދިއްޖެ ނަމަ އެ ވާނީ ފުރަތަމަ ވެކްސިނަށް."\nއޭނާ ވިދާޅުވީ ކޮރޯނާވައިރަހަށް ވެކްސިނެއް އުފެއްދުމަށް 100 އަށް ވުރެ ގިނަ ކުންފުނިން މަސައްކަތް ކުރަމުން އަންނަ ކަމަށެވެ.\nކޮރޯނާވައިރަހުގެ ހާލަތު މުޅި ދުނިޔޭގައި ވެސް އަދިވެސް ގޯސްވަމުން އަންނަ ކަމަށާއި ބަލީގައި މަރުވި މީހުންގެ އަދަދު މި ހަފުތާގައި ފަސް ލައްކަ އަށް އަރައި ޕޮޒިޓިވްވި މީހުންގެ އަދަދު 10 މިލިއަނަށް އަރާނެ ކަމަށް ޑަބްލިއުއެޗްއޯ އިން ލަފާކޮށްފައިވެ އެވެ. ޚާއްސަކޮށް ޔޫރަޕުގައި ޕޮޒިޓިވް ކޭސްތައް އިތުރުވެފައިވާ ކަމަށް ވެސް ޑަބްލިއުއެޗްއޯ އިން ބުނެފައިވެ އެވެ.\nޔޫރަޕުން މިހާތަނަށް ވަނީ 2,372,079 މީހުން ކޮރޯނާވައިރަހަށް ޕޮޒިޓިވްވެ 189,493 މީހުން މަރުވެފަ އެވެ.\n"ވައިރަހަށްވުރެ ބޮޑު ބިރަކީ އެއްބައިވަންތަކަން ނެތުން"


"21 ވަނަ ޑާކާ އިންޓަރނޭޝަނަލް ފިލްމު ފެސްޓިވަލް" ގައި ބައިވެރިވުމުގެ ފުރުޞަތު\nބަންގްލަދޭޝްގެ ރެއިންބޯ ފިލްމު ސޮސައިޓީ އިން އިންތިޒާމްކޮށްގެން 2023 ވަނަ އަހަރުގެ ޖެނުއަރީ 14 ން 22 ށް ބޭއްވުމަށް ހަމަޖެހިފައިވާ "21 ވަނަ ޑާކާ އިންޓަރނޭޝަނަލް ފިލްމު ފެސްޓިވަލް" ގައި ބައިވެރިވުމަށް ދިވެހިރާއްޖެ އަށް ދައުވަތު ދެއްވާ މިފެސްޓިވަލްގެ ސެގްމެންޓެއް ކަމުގައިވާ "ވެސްޓް މީޓްސް އީސްޓް ސްކްރީންޕްލޭ ލެބް" އަށް ހުށަހެޅުމަށް ފީޗަރ ފިލްމު ލެންތްގެ ފިކްޝަން ޕްރޮޖެކްޓެއް ފޮނުވުމުގެ ފުރުޞަތު ވަނީ ލިބިފައެވެ.\nއެގޮތުން ފިކްޝަން ޕްރޮޖެކްޓް 30 ޖޫން 2022 ގެ ކުރިން [email protected] އަށް މެއިލް ކުރައްވާ [email protected] އަށް ކޮޕީ ކުރެއްވުން އެދެމެވެ. މިއިޢުލާންއާއެކު ރެއިންބޯ ފިލްމު ސޮސައިޓީ އިން ފޮނުއްވާފައިވާ ނޯޓް ހިމަނާލެވިފައިވާނެއެވެ.\nސުންގަޑި: 30 ޖޫން 2022 00:00


Equatorial Guinea ge huvafenee dhathuru kuriyah, Penalty gai Mali balikoh Mali quarter ah - One Online\nއެކުއެޓޯރިއަލް ގީނީން އުފާފާޅުކުރަނީ --- ފޮޓޯ/ ގެޓީ\nއެފްރިކަން ކަޕް އޮފް ނޭޝަންސް (އެފްކޯން)ގެ ކުއާޓާ ފައިނަލް ފަހު ޖާގަ އެކުއެޓޯރިއަލް ގީނީގެ ހޯދައިފިއެވެ.\nއެކުއެޓޯރިއަލް ގީނީން 2015 ވަނަ އަހަރަށް ފަހު ފުރަތަމަ ފަހަރަށް އެފްކޯންގެ ކުއާޓާ ފައިނަލަށް ދިޔައީ ރޭ ޕެނަލްޓީގައި މާލީ ބަލިކޮށްގެންނެވެ. ގްރޫޕް ސްޓޭޖުން އެންމެފަހުގެ ޗެމްޕިއަން އަލްޖީރިއާ ކަޓުވާލައިފައި ގަދަ 16 އަށް ދިޔަ އެކުއެޓޯރިއަލް ގީނީއަށް ރޭގެ މެޗުގައި މޮޅު ކުޅުމެއް ދެއްކީ އުމުރުން 20 އަހަރުގެ ގޯލްކީޕަރު ޖީސަސް އޮވޯނޯއެވެ.\nމެޗު 0-0 އިން ޖެހި ޕެނަލްޓީގައި އޮވޯނޯގެ ދެ ސޭވްއެއް ފެނިގެން ގޮސްފައިވާ އިރު، މާލީގެ މައްޗަށް އެކުއެޓޯރިއަލް ގީނީން ކުރި ހޯދީ 6-5ގެ ނަތީޖާއަކުންނެވެ.\nފީފާ ރޭންކިންއަށް ބަލާ އިރު، އެކުއެޓޯރިއަލް ގީނީ އަށްވުރެ 61 ދަރަޖަ މަތީގައި މާލީ އޮތް އޮތުންވީ ރޭގެ މެޗުގެ ނަތީޖާގެ ހައިރާންކަން ބޮޑުވި ސަބަބަށެވެ. މެޗުގައި މާލީން ހަލުވު ޕާސިން ކުޅުމެއް ކުޅުނު އިރު، އާރްބީ ލެއިޕްޒިގްގެ ތަރި އަމަޑޫ ހައިޑާރާއަށް ލިބުނު ފުރުސަތުގައި އޭނާއަށް ރަނގަޅަށް ބޯޅަ ފޮނުވާލެވިފައެއް ނުވެއެވެ.\nދެވަނަ ހާފަށް ނުކުމެ މާލީންވެސް ފުރުސަތު ތަނަވަސް ކުރިއެވެ. ރެޑްބުލް ސާލްސްބާގަށް ކުޅޭ މުހައްމަދު ކަމާރާއަށް ލިބުނު ފުރުސަތު އޭނާ ނަގާލި އިރު، މޫސާ ޖެނެޕޯގެ ހަމަލާ ދިޔައީ އަރިމަތިން ބޭރަށެވެ. މެޗުގެ 120 މިނެޓު ހަމަވި އިރު، އެންމެ ހަމަލާއެއް ގޯލަށް އަމާޒުވެގެން ދިޔަތަން ފެނުނު އިރު، ޕެނަލްޓީއަށް ގޮސް، ފުރަތަމަ ޖެހި ފަސް ޕެނަލްޓީގެ ތެރެއިން ކޮންމެ ގޯލްކީޕަރަކުވެސް އެއް ޕެނަލްޓީ މަތަކުރި އެވެ.\nފަހު ޕެނަލްޓީއާ ހަމައަށް ގޮސް އޮވޯނޯ މަތަކުރީ ފްލައޭ ސަކޯ ޖެހި ޕެނަލްޓީއެވެ. މާލީއަކީ މެޗަށް ފެވަރިޓުން ނަމަވެސް އެކުއެޓޯރިއަލް ގީނީވީ ސަޕްރައިޒް ޓީމަކަށެވެ. ކުއާޓާގައި އެޓީމަށް ނުކުންނަން ޖެހޭނީ ވަރުގަދަ ސެނެގާލާ ދެކޮޅަށެވެ.


ތަންތަނުގައި ހުޅު ޖަހައި ގެއްލުން ދެނީ އިދިކޮޅު ފަރާތްތަކުން ކަމަށް ޕީޕީއެމްގެ އިސް ބައެއް ބޭފުޅުން ވިދާޅުވެ، ރޭ ޕީޕީއެމްގެ ޖަގައިގެ އަލިފާނުގެ ހާދިސާ ހިންގީ ވެސް އިދިކޮޅު...\nއެތައް ހާސް ބަޔަކު އެއްވެފައިވާ މުޒާހަރާއެއް ރޫޅާލުން ފުލުހުންނަށް މާ ބޮޑު ކަމަކަށެއް ނުވެ އެވެ. ނަމަވެސް ދެތިން މީހުންގެ ގުރޫޕަކުން ނުކުމެ މާރާމާރީ ހިންގުން ހުއްޓުވައެއް ނުލެވެ...\nމައުމޫން ބާޣީއަކަށް ހަދައި އަނިޔާދެނީ ރައީސް ޔާމީން\n"މައުމޫން ބާޣީއަކަށް ހެދުމަކީ ނަޝީދުގެ ހުވަފެނެއް"\nMarch 19, 2018 101\nއިބޫ ދޫކޮށްލި ކަމަށް ނިހާން ވިދާޅުވުމުން ކަންބޮޑުވެއްޖެ\nރާއްޖެ އައިސް އުޅޭ އިންޓަ ޕާލަމެންޓްރީ ޔޫނިއަން (އައިޕީޔޫ)ގެ ވަފުދާ ބައްދަލުކުރައްވައި، އެމްޑީޕީ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ޖަލުން "ދޫކޮށްލި" ކަމަށް ޕީޕީއެމް މެމްބަރު އަހުމަދު ނިހާން ވިދާޅުވުމުން އެމްޑީޕީން ކަންބޮޑުވުން ފާޅުކުރައްވައިފި އެވެ.\nޕްރޮސެކިއުޓާ ޖެނެރަލް އައިޝަތު ބިޝާމުގެ އިތުބާރު ނެތް ކަމުގެ މައްސަލައެއް ރައްޔިތުންގެ މަޖިލީހަށް ހުށަހެޅުމަށް ވެރިކަންކުރާ ކޯލިޝަނުން މަސައްކަތް ނުކުރާ ކަމަށް ޕީޕީއެމްގެ...\nއަދީބު ގަނެދިން ގަޑިއެއް ނޯންނާނެ: ނިހާން\nކުރީގެ ނައިބު ރައީސް އަހުމަދު އަދީބާ ގާތް ގުޅުމެއް ބޭއްވި ދުވަސްވަރު ގަޑި އާއި އަގު ބޮޑު ހަދިޔާތަކެއް ލިބުނު ކަމަށް ބައެއް ފަރާތްތަކުން ވާހަކަދެއްކި ނަމަވެސް، އެމަނިކުފާނު ގަނެދެއްވި ގަޑިއެއް ނޯންނާނެ ކަމަށް ވިލިމާފަންނު ދާއިރާގެ މެމްބަރު އަދި ޕީޕީއެމްގެ ޕީޖީ ލީޑަރު އަހުމަދު ނިހާން މިއަދު ވިދާޅުވެއްޖެ އެވެ.\n"ނިމެނީ، ނިމެނީ، ބަޣާވާތް ނިމެނީ" ކަމަށް ވިދާޅުވެ، ވިލިމާލެ ދާއިރާގެ މެމްބަރު އަހުމަދު ނިހާން، ދިއްގަރު ދާއިރާގެ މެމްބަރު އަހުމަދު ފާރިސް މައުމޫނަށް މިރޭ ރައްދު ދެއްވައިފި އެވެ.\nރާއްޖޭގެ ޖަލުގައި ތިބެންޖެހޭ މީހުންގެ އަދަދު އެއީ އެހެން ގައުމުތަކުގެ ސަފީރުންނަށް އެނގެން ޖެހޭ އެއްޗެއް ނޫން ކަމަށް ވިދާޅުވެ، އެމެރިކާ ސަފީރަށް ޕީޕީއެމްގެ ޕާލިމެންޓްރީ ގްރޫޕްގެ ލީޑަރު އަހުމަދު ނިހާން މިއަދު ރައްދު ދެއްވައިފަ އެވެ.\nއަދުރޭ އަށް ޖެނެރަލެއްގެ ނަން ދީފިން: ނިހާން\nރާއްޖޭގެ ސިޔާސީ ދާއިރާގެ އިދިކޮޅުގައި ތިބި މީހުންނާ ބެހޭ ގޮތުން ޕީޕީއެމްގެ ނައިބް ރައީސް އަދި ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ (އަދުރޭ) ދައްކަވަމުން ގެންދަވާ...


Nimaal Kureege Hadhaan Thakaai Mihaaruge Haalathu, hulhuvaalevifaivaa Sitee Akun Raees Ah! - Vaguthu\nނިމާލް ކުރީގެ ހަނދާންތަކާއިއެކު، މިހާރުގެ ހާލަތު ހުޅުވާލެވިފައިވާ ސިޓީއަކުން ރައީސްއަށް\nކުރީގެ ރައީސް އަބްދުﷲ ޔާމީންގެ ފުރާނަފުޅު ދުއްވާލުމަށް ރިޔާސީ ލޯންޗް ކޮޅުގައި ބޮންގޮއްވާލި ހާދިސާއާއި، ދާދި އިހަކަށް ދުވަހު މަޖިލީސް ރައީސް މުހައްމަދު ނަޝީދުގެ ފުރާނަފުޅު ދުއްވާލަން ދިން ނިބުރުވެރި ހަމަލާގެ ހަނދާންތައް އާ ކުރައްވާ، އޭރާއި މިހާރުގެ ހާލަތަށް ރިއާޔަތްކޮށް މާލެ އަތޮޅު ކައުންސިލްގެ އިންތިޚާބީ ރައީސް މުހައްމަދު ނިމާލް، ރައީސް އިބްރާޙިމް މުހައްމަދު ސޯލިހަށް ސިޓީީއެއް ފޮނުއްވައިފިއެވެ.\nރައީސް ސޯލިހަށް އެޑްރެސް ކުރައްވާ ފޮނުވި މި ސިޓީގައި ނިމާލް ވަނީ ރިޔާސީ ލޯންޗް ކޮޅު ގޮއްވާލި މައްސަލަ މި ސަރުކާރުން ތަހުގީގު ކުރަމުން ނުދާކަމަށް ވިދާޅުވެ އެކަމުގެ ކަންބޮޑުވުން ފާޅުކުރައްވާފައެވެ. އޭނާ ވިދާޅުވެފައި ވާގޮތުން މި މައްސަލަ ތަހުގީގު ނުކުރަނީ، ވެރިކަން ހޯދުމަށްޓަކައި ހެދި "ޑީލެއް" ގެ ދަށުންނެވެ.\n2015 ވަނަ އަހަރުގައި، ފިނިފެންމާ ލޯންޗުކޮޅުގައި އެއްޗެއް ގޮއްވާލި މައްސަލައިގައި، ކުރީގެ ނާއިބު ރައީސް އަހްމަދު އަދީބުގެ މައްޗަށް މީގެ ކުރިން 15 އަހަރުގެ ޖަލު ހުކުމެއް އިއްވިއެވެ. ނަމަވެސް، މި ވެރިކަމުގައި، ކްރިމިނަލް ކޯޓުން އަދީބުގެ މައްޗަށް އިއްވި ހުކުމް ބާތިލުކޮށް، އެ މައްސަލަ އަލުން ބެލުމަށް ހައި ކޯޓުން ވަނީ، ދަށު ކޯޓަށް އަންގައިފައެވެ.\nމި މައްސަލަ ނުބެލި ގިނަ ދުވަސްތަކެއް ވެފައި ވަނިކޮށް ރާއްޖޭގައި ވެރިކަން ކުރި އިތުރު ރައީސްއަކަސް އަމާޒުކޮށް މިވަނީ ނިބުރުވެރި ހަމަލާއެއް ދީފައެވެ. ރައީސް ނަޝީދަށް ދިން މި ހަމަލާ ކުއްވެރިކޮށް ރައީސްސޯލިހް ވިދާޅުވެފައި ވަނީ އެއީ ޑިމޮކްރަސީއާއި އިގްތިސާދަށް ދިން ހަމަލާއެއް ކަމަށެވެ. އެ ބަސްކޮޅަށް އިޝާރާތް ކުރައްވާ ނިމާލްގެ މި ސިޓީގައި ވިދާޅުވީ ރައީސް ޔާމީންގެ ވެރިިކަމުގައި މިފަދަ އެތައް ހަަމަލާއެއް ދީފައިވާ ކަމަށެވެ. އެހެންނަމަވެސް އެ މައްސަލަތައް ބެލޭ މަންޒަރެއް ފެނިގެން ނުދާ ކަމަށް ވިދާޅުވިއެވެ.\n"ރައީސް ޔާމީންއާއި ރައީސް ޔާމީންގެ އާއިލާ ނެތިކޮށްލަން ލޯންޗުގައި ހިންގި ނިރުބަަވެރި ހަމަލާ ކުއްވެރިކޮށް އޭރު ސަރުކާރަށް އެއްބާރުލުން ދިނުމުގެ ބަދަލުގައި ފެނިގެން ދިޔައީ އުފާ ފާޅުކޮށް މިފަދަ ބިރުވެރި ތަނަކަށް ޓުއަރިސްޓުން ނާންނަށް ފެށުނީއްސުރެން ގޮވަމުން ދިޔަ ގޮވެލި ފައްޗަށް އިތުރު ބާރެއްލީ ތަނެވެ." އެ ސިޓީގައި ނިމާލް ވިދާޅުވެފައިވެއެވެ.\nRJ.Ibrahim Mohamed Solih ah.@ibusolih pic.twitter.com/z7T0CECfhU\n— Mohamed Nimal (@NimalKokaa) May 14, 2021\nނިމާލް ވިދާޅުވީ މާޒީ އިޔާދަ ވުމުން، ފެންނަ މަންޒަަރު ތަފާތު ކަމަށެވެ. އޭރު މިފަދަ ހާދިސާއެއް ހިނގުމުން، ހަޖޫ ޖަހައި މަލާމާތް ކުރި މީހުން މިއަދު ނިކަން ސީރިއަސްވެގެން އުޅޭ މަންޒަރު ފެންނަ ކަމަށް ވިދާޅުވިއެވެ. އަދި އޭރު އިދިކޮޅުގައި ތިބެ އެމްޑީޕީއިން އެކަން ސިޔާސީ ކުރި ނަމަވެސް، މިއަދު އެކަން ބަދަލުވެއްޖެކަން ފާހަގަކުރެއްވިއެވެ.\nނިމާލް ވިދާޅުވީ މި ސަރުކާރުގެ ވާދަވެރިން ރައީސް ނަޝީދަށް ހަޖޫ ޖެއްސެވުމުގެ ބަދަލުގައި، އެ ހަމަލާ ކުށްވެރި ކުރައްވާ ހެޔޮ ދުއާ ކުރެއްވިއެވެ. މިސިޓީގައި އޭނާ ވަނީ ރައީސް ނަޝީދަށް ދިން ހަމަލާގެ ތަހުގީގު ކުރިއަށްދާ އަވަސް މިނުގައި ރައީސް ޔާމީނަށް ދިން ހަމަލާވެސް ތަހުގީގުކުރުމަށް ގޮވާލާފައެވެ. އަދި މާޒީގައި ހިނގާފައިވާ ހިތާމަވެރި ބައެއް ހާދިސާތައް ކަމަށްވާ ބްލޮގަރ ޔާމީން ރަޝީދު އާއި ޑރ. އަފްރާޝީމް ޢަލީ އަނިޔާވެރި ގޮތަކަށް މަރާލި މައްސަލައާއި، މިނިވަން ނޫހުގެ ނޫސްވެރިޔާ ރިލްވާން ޢަބްދުﷲ ގެއްލުވާލި މައްސަލާގެ ތަހުގީގުވެސް އެ ބާރުމިނުގައި ކުރިއަށް ގެންދިއުމަށް ގޮވާލާފައެވެ.\nމެއި 16, 2021 09:48\nއަސްލު ވ ވ ފުރިހަމަ ތެދު ވާހަކަ ހުރި ސިޓީ އެއް މަވެސް ބަލާލިން . ސިޓީގަ ވަނީ އޭރު ކަން ވީގޮތާ މިހާރު ކަން ކަން ހިނގަމުން ދާ ގޮތް. ވެދާނެ ކިންބުލާ ބަކަ މޫން ޖެހުނީމަ ވެފަ އޮތް ގޮތް ދޯ ވަމުން ވެސް ދާނީ؟\nމެއި 16, 2021 12:47\nތިފަދަ ޤާބިލް ދިވެހިދަރިން މިޤައުމަށް ބޭނުންވަނީ ވވ ރަށް ފުރިހަމަކަމާއިއެކު ތިފަދަސިޓީއެއް ޢާމްކުރެއްވީތީ "ވަގުތު"ނޫހަސް ވަރަށްބޮޑަށް ޝުކުރުދަންނަވަން!


ލުބުނާނުގެ ކުނީގެ މައްސަލައަށް ހައްލެއް ލިބެނީ — Ihavandhoo.com\n10 ސެޕްޓެމްބަރު 20150މުހައްމަދު އަކްރަމް\nލުބްނާނަށް ދިމާވެފައިވާ ކުނީގެ މައްސަލައަށް ހައްލެއް ހޯދައި ދިނުމަށް އެއްބަސްވުމަކަށް އާދެވިއްޖެއެވެ. ކުނީގެ މައްސަލަ އާއި ކޮރަޕްޝަނުގެ މައްސަލާގައި މުޒާހަރާކުރާތާ އެތައްދުވަހެއް ވެފައިވަނިކޮށް، ސަރުކާރާއި މުޒާހަރާކުރާ ފަރާތްތަކާއި ދެމެދު އެއްބަސްވުމަކަށް އާދެވިފައި މިވަނީ ދިގުދެމިގެންދިޔަ މަޝްވަރާ ތަކަކަށް ފަހުއެވެ.\nއެގޮތުން ކުނި މެނޭޖު ކުރުމުގެ ބާރު ލޯކަލް މުނިސިޕަލްޓީ ތަކަށް ދިނުމަށާއި ބެއިރޫތުގެ ދެ ކުނި މެނޭޖު ކުރާ ސެންޓަރު އަލުން ހުޅުވުމަށް ސަރުކާރުންވަނީ މިހާރު އެއްބަސްވެފައެވެ.\nކުނީގެ މައްސަލަ ފެށިގެން އައީ ބެއިރޫތާއި މައުންޓް ލެބަނަންގައި އުފެދޭ ކުނި އުކާލަން 1996 ގައި ހުޅުވި ނާމެހް ކުނިގޮނޑު ބަންދުކުރުމާއި ހަމައިންނެވެ. ދެ މިލިއަން ޓަނުގެ ކުނިއެޅޭނެ ޖަގައޮތް ނާމެހް ކުނިގޮނޑަކީ2އަހަރު ބޭނުން ކުރުމަށްފަހު ބަންދުކުރުމަށް ހުޅުވި ވަގުތީ ކުނިގޮނޑެކެވެ.\nބެއިރޫތުގެ އެންމެ ބޮޑު ކުނި މެނޭޖް ސެންޓަރު ބަންދު ކުރުމާއެކު، ބެއިރޫތުގެ މަގުތައް ކުނިން ފުރުނީއެވެ.


SunOnline: އެމްޕީއެލްގެ ސީއީއޯ މަހުދީ މަގާމުންވަކިކޮށްފި\nއެމްޕީއެލްގެ ސީއީއޯ މަހުދީ މަގާމުންވަކިކޮށްފި\nމޯލްޑިވްސް ޕޯޓްސް ލިމިޓެޑް ޗީފް އެގްޒެކެޓިވް އޮފީސަރު(ސީއީއޯ)ގެ މަގާމުން މަހުދީ އިމާދު ވަކިކުރައްވައިފި އެވެ.\nމަހުދީ މިއަދު ސަން އަށް ވިދާޅުވީ އޭނާ މަގާމުން ވަކިކުރެއްވިކަން މިއަދު ރައީސުލްޖުމްހޫރިއްޔާގެ އޮފީހުން ސިޓީއަކުން އަންގަވާފައިވާ ކަމަށެވެ. ނަމަވެސް މަގާމުން ވަކިކުރެއްވީ ކީއްވެގެން ކަން އަންގަވާފައި ނުވާ ކަމަށް އޭނާ ވިދާޅުވި އެވެ.\nމަހުދީ މަގާމުން ވަކިކުރެއްވި އިރު އޭނާއާ އެކު އެމްޕީއެލް ބޯޑުގައި ތިއްބާވާ އަށް މެންބަރުންގެ ބޯޑު ވެސް ރައީސް ވަނީ މިދިޔަ ހަފްތާގައި އުވާލައްވައިފަ އެވެ.\nއަށް މެންބަރުންގެ އެމްޕީއެލް ބޯޑުގައި ތިއްބެވީ އެމްޕީއެލްގެ މެނޭޖިންޑައިރެކްޓަރު އަދި ބޯޑުގެ ޗީފް އެގްޒެކެޓިވް އޮފިރު މަހުދީ އިމާދާއި ހ. ތެމާ މުހަންމަދު ޝިޔާމާއި ށ. ކޮމަންޑޫ ހިޔަލީގޭ އަބްދުލްމަތީން އަހުމަދާއި އިބްރާހިމް ޒަކީ (ހަޒާޝް ޒަކީ) އާއި ސ. ހުޅުދޫ ރިޔާޒާއި މ. މީދުއްފަރު އަހުމަދު ނާސިރާއި ދަފްތަރު ހުސައިން އަރީފާ އަދި މުހަންމަދު ހާޝިމެވެ.\nއެމްޕީއެލްގެ ބޯޑު ރައީސް އުވާލައްވާފައި އެ ބޯޑު މެންބަރު މުހައްމަދު ޝިޔާމް ވަކިކުރެއްވުމަށް އެންޓި ކޮރަޕްޝަން ކޮމިޝަނުން ރައީސް އަށް އިލްތިމާސްކޮށްފައި ވަނިކޮށެވެ. އޭނާ ބޯޑުން ވަކި ކުރެއްވުމަށް އެންޓި ކޮރަޕްޝަން ކޮމިޝަނުން ރައީސަށް ހުށަހެޅުއްވީ އެ ކޮމިޝަނަށް ބޭނުންވާ، ކޮރަޕްޝަނަށް ތުހުމަތު ކުރެވޭ ލިޔުންތަކެއް ނުދިން ކަމަށް ކުރާ ތުހުމަތަކާ ގުޅިގެންނެވެ.\nއެ މައްސަލައިގެ އިތުރުން އެމްޕީއެލްގެ މެނޭޖިންޑައިރެކްޓަރު އަދި ބޯޑުގެ ޗީފް އެގްޒެކެޓިވް އޮފިރު މަހުދީ އިމާދަށް 120،000ރ. އާއި 130،000ރ.ގެ މުސާރައެއް ބޯޑުން ކަނޑައެޅި ކަމަށް ބުނާ މައްސަލައެއް ވެސް ވަނީ މީޑިއާގައި ފެންމަތިވެފަ އެވެ.